
j£  Praefatio. 

—  Plautus  ut  ceteri  antiquitatis  poetae  scaenici  in  fabulis 
scaenam  mutare  non  potest.  Omnes  enim  comoediae  in 
platea  aguntur  ante  aedes,  quae  primarum  partium  actorum 
sunt.  Neque  poeta,  si  vellet,  scaenam  mutare  posset,  cum 
spectatores  per  totam  fabulam  scaenam  apertam  conspiciant. 
Nam  scaena  eo  tempore  aulaeo  carebat.  Itaque  fit,  ut  in 
fabulis  Plautinis  multis  in  rebus  veritatis  species  neglegatur. 
Apparet  enim  multas  actiones,  quas  poeta  in  plateam  trans- 
ferre  cogitur,  re  vera  aptius  agi  domi  aut  alio  loco.  Qua 
ex  re  discrepantiae  scaenae  et  veritatis  enascuntur.  Neque 
solum  loci,  sed  etiam  temporis  unitatem  servat  poeta. 
Omnes  enim  fabulae  intra  diei  spatium  aguntur.  Id  quo- 
que  inde  efficitur,  quod  ea  aetate  aulaeum  nondum  in- 
ventum  erat.  Nam  manifestum  est  poetas  horum  temporum 
afium  actum  alio  tempore  agi  fingere  non  posse,  nisi  aulaeo 
utantur.  At  Plauto,  ut  temporis  unitatem  servet,  saepe  in- 
tervaila  temporis  neglegenda  vel  res,  quas  iam  ante  fabulae 
initium  factas  esse  putaveris,  in  ipsa  demum  comoedia 
producendae  sunt.  Neque  raro  contaminatio  fabularum  in 
eas  discrepantias  et  uno  loco  et  uno  iempore  factas  aliquid 
momenti  habet. 

Sed  priusquam  ad  reni  ipsam  accedam,  dicam  qua 
ratione  libri  maxime  adhibiti  in  hac  commentatione  signi- 
ficentur : 

Polczyk  =  Aemil.   Polczyk,  de  unitatibus  et  loci  et  tem- 
poris  in  nova  comoedia  observatis,  diss. 
Vrat.  1909. 

Leo-   F.  Leo,  plautin.  Forschg.  Berol.  1912. 
Langen  =  P.  Langen,  plautin.  Stud.  Berol.  1886. 
Doerpf.  -  Reisch  =  Doerpfeld  et  Reisch,  das  griech. 

Theater,  Athen.  1896. 
Bethe  =  E.  Bethe,   Prolegomena  zur  Geschichte  des 

Theaters  im  Altertum,  Lips.  1896. 

Pars  I. 

De  specie  veritatis  ob  loci  unitatem  neglecta. 

Cap.  I. 

Persaepe  fit,  utpersonae  causam  non 
afferentes  domo  in  plateam  procedant. 

In  Amphitruone  quidem  v.  633  domo  exit  Alcu- 
mena  et  in  platea  queritur,  quod  vir  victoria  parta  hac 
nocte  demum  ad  se  reversus  iam  ad  navem  redierit.  Vi- 
demus  igitur  uxorem  ne  minimam  quidem  causam  exeundi 
afferre  0.  Apparet  autem  eam  exire,  cum  in  scaena  necessa- 
ria  sit.  At  verisimile  est  in  exemplo  Graeco  rem  aliter  se 
habuisse.  Leo  enim  Amphitruonem  a  Plauto  contamina- 
tam  esse  ostendit  2).  Id  hac  quoque  scaena  demonstratur. 
Nam  v.  629  Amphitruo  servo,  qui  ei  persuadere  non  potuit 
se  ab  altero  Sosia  impeditum  esse  ne  ad  Alcumenam  se 
conferret,  imperat  haec: 

„Sequere  hac  igitur  me,  nam  mihi  istuc  primum  ex- 
quisitost  opus. 

Utinam  di  faxint,  infecta  dicta  re  eveniant  tua<(  (632). 

Putaveris  igitur  eos  domum  intraturos  esse.  Sed  inter 
Alcumenae  soliloquium  in  scaena  remanent.  Nam  eo  finito 
denuo  colloquuntur.  Mirum  autem  est,  quod  Alcumena 
exiens  virum  et  servum  domum  intraturos  non  conspicit. 
Item  Amphitruonem  et  servum  Alcumenam  neque  videre 
neque  audire  miramur.  Quod  ex  sermone  eorum  satis  apparet. 
Alcumenae  enim  soliloquio  finito  hoc  dicendi  initium  facit 
Amphitruo  (vss.  654  sqq.): 

„Edepol  me  uxori  exoptatum  credo  adventurum  domum 

Quae  me  amat,  quam  contra  amo :  praesertim  re 
gesta  bene 

Victis  hostibus<(  e.  q.  s. 

Neque  in  scaena  II,  2  mentio  fit  rerum  mirificarum, 
de  quibus  erus  et  servus  in  scaena  II,   I   collocuti  sunt, 

IX  Polczyk,  p.  48. 

2)  Nachr.  d.  Ges.  d.  Wiss.,  Gottingae  1911,  p.  254  sqq. 

nisi  vss.  785,  828,  844-46,  855—57.  Sed  satis  apparet 
eos  vss.  cum  colloquio  inter  Alcumenam  atque  erum  ser- 
vumque  artius  non  cohaerere  1).  Immo  eos  vss.  non  desi- 
deramus.  Praeterea  Amphitruo  v.  654  loquitur,  quasi  nunc 
demum  scaenam  intret.  Porro  is,  cum  in  scaena  II,  1 
servum,  quod  erum  ludificet,  increpet,  in  scaena  II,  2  Sosia 
familiariter  utitur,  cf.  vss.  664  75.  Quae  cum  ita  sint,  scae- 
na  II,  2  cum  scaena  II,  1  non  apte  cohaeret.  Immo  opti- 
me  congrtiit  cum  scaena  I,  3,  in  qua  Pseudo-Amphitruo  post 
noctcm  longam  Alcumenae  valedicit.  Sed  scaena  II,  1  cum 
fabulae  initio  cohaeret.  Sosia  enim,  quem  Mercurius  domo 
prohibuerit,  ad  Amphitruonem  revertitur  atque  scaena  II,  1 
ineunte  erum  ex  portu  in  scaenam  deducit,  ut  is  re  vera  alte- 
rum  Sosiam  exstare  sibi  persuadeat.  Leo  putat  Amphitru- 
onem  fabulam  compositam  esse  ex  duobus  exemplis  Grae- 
cis:  in  altero  (A)  Amphitruonem  post  Iovis  discessum 
(I,  3)  reversum  (II,  2)  uxorem  adulterii  insimulavisse  (II,  2), 
Iovem  autem  rixam  coniugum  composuisse;  in  altero  (B) 
Amphitruonem  eodem  die,  quo  Alcumena  geminos  pariat, 
redire.  Qua  in  fabula  per  Iovem  Mercuriumque  turbas 
factas  esse.  Huic  sententiae  assentiri  debemus.  Nam  facile 
cognosci  potest,  utrius  exempli  Graeci  singulae  scaenae  sint. 
Hoc  loco  tantum  dicam  scaenas  I,  3  et  II,  2  fabulae  A  esse, 
quamquam  in  eis  Alcumenam  brevi  tempore  parituram  esse 
commemoratur.  Sed  versus  ad  id  spectantes  a  Plauto  in 
comoedia  contaminanda  insertos  esse  apparet  2).  Neque 
enim  nox  longior,  ad  quam  illae  scaenae  pertinent,  cogitari 
posset,  si  Alcumena  re  vera  iam  decimum  mensem  gravida 
esset.  Immo  Plautus,  cum  in  his  scaenis  graviditatis  men- 
tionem  fieri  fingat,  id  spectavit,  ut  fabulam  A  cum  fabula 
B  coniungeret.  Sin  res  aliter  se  haberet,  Alcumena  ipsa 
sibi  partum  instare  diceret.  At  de  ea  re  ne  unum  quidem 
verbum  facit.  Neque  est,  cur  non  assentiamur  Leoni  rato  3) 
scaenam  II,  2  olim  secundum  scaenam  I,  3  fuisse:  AI- 
cumenam  post  Iovis  discessum  in  scaena  remansisse  que- 

!)  Accuratius  eam  rem  disseruit  Leo,  1.  c.  p.  256. 

2)  cf.  Leo,  1.  c.  p.  255  sq. 

3)  1.  c.  p.  257. 

renteni,  qnod  maritns  iam  se  reliqnisset.  Inter  eius  ver- 
ba  Amphitruonem  cum  Sosia  scaenam  ingressum  esse. 
Quae  res  si  ita  est,  nobis  colligendum  est  aut  Plautum  ip- 
sum  vss.  546 — 550,  quibus  deus  noctem  dimittit,  auctorem 
esse  aut  poetam  Graecum  uxorem  haec  Pseudo-  Amphi- 
truonis  verba  audientem  non  fecisse,  cuius  rei  exempla  cap. 
X.  tractabimus.  Iterum  Alcumena  v.  883  in  plateam  procedit: 
queritur,  quod  vir  stupri  se  arguerit,  atque  dicit  se  iniuriam 
sibi  allatam  ulturam  esse.  Apparet  igitur  eam  exeundi  causam 
non  afferre.  Immo  incredibile  est  matronam  domo  progredi,  ut 
foris  quod  adulterii  insimulata  sit,  queratur  l).  His  quoque 
vss.  Alcumena  ne  unum  quidem  verbum  facit  sibi  partum 
instare.  Sed  verba  eius  ad  scaenam  II,  2,  in  qua  maritus 
eam  adulterii  arguit,  pertinent.  At  act.  III — V  exempli  B 
fuisse  apparet:  Amphitruo  enim  a  Iove  deluditur,  Alcumena 
autem  filios  geminos  parit.  Quae  cum  ita  sint,  credo  Plautum 
Alcumenam  ita  loquentem  fecisse,  ut  duas  fabulas  inter  se 
coniungeret.  Iuppiter,  qui  in  scaena  adest,  verbis  Alcumenae 
auditis  haec  dicit  (vss.  891  sq.): 

„Faciundumst  mihi  illud,  fieri  quod  illaec  postulat 
Si  me  illam  amantem  ad  sese  studeam  recipere". 
Sed  omnino  incredibile  est  in  exemplo  Graeco  Pseudo- 
Amphitruonem  paulo  post  longam  noctem  iterum  ad  Alcume- 
nam  venisse,  ut  cum  ea  voluptatem  caperet.    Immo  credo 
in   fabula  B  Pseudo  -  Amphitruonem  hoc  loco  hostibus 
victis  a  portu  domum  reverti  simulavisse.    Quae  sententia 
mihi  demonstrari  videtur  his  Iovis  vss.  (946  sqq.): 
„Iube  vero  vasa  pura  adomari  mihi 
Ut  qaae  apnd  legionem  vota  vovi,  si  domum 
Redirem  salvos,  ea  ego  exsolvam  omnia." 
Ea  res  si  ita  se  habet,  Plautus  ipse  Iovem  iterum  amantem 
ad  Alcumenam  se  recipientem  fecit,  ne  deus  causa  non 
allata  in  scaenam  rediret.    Plautus  autem  Pseudo  -  Am- 
phitruonem  cum  uxore  in  gratiam  redire  fingit,  ut  actio  sc. 
II,  2  quodammodo  ad  finem   perducatur.     Itaque  censeo 
scaenam  III,  2  olim  in  exemplo  B  fuisse,  sed  a  Plauto  in 
Amphitruone  contaminanda  immutatam  esse.    Deinde  post  v. 

i)  cf.  Polczyk,  p.  39. 

1052  Bromia  ancilla  causani  non  affercns  in  plateam  pro- 
cedit,  ut  spectatoribus  Alcumenam  pueros  geminos  peperisse 
renuntiet.  -  In  Asinaria  v.  504  l)  Cieaereta  lena  et  Phi- 
laenium  filia  domo  exeunt  causa  non  allata.  Sed  facile 
intellegimus,  cur  poeta  eas  procedentes  fecerit.  Lena  enim 
cum  meretrice  rixatur,  quod,  quamquam  mater  vetuit,  Ar- 
gyrippum  amare  non  desinit.  Plautus  igitur,  quod  interior 
domus  oculis  subici  non  potest,  illam  altercationem  in 
plateam  transfert.  Quo  colloquio  finito  PJautus  matrem  et 
filiam  in  aedes  redeuntes  facit.  At  in  exemplo  Graeco  Iena 
postea  aliquo  se  contulisse  videtur.  Alioqui  fieri  non  potuit, 
ut  Argyrippus  cum  amica  post  v.  590  domo  lenae  exiret. 
Certe  enim  Ienam  eum  argento  non  dato  intromisisse  incre- 
dibile  est.  Immo  Plautus  in  Asinaria  contaminanda  2)  hanc 
discrepantiam  admisisse  videtur.  —  In  Aulularia  v.  120 
Megadorus  et  Eunomia  soror  in  plateam  procedunt.  Eu- 
nomia  autem  hanc  exeundi  causam  affert  (vss.  133  sq.): 
„Eo  nunc  ego  secreto  te  hnc  foras  sednxi, 
Ut  tuam  rem  ego  tecum  hic  loquerer  familiarem" 
Sed  verisimilius  est  personas,  quae  secreto  inter  se 
colloqui  volunt,  domi  manere.  Quod  colloquium  a  poeta 
in  plateam  transferri  necesse  erat,  ut  spectatores  audirent. 
Deinde  v.  363  Pythodicus  servus  contra  speciem  veritatis 
domo  egreditur.    Dicit  enim  in  vs.  363: 

„Ego  intervisam,  quid  faciant  coqui." 
Itaque  rectius  esse  videtur  eum  domi  manere.  Postea 
initio  sc.  IV,  7  Lyconides  cum  Eunomia  matre  domo  procedit. 
Colloquuntur  autem  de  Euclionis  filia.  Neque  poeta  causam 
progrediendi  affert.  Certe  quidem  illas  personas  ea  de 
causa  exeuntes  facit,  ut  spectatores  colloquio  interesse  et 
illae  Phaedram,  quae  parturiens  clamat,  audire  possint.  Item 
verisimile  non  est  Strobilum,  qui  post  v.  712  domum  introtit, 
ut  aulam  Euclioni  surreptam  conderet,  v.  808  rursum  in 
plateam  procedere.  Immo  vero  ei  ille  locus,  ubi  ab  Euclione 
perfacile  conspici  possit,  fugiendus  est.  Sed  poeta  Stro- 
bilum  produxit,  quod  in  sequente  scaena  necessarius  est.  3) 

1)  ct.  Dziatzko,  zur  Aul.  des  Pl.,  rh.  M.  37.  1882. 

2)  De  ea  re  in  cap.  XIII  huius  partis  disputabo. 

3)  Polczyk,  p.  48  sq. 

—  Etiam  in  Bacchidibus  saepius  personae  veritatis  specie 
neglecta  domo  in  plateam  exeunt.  Velut  v.  178  Pistoclerus 
domo  Bacchidum  egreditur  ne  minimam  quidem  causam 
afferens.  Quod  eo  magis  miramur,  cum  post  v.  169  cum 
Lydo  praeceptore  intus  se  contulerit.  Estne  credibile  Lydum 
cum  adulescentis  flagitia  indignetur,  Pistoclero  egresso  solum 
intus  manere?  Sed  apparet,  cur  Plautus  adulescentem  egre- 
dientem  faciat.  Adest  enim  in  scaena  Chrysalus  servus, 
qui  Pistoclerum  convenire  debet,  „quem  ad  epistulam 

Mnesilochus  misit  super  amica  Bacchide." 

Similiter  v.  530  Mnesilochus  causa  non  allata  in  pla- 
team  egreditur.  Nam  quamquam  haec  verba  facit  (vs.  530  sq.): 

„nunc  ego  illam  me  velim 

Convenire,  postquam  inanis  sum,  contemptricem  meam ,<( 
tamen  haec  serio  non  loquitur.  Immo  vero  poeta  eum  pro- 
cedentem  facit,  ut  Pistoclerum  conveniat.  Nam  nisi  poeta 
rem  ita  instituisset,  Pistoclerus  domum  Mnesilochi  intravisset. 
Nam  in  vs.  529  dicit: 

Jbo  ut  visam  huc  ad  eum,  si  fortest  domi.i( 

Idem  Mnesilochus  vs.  612  causam  non  afferens  domo 
meretricum  in  plateam  progreditur,  ut  coram  spectatoribus 
cum  Pistoclero  et  Chrysalo  de  fraude  patri  facienda  collo- 
quatur  0-  Atque  Nicobulum  poeta  post  v.  769  eo  tantum 
domo  procedentem  facit,  quod  Chrysalus  ante  aedes  est, 
ut  seni  filii  epistulam  tradat.  Neque  aliter  idem  v.  977 
domo  exit.    Quod  his  Chrysali  verbis  demonstratur  (vs.  977): 

„Sed  Priamum  adstantem  eccum  ante  portam  video. 
Adibo  atque  adloquar." 

—  Sed  in  Captivis  v.  516  Tyndarus  Aristophonte 
conspecto  domo  foras  se  praecipitat  timore  perterritus.  At 
verisimilius  esse  putaveris  eum  domi  manere  ibique  se  ab- 
dere.  Sed  poeta  id  spectavit,  ut  scaenae  sequentes  coram 
spectatoribus  agerentur.  —  In  Casina  eadem  de  causa 
Olympio  et  Chalinus  v.  89  domum  relinquunt.  Spectatores 
enim  altercationi  eorum  interesse  vult  poeta.  Deinde  post 
v.  308  Olympio  causa  non  allata  domo  in  plateam  procedit,  i) 
quod  in  scaena  adesse  debet,  ut  cum  Chalino  Casinam 

*)  cf.  Polczyk,  p.  49. 


—    7  — 


Cdram  spectatoribus  sortiatur.  Neque  magis  habent  Lysi- 
damus  et  Olympio,  quod  post  v.  436  domo  exeant.  Nam 
in  vs.  490  demum  senex  vilico  dicit:  „Scin  quid  nunc  facias?" 
et  in  vs.  491 :  „Abi  atque  obsona,  propera."  Quae  verba 
causam  exeundi  non  continent.  Sed  illos  colloquium  ante 
aedes  habere  necesse  est,  ut  Chalinus  sermonem  eorum 
auscultare  possit.  Item  Cleostrata  v.  531  aedes  relinquit  l) 
ut  Alcesimum  senem  post  v.  538  causa  non  allata  domo 
sua  egressum  conveniat.  Porro  verisimile  non  est  Pardaliscam 
v.  621  in  scaenam  procedere  clamantem  Casinam  vesanam 
esse.  Quae  tota  scaena  in  fabula  peragenda  nullius  mo- 
menti  est.  Sed  poeta  specie  veritatis  neglecta  ancillam 
prodeuntem  facit,  ut  spectatores  senis  timore  et  angore  de- 
lectentur.  Eadem  ancilla  v.  759  in  scaenam  procedit  causa 
non  allata  i) ,  cum  poeta  spectatores  per  eam  de  rebus  domi 
actis  certiores  fieri  velit.  —  In  Cistellaria  Alcesimarchus 
v.  640  gladium  manu  tenens  in  plateam  se  praecipitat,  ut 
se  interimat.  Num  est  verisimile  quemquam  ob  eam  causam 
in  publicum  prodire?  Neque  Phanostrata  habet,  quod  in 
v.  658  repente  in  scaena  adsit.  Etiam  his  locis  poeta 
speciem  veritatis  neglegit,  quod  actionem  intus  transferre 
non  potest.  —  Iam  accedamus  ad  Curculionem  fabulam. 
Palinurus  enim  in  v.  274  iterum  in  scaena  adest,  postquam 
v.  258  domum  intravit.  Neque  ei  fuisse,  quod  egrederetur, 
puto.  Sed  poeta  eum  egredientem  fecisse  videtur,  ut  Cur- 
culionem  parasitum  accurrentem  conspiceret.  Quomodo  res 
se  habuerit,  nescimus,  cum  ante  vs.  274  lacuna  sit.  Cappa- 
dox  quoque  v.  455  causa  non  allata  plateam  ingreditur, 
cum  Lyconem  trapezitam  et  parasitum,  qui  in  scaena  adsunt, 
conveniat  necesse  sit.  —  In  Epidico  quidem  poeta  v. 320  2) 
Stratippoclem  et  Chaeribulum  inducit,  quod  in  platea 
necessarii  sunt.  Nam  paulo  post  Epidicus  advenit.  Similiter 
Periphanem  v.  382  1)  tantum  ideo  domo  procedere  apparet, 
quod  poeta  eum  Apoecidem  coram  spectatoribus  convenire 
vult.  Item  Stratippocles  non  habet,  quod  post  v.  606  domo 
procedat.    Sed  intellegitur  eum   cum   Epidico  adveniente 


1)  cf.  Polczyk,  p.  49. 

2)  cf.  Polczyk,  p.  40. 

coram  spectatoribus  colloqui  debere.  Deinde  senes,  post- 
quam  Epidicum  frusta  quaesiverunt,  ante  aedes  adveniunt 
(v.  666).  Sed  ut  fabula  ad  finem  perduci  possit,  eos  Epidicum 
convenire  opus  est,  qui  paulo  ante  domum  introiit.  Sed 
poeta  cum  scaenam  mutare  non  possit,  impedire  debet,  ne 
senes  domum  intrent.  Itaque  v.  675  Epidicum  foras  pro- 
gredientem  facit,   quamquam  huius  rei  causam  non  habet. 

—  In  Menaechmis  quidem  post  v.  703  uxor  Menaechmi  I 
domo  procedit  haec  verba  faciens: 

„Provisam,  quam  mox  vir  meus  redeat  domum". 

Neque  tamen  credibile  esse  videtur  uxorem  egredi, 
ut  virum  circumspiciat,  cum  in  sc.  II,  2  eum  foras  excluserit. 
Sed  poetae  matrona  producenda  fuit,  ut  ante  aedes  Menaech- 
mum  II  conspiceret  et  maritum  putaret.  —  Eodem  modo  in 
Mercatore  poeta  personas  causa  non  allata  domo  in  pla- 
team  producit.  Initio  quidem  fabulae  Charinum  domo 
exeuntem  facit  nihil  aliud  spectans,  nisi  ut  adulescens  pro- 
logum  dicat  Acanthionemque  servum  ante  aedes  conveniat. 
Deinde  v.  475  Eutychus  subito  Charinum,  qui  in  scaena 
est,  alloquitur.  Nam  dum  amicus  cum  patre  colloquitur, 
domo  processit  (cf.  vs.  476).  At  Plautus  eum  exire  fingit 
nulla  causa  allata.  Sed  perspicuum  est  eum  adulescentem 
domum  relinquentem  fecisse,  quod  eo  ad  fabulam  peragendam 
utitur.  Charinum  autem  poeta  v.  588  nulla  alia  de  causa 
domo  exeuntem  et  amicum  in  platea  exspectantem  facit,  nisi 
quod  spectatores  sermoni  adulescentium  adesse  vult.  Simi- 
liter  Dorippa,  Lysimachi  uxor,  non  habet,  cur  post  v.  699 
domum  relinquat.  Sed  satis  apparet  poetam  eam  domo 
exeuntem  fecisse,  ut  cum  coniuge  coram  spectatoribus 
rixaretur  atque   scaena  coqui  sequens  in  platea  ageretur. 

—  Etiam  in  Milite  Glorioso  exempla  huius  rei  invenimus. 
Nam  fabulae  initio  Pyrgopolinices  et  parasitus  procedunt. 
Sed  quamquam  miles  in  v.  72  dicit,  se  ad  forum  iturum  esse, 
tamen  non  est,  cur  poeta  eos  iam  in  v.  1  domo  producat. 
Quod  non  nisi  spectatorum  causa  fit,  qui  militis  et  parasiti 
colloquio  de  Pyrgopolinicis  animo  moribusque  doceantur. 
Deinde  omni  veritatis  specie  neglecta  Palaestrio  servus  ex 
aedibus  in  plateam  se  confert,  ut  fabulae  argumentum  narret. 

Qua  in  re  hoc  quoque  mirandum  est,  quod  servus  prologum 
locutus  partes  suas  agit  afgumenti  inscius  0  .  Paulo  post 
domo  procedit  Periplecomenus  (vs.  156),  iterum  autem  poeta 
causam  non  affert.  Sed  senex  ideo  in  plateam  procedit, 
quod  cum  Palaestrione  colloquatur  necessc  est.  Postea 
(v.  596)  Palaestrio  et  senex  et  Pleusicles  nulla  alia  de  causa 
domum  relinquunt,  nisi  ut  res  coram  spectatoribus  agatur.  2) 
Quam  rem  eo  magis  miramur,  quod  senex  post  Sceledri 
fugam  dixit  haec  (vss.  591  sqq.): 

„Redeo  in  senatum  rusum.    Nam  Palaestrio 

Domi  nunc  apud  mest,  Sceledrus  nunc  autemst  foris: 

Frequens  senatus  poterit  nunc  haberier. 

Ibo  intro:  ne,  dum  absum  f  multae  sortitae  fiat." 

Intus  re  vera  consiliuni  habitum  est.  Palaestrio  enim 
(vss.  612  sq.)  haec  facit  verba: 

Sed  volo  scire:  eodem  consilio  quod  intus  meditati  sumus 

Gerimus  rem? 

Ab  iis  verbis  non  abhorret,  quod  Pleusicles  senem  vss. 
615  sqq.  orat,  ne  aegre  ferat,  quod  ad  facinora  puerilia 
adhibeatur.  Et  consilium  re  vera  iam  intus  habitum  esse 
inde  quoque  demonstratur,  quod  senex  in  vss.  738  et  749 
ad  forum  abiturus  est.  Sed  a  vs.  765  Palaestrio  subito 
novum  consilium  exponere  incipit.  Recte  igitur  iudicat  Leo3) 
vss.  612  sqq.  et  vss.  596  sqq.  et  vss.  765  sqq.  inter  se 
repugnare.  Illam  discrepantiam  ex  contaminatione  exortam 
esse  mihi  persuasi.  Leo  quidem  post  alios  demonstravit4) 
hanc  fabulam  a  Plauto  conglutinatam  esse  ex  duobus 
exemplis  Graecis.  Plautus  enim  'AXa^ovi  fabulae  alterius 
exemplaris  Graeci  partes  inseruit,  in  quo  militi  pariete  per- 
fossa  fraus  facta  est.  Atqui  consilium  post  v.  765  habitum 
actum  IV  et  V  praeparat,  in  quibus  parietis  perfossae  nullus 
usus  est.  Inde  apparet  id  consilium  non  ad  act.  II  pertinere, 
qui  sine  illa  pariete  perfossa  agi  non  possit.  Porro  manifes- 
tum  est  vss.  766  sqq.  optime  cohaerere  cum  vss.  596 — 611. 
Sed  cum   ille   contextus   intermittatur  vss.  612  sqq.,  qui 

1)  cf.  Polczyk  p.  26.  Trautwcin,  de  prologorum  Plautinorum 
indole  atque  natura,  Berol.  1890,  p.  47.  2)  cf.  Polczyk,  p.  42  sq. 
3)  p.  180  sq.  4)  p.  n8  Sqq. 

et  vss.  596  sqq.  et  766  sqq.  repugnant,  putaverim  eos  vs$. 
ad  act.  II  actionem  pertinere.  Existimo  enim  in  altera  quo- 
que  fabula  Periplecomenum  et  Palaestrionem,  quem  in  sc.  II,  6 
adfuisse  infra  demonstrabo,  cum  Pleusicle  Sceledro  remoto 
deliberavisse,  quomodo  Philocomasium  quam  celerrime  ab- 
ducerent.  Ex  eo  consilio  vss.  614 — 755  sumpti  esse  viden- 
tur.  Post  v.  755  nescio  an  senex  re  vera  ad  forum  obso- 
natum  abierit.  Sed  vss.  756—65  et  vss.  712 — 13  a  Plauto 
contaminationis  causa  compositi  sunt.  Neque  in  exemplo 
Graeco  Palaestrio  aliique  causa  non  allata  domo  progressi 
esse  mihi  videntur.  Immo  puto  v.  586  Pleusicle  evocato 
consilii  initium  factum  esse.  Verisimile  est  militem  paulo 
post  a  foro  reversum  pariete  perfossa  deceptum  esse  atque 
inscium  ipsum  in  Philocomasio  abducenda  Palaestrionem  et 
Pleusiclem  adiuvisse  0 .  —  Sed  v.  1137  2)  poeta  domo 
producit  Acroteleutium,  Milphidippam,  Pleusiclem,  ut  Palaestri- 
onem  conveniant  et  interrogent,  quid  fieri  velit.  Qua  re 
poeta  omnem  veritatis  speciem  neglegit.  Nam  perfacile 
fieri  potuit,  ut  miles,  cui  insidias  parant,  a  foro  rediens  illas 
personas  in  platea  colloquentes  videret.  Eadem  ratione 
v.  1394  Periplecomenus  coquus  lorariique  militem  in 
plateam  trahunt.  —  Iam  Mostellariam  inspiciamus.  Cuius 
fabulae  v.  85  Philolaches  nulla  alia  de  causa  in  plateam 
progreditur,  nisi  quod  spectatores  soliloquium  eius  audire 
poeta  vult.  At  omnem  veritatis  speciem  poeta  neglegit  eo, 
quod  v.  157  Philematium  et  Scapham  domo  in  plateam 
producit;  quae  omnino  non  habent,  cur  exeant.  Sed  infra 
demum  de  ea  re  accuratius  disputabimus.  —  Persae  quidem 
initio  Toxilus  in  plateam  egressus  est,  quem  poeta  certe 
nulla  alia  de  causa  produxit,  nisi  ut  spectatores  eum  argen- 
tum  quaerere  comperirent  et  ille  Sagaristionem  conveniret. 
Iterum  autem  Toxilus  post  v„  80  domum  relinquit  neque  in 
hoc  loco  causam  affert  exeundi.  Sed  apparet,  cur  eum  in 
plateam  venire  necesse  sit.  Nam  paulo  ante  Saturio  parasi- 
tus  advenit.  Poeta  igitur  ne  hic  domuin  Toxili  intret 
(cf.  vs.  77),  eum  in  plateam  producit.    Quo  fit,  ut  spectatores 

i)  cf.  Zarncke,  Parallelen  zur  Entfuhrungsgeschichte  im  Mil. 
Glor.,  rhein.  M.  39,  p.  1  sqq.         2)  cf.  Polczyk,  p.  62  sq. 

colloquio  sequenti  intersint.  Mirum  quidem  est  hoc  exemplum: 
post  v.  167  domo  procedunt  Lemniselenis,  Toxili  amica,  et 
Sophoclidisca  ancilla,  quae  ab  era  ad  Toxilum  mittatur. 
Quaerimus  autem,  cur  meretrix  quoque  domo  exeat,  cum 
haec  locuta  (vs.  179): 

„Miser  est  qui  amat", 
domum  redeat.  Affert  igitur  ne  minimam  quidem  causam 
egrediendi.  Sine  dubio  igitur  poeta  eam  tantum  produxit, 
ut  risum  spectatorum  moveret.  Qua  de  causa  v.  183  Toxilus 
Paegnium  domo  exeuntem  comitatur  et  v.  302  Sophoclidiscam 
tantum  eo,  ut  ante  aedes  Sagaristionem  convenire  possit. 
Neque  Dordalus  leno  habet,  quod  post  v.  399 1)  domum 
suam  relinquat.  At  v.  405  Toxilus  domo  egreditur,  quocum 
lenonem  colloqui  vult  poeta.  Neque  enim  Toxilum  domum 
intrantem  facere  potest,  ne  scaena  mutetur.  —  In  Poenulo 
quidem  v.  129  Agorastocles  et  Milphio  nulla  alia  de  causa 
in  plateam  inducuntur,  nisi  ut  spectatores  eorum  colloquium 
audiant.  Similiter  v.  578  Milphio  et  Collabiscus  non  habent, 
cur  domum  relinquant.  Nemo  eos  evocavit  neque  scire 
possunt  adulescentem  advocatos  iam  adduxisse.  Poeta 
autem  eos  eo  temporis  momento  producit,  quo  in  scaena 
necessarii  sunt.  Lyco  quidem  post  v.  720  0  Collabisco 
domum  suam  introducto  v.  746  in  plateam  redit,  cum  poetae 
lenone  ad  sequentem  scaenam  opus  sit.  Similiter  domus 
relinquendae  causam  non  habet  Milphio  v.  817  2),  quamquam 
dicit  haec: 

„Exspecto,  quo  pacto  meae  techinae  processurae  sient." 

Quae  verba  plane  inania  sunt.  Nam  cum  lenonis  fraude 
peracta  Agorastocles  in  v.  808  domum  redierit,  putamus 
Milphionem  iam  ab  ero  certiorem  factum  esse,  quomodo 
res  gestae  essent.  Apparet  igitur  servum  domum  non 
relinquere,  nisi  quod  cum  Syncerasto  lenonis  servo  paulo 
post  adveniente  colloquatur  necesse  est.  Ceterum  per- 
spicuum  est  Plautum  Milphionem  hoc  loco  tantum  con- 
taminationis  causa  domo  procedentem  fecisse.  Conglutinata 
enim  est  Poenulus  ex  KaQxr}dovlq>,  in  qua  fabula  sorores  a 
lenone  liberatae  sunt  eo,  quod  Hanno  eas  filias  suas  esse 


i)  cf.  Polczyk,  p.  50.         2)  cf.  Polczyk,  p.  41. 

cognoscit,  et  cx  altero  exemplo  Graeco  in  quo  lenoni  per 
Collabiscum  fraus  fit  1).  Atqui  vss.  823  sqq.  KaQx^doviov 
esse  apparet,  cum  Plautus  usque  ad  vs.  816  alterius  fabulae 
actionem  pcrsequatur.  Sed  vss.  817 — 22  inseruit,  ut  dua 
exempla  Graeca  inter  se  coniungeret  2).  Et  hos  vss.  tantum 
ea  de  causa  compositos  csse  satis  apparet.  Nam  vs.  817 
rei  factae  spcciei  repugnat.  Neque  enim  fieri  potuit,  ut 
architcctus  doli  nondum  sciret,  quomodo  res  accidissent. 
Sed  vss.  818  et  819  res  iam  satis  notas  comperimus,  et  vs.  820 
nihil  nisi  dictum  continet.  Tandem  vss.  821  et  22  Syn- 
cerastum  e  templo  advenire  nuntiatur.  Sed  co,  quod  post 
v.  960  Agorastocles  ct  Milphio  domo  in  plateam  procedunt, 
poeta  efficit,  ut  fabula  coram  spectatoribus  ad  finem  ad- 
ducatur.  —  Pseudoli  initio  Calidorus  et  Pseudolus  servus 
domo  procedunt  neque  est,  quod  exeant.  Immo  apparet 
sermonem  eorum  magis  idoneum  csse,  qui  domi  habeatur. 
Sed  ille  sermo  in  platea  habeatur  necesse  est  spectatorum 
causa.  Ceterum  in  hac  scaena  vestigia  contaminationis 
inveniuntur  3).  Pseudolus  cnim  conglutinata  est  ex  duabus 
fabulis  Graecis,  quarum  in  altera  servus  ero  fraudem  facit 
(A),  in  altcra  lenoni,  postquam  pater  promisit  se  servo  dolo 
peracto  viginti  minas  daturum  esse  (B).  Hunc  sermonem 
ex  exemplo  A  sumptum  csse  satis  demonstratur  eo,  qtiod 
servus  vs.  120  dicit  haec: 

„Si  neminem  cilium  potero  tuom  tangam  patrem." 

Quae  rcs  cum  ita  se  habeat,  Leoni4)  assentior,  qui 
dicit  vss.  51 — 59  a  Plauto  ipso  insertos  esse.  Certe  enim 
hic  epistulae  locus  ad  fabulam  B  spectat,  cuius  actio  in  ea 
ipsa  re  vertitur,  quod  Pseudolo  contingit,  ut  militis  nuntium 
symbolo  defraudet.  Sin  autem  Plautus  hanc  scaenam  ex 
exemplo  B  sumpsisset,  non  intellegeremus,  cur  in  expositione 
componenda  fabulae  A  rationem  haberet,  quae  in  Pseudolum 
comoediam  haud  multum  momenti  habeat.  Immo  verisimilius 


i)  cf.  Leo,  p.  170  sqq.  Langen,  p.  181  sqq.  Jachmann,  Xdgiug 
1911,  p.  249  sqq.  2)  Leo,  p.  173.    Langen,  p.  188.  Jachmann, 

p.  261.  3)  Pseudolum  contaminatam  esse  demonstraverunt  Ladewig, 
Ueber  den  Canon  des  Volc.  Sed.;  Leo,  Nachr.  d.  Ges.  d.  Wiss., 
Gott.  1903,  p.  34/  sqq  ;  Bierma,  quaestiones  de  Plautina  Pseud., 
Groning.  1897.         4)  l.  c.  p.  352. 

est  scaenam  expositiciam  fabulae  A  esse  et  poetam  nonnullos 
vss.  inseruisse,  quibus  haec  expositio  cum  fabula  B  coniun- 
geretur,  qua  Plautus  multo  magis  uteretur  quam  altera. 
—  At  post  v.  573  1)  Pseudolus  in  plateam  progreditur  nulla 
alia  de  causa,  nisi  ut  in  scaena  sequente  adsit  et  Harpagem 
conveniat,  cui  fraudem  facere  debet.  Neque  habet  puei, 
quod  v.  767  l)  domo  lenonis  in  plateam  procedat,  sed  Plautus 
rem  ita  instituit,  ut  coram  spectatoribus  puer  de 
servitute  lenonia  queratur.  Ceterum  haec  scaena  ad  Pseu- 
dolum  fabulam  peragendam  nihil  refert.  Itaque  puto  eam 
ex  fabula  A  sumptam  esse,  in  qua  lenonis  dies  natalis,  ad 
quem  totus  act.  III  spectat,  aliquid  momenti  habuisse  videtur. 
De  ea  re  infra  disputabimus  2).  —  Deincie  v.  955  leno  domo 
procedit  his  verbis  usus; 

„Minus  malum  hunc  hominem  esse  opinor  qaam  esse 

censebam  coquom: 

Nam  nil  etiam  dum  harpagavit praeter  cyathum  et  cantharum." 

Quaerimus  autem,  cur  exeat  Ballio.  Ex  verbis  eius 
colligi  non  potest  eum  egrediendi  causam  habere.  Iterum 
Plaulus  veritatis  specie  neglecta  lenonem  eo  temporis  momen- 
to  domo  producit,  cum  in  scaena  adsit  necesse  est.  Nam 
paulo  ante  Simia  sycophanta  advenit,  qui  Ballioni  fraudcm 
faceret.  Quod  cum  spectatorum  causa  in  platea  fieri  opus 
sit,  exit  leno.  Idem  denuo  domo  proceclit  v.  1052  l)  causa 
non  allata,  quod  Simonem  conveniat  necesse  est  ad 
sequentes  scaenas  peragendas.  —  Iam  videamus,  num  in 
Rudente  quoque  pprsonae  causa  non  allata  aedes  relinquant. 
Cuius  fabulae  vss.  592  sqq.  l)  Daemones  in  plateam  pro- 
gressus  spectatoribus  somnium  narrat.  Quo  facto  Trachalio 
ex  Veneris  templo  erumpit.  Apparet  igitur  senem  a  poeta 
ideo  productum  esse,  ut  Trachalionem  conveniret  atque  duas 
mulieres  a  lenone  liberaret.  Etiam  v.  892  Daemones  causa 
non  allata  domum  relinquit  narratque  Gripum  scrvum  abiisse 
„piscatum  ad  mare".  Quo  facto  domum  redit.  Puto  autem 
eum  ob  eam  ipsam  rem  exisse,  ut  spectatorum  animum  ad 
Gripum  paulo  post  a  litore  redeuntem  praepararet  l\  Neque 
minus  mirum  est,  quod  senex  post  v.  1190  ex  aedibus  in 

i)  cf.  Polczyk  p.  51.         2)  cf.  cap.  III  B  huius  partis. 

plateam  se  confert,  ut  Trachalionem  ad  Plesidippum  mittat. 
Nonne  verisimilius  est  senem  domi  manere?  At  poeta  senis 
et  servi  colloquium  a  spectatoribus  audiri  voluit.  Deinde 
v.  1287  Gripus  aedes  relinquit  causa  non  allata.  In  scaenam 
progressus  veru  extergere  incipit.  Nonne  magis  consentaneum 
est  id  domi  fieri?  Sed  poetae  servus  producendus  fuit,  ut 
Labracem  ex  urbe  reversum  ante  aedes  conveniret.  Qua  re 
impedit  poeta,  ne  leno  in  Veneris  fanum  introeat.  —  Non 
saepius  in  Sticho  personae  exeundi  causam  afferunt.  Velut 
in  fabula  ineunte  ante  aedes  sunt  Panegyris  et  Pamphila 
sorores  1).  Quae  cur  exierint,  non  comperimus,  sed  facile 
intellegi  potest.  Paulo  enim  post  pater  earum  domum  suam 
relinquit.  Quocum  ante  domum  sorores  colloqui  vult  poeta, 
cum  ex  eo  sermone  spectatores  multa  ad  fabulam  intelle- 
gendam  necessaria  comperiant.  Bethius  quidem  censet 
sorores  post  ianuam  apertam  sedere^).  Quae  opinio  falsa 
est.    Nam  in  vs.  147  scriptum  videmus: 

„Nunc,  soror,  abeamus  intro." 

Unde  apparet  eas  re  vera  ante  aedes  esse3).  Plautus 
quidem  in  fabulis  totiens  personas  causa  non  allata  domo 
egredientes  facit,  ut  non  habeamus,  quod  in  hac  fabula 
de  ea  re  dubitemus.  Epignomus  quoque,  qui  v.  523  domo 
procedit,  non  affert  causam  exeundi.  Sed  poeta  eum  egre- 
dientem  facit,  cum  in  sequentibus  scaenis  adesse  debeat. 
Neque  magis  verisimile  est  Stichum  post  v.  640  cum  cado 
ab  ero  donato  domo  in  plateam  procedere.  Sed  poetae 
producendus  est,  ut  cum  Sagarino  conservo  in  platea  collo- 
quatur.  Ac  ne  Stephanium  quidem  habet,  quod  v.  674  domo 
Epignomi  exeat.  Quam  poeta  producit,  ut,  quid  intro  fiat, 
spectatores  cognoscant.  Quo  facto  intus  redit.  —  Iam  acce- 
damus  ad  Trinummum.  Nam  v.  39  poeta  Calliclem  ideo 
domo  producit,  ut  impediat,  ne  Megaronides  domum 
Calliclis  intret.  Neque  Lysiteles  habet,  quod  post  v.  222 
domo  in  plateam  exeat.  Quem  poeta  exeuntem  facit,  ut 
spectatores  soliloquium  eius  audiant  et  sequens  scaena  in 


i)  cf.  Polczyk,  p.  23.    2)  p.  311.    3)  cf.  Doerpfeld-Reisch,  p. 
268.  —  Lundstroem,  Eranos  I.  Upsaliae  1896. 

platea  agatur.  Nam  v.  276  Philto,  pater  adulescentis,  domo 
procedit  haec  verba  faciens: 

„Quo  illic  homo  foras  se  penetravit  ex  aedibus?" 

Poeta  igitur  vult  patrem  et  filium  coram  spectatoribus 
colloqui.  Deinde  v.  402  Lesbonicum  et  Stasimum  nulla  alia 
de  causa  producit,  nisi  quod  eos  in  platea  Philtonem  con- 
venire  necesse  est.  Similiter  Megaronides  et  Callicles 
post  v.  728  l)  prodeunt,  ut  spectatores  colloquium  senum 
audiant.  Sed  v.  1125  0  Charmides  et  Callicles  domum 
relinquunt,  quod  Lysitelem  adulescentem  in  scaena  con- 
veniant  necesse  est.  —  Denique  de  Truculento  disputemus. 
Huius  fabulae  initio  (vs.  21.)  Diniarchus  adulescens  domo 
causa  non  allata  progressus  in  platea  soliloquium  habct, 
quo  spectatores  de  rebus  ad  fabulam  intellegendam  neces- 
sariis  docet.  Praeterea  Diniarchum  Astaphium,  Phronesii 
ancillam,  convenire  opus  est.  Quod  fieri  non  posset,  nisi 
adulescens  domo  progressus  esset.  Sed  omni  veritatis 
specie  neglecta  v.  448  meretrix  ipsa  domo  procedit,  quam- 
quam  se  puerum  peperisse  simulat.  Quae  cum  ita  sint, 
nonne  putemus  eam  aptius  domi  manere?  At  poeta  eam 
producit,  ut  scaenae  sequentes  coram  spectatoribus  agi 
possint.  Porro  puto  Stratulacem,  Strabacis  servum,  v.  669 
ea  ipsa  de  causa  domum  relinquere,  ut  Astaphium  con- 
veniat.  Quae  v.  711  domo  procedit.  Sed  quamquam  dicit 
(vss.  717  sq.):  - 

,.Nec  quemquam  interim  istoc 

Ad  vos  qui  sit  odio  intro  mittam", 
tamen  non  habet,  cur  exeat.  At  cum  in  scaena  versetur 
Diniarchus,  apparet  eam  progredi,  ut  illum  conveniat.  Quo 
facto  v.  757  domum  redit.  Deinde  meretrix  causa  non 
allata  v.  854  in  plateam  procedit,  ut  cum  Diniarcho,  qui  iam 
domum  eius  intraturus  erat,  in  platea  colloqualur. 


t)  cf.  Polczyk,  52. 

Cap.  II. 

Non  soluni  domo,  scd  etiam  ex  aliis  locis 
personac   in  sacnam   nulla  neccssitate  ur- 
gente  procedunt. 

Cuius  rei  cxemplum  videmus  in  Captivis.  Nam  post 
v.  460  Ergasilus  parasitus  advenit  1),  qui  v.  191  abiit,  ut 
aliquem  quaereret,  qui  se  ad  cenam  invitaret.  Hegio  enim 
ei  dixit  in  vs.  188: 

„Asper  meus  victus  sanest.(( 
Itaque  paras  tus  in  foro  aliquem  invenire  studet,  qui 
sibi  meliorem  victum  praebeat.    Neque  tamen  usque  ad  vs. 
460  quisquam  eum  ad  cenam  vocavit.    Qua  de  causa  dicit 
(vss.  496  sq.): 

„Nunc  ibo  ad  portum  hinc.    Est  illic  mi  una  spes 
cenatica. 

Si  ea  decolabit,  redibo  huc  ad  senem  ad  cenam  asperam" 
Sed  quaerimus,  cur  in  scaenam  veniat.  Cuius  rei  ne 
minimam  quidem  affert  causam.  Certe  quidem  poeta  eum 
in  scaenam  venientem  facit,  ut  spectatoribus  narret,  quid  a 
vs.  191  usque  ad  hoc  temporis  momentum  fecerit.  —  Neque 
aliter  res  se  habet  in  Cistellaria.  Lampadio  enim  servus 
lenam  convenerat,  quae  Selenium  a  Phanostrata  matre  in 
hippodromo  expositam  sustulerat.  Vix  autem  anum  adducere 
potuerat,  ut  fateretur  Selenium  vivere  et  a  se  Melaenidi 
amicae  datam  esse,  „qaae  educaret  eam  pro  filiola  sua.(( 
Sed  quaerimus,  cur  Lampadio  lena  relicta  post  v.  535 
in  scaenain  veniat.  Nonne  est  verisimilius  eum  lenam  statim 
ad  Melaenidem  sequi?  Quod  Phanostrata  sentit  in  vs.  584 
loquens: 

„At  non  missam  oportuit" 
Lampadio  quidem  non  habet,  cur  in  scaenam  veniat, 
sed  poeta  eum  produxit,  ut  ex  colloquio  servi  et  erae  spec- 
tatores  de  eis  rebus  certiores  fierent,  quae  in  scaena  agi 
non  possent.  Praeterea  autem  servum  Melaenidem,  quae 
hoc  temporis  momento  in  scaena  est  et  illud  colloquium  aus- 


i)  ct.  Polczyk,  p.  49. 


cultavit,  convenire  vult  poeta.  Quo  facto  Lampadio  v.  626 
ad  anum  recurrit.  —  Neque  im  Curculione  Lyco  trapezita 
habet,  cur  v.  371  in  scaenam  veniat.  Cuius  domus  in 
scaena  non  videtur  atque  in  soliloquio  Lpost  v.  370  habito 
ne  minimam  quidem  causam  scaenae  adeundae  affert. 
Apparet  autem  eum  a  poeta  induci,  ut  Curculionem  paulo 
post  domo  Phaedromi  exeuntem  conveniat.  Videmus  igitur 
trapezitam  in  scaenam  venire,  quod  poeta  actionem  in  alium 
locum  transferre  non  potest.  Nam  poeta  vult  Cappadoci 
lenoni  coram  spectatoribus  fraudem  fieri.  Aliud  quoque 
exemplum  in  hac  comoedia  invenimus.  Nam  v.  533  in 
scaenam  venit  idem  Lyco  cum  Therapontigono  milite,  quem 
in  via  convenit.  Quaerimus  autem  cur  in  illum  ipsum  locum 
veniant.  Nonne  verisimilius  est  eos  ibi  altercari,  ubi  inter 
se  occurrerunt?  Quae  res  a  poeta  ita  instituta  est,  ut 
scaena  coram  spectatoribus  agi  posset.  Paulo  post  miles 
Cappadocem  lenonem  convenit,  quem  amicam  sibi  tradere 
iubet.  At  postquam  leno  ei  dixit  eam  iam  abductam  esse, 
non  dubitat,  quin  Curculio  sibi  anulum  surripuerit.  Itaque 
post  lenonis  discessum  haec  verba  facit  (vs.  598  sq.): 

„Quid  ego  faciam?  maneam  an  abeam?  sicine  mihi 

esse  os  oblitum? 
Cupio  dare  mercedem  qui  illunc  ubi  sit  commonstret 

mihi" 

Quibus  versibus  act.  IV.  finitur.  Puto  igitur  militem 
de  scaena  decedere,  ut  Curculionem  quaerat.  Alioqui  enim 
facere  non  posset,  quin  Curculionem  v.  592  cum  clamore 
domo  praecipitantem  statim  conspiceret.  Sed  post  v.  609 
iterum  miles  in  scaena  adest.  Nam  Curculione  conspecto 
dicit  in  vs.  610: 

,,Salvos  sum:  eccum  quem  quaerebam.    Quid  agis, 
bone  vir?" 

At  habetne,  quod  in  scaenam  redeat?  Minime.  Sed 
facile  intellegimus,  cur  poeta  rem  ita  instituerit.  Nam 
Therapontigonus  in  scaena  adsit  necesse  est,  ut  Planesium 
sororem  agnoscat.  —  Iam  accedamus  ad  Menaechmos. 

Qua  in  fabula  Menaechmus  II,  postquam  ab  Erotio  meretrice 
pallam  et  spinter  accepit,  locutus  haec  (vss.  551  sqq.): 

„Di  me  quidem  omnes  adiuvant,  augent,  amant. 

Sed  quid  ego  cesso,  dum  datur  mihi  occasio 

Tempusque  abire  ab  his  locis  lenonicis? 

Propera,  Menaechme:  fer  pedem,  confer  gradum. 

Demam  hanc  coronam  atque  abiciam  ad  laevam 
manum: 

Ut  si  sequentur  me,  hac  abiisse  censeant. 

Ibo  et  conveniam  servom,  si  potero  meum, 

Ut  haec  quae  bona  dant  di  mihi  ex  me  sciat," 
de  scaena  decedit.  Sed  v.  701  redit  cum  palla  et  ornamento 
aureo,  postquam  servum  non  invenit.  Miramur  autem  eum 
in  hunc  locum  redire.  Nam  id  omni  veritatis  speciei  repugnat. 
Nonne  magis  consentaneum  est  eum,  ne  ab  Erotio  con- 
spiciatur,  hunc  locum  fugere?  Quae  res  quamquam  ita  se 
habet,  tamen  poetae  Menaechmus  II  reducendus  fuit,  quod 
in  scaenis  sequentibus  adsit  necesse  est.  Nam  v.  704  domo 
procedit  uxor  Menaechmi  I.  Quam  convenire  alterum 
Menaechmum  vult  poeta,  quod  nisi  ea  res  accideret  scaenae 
sequentes  agi  non  possent.  Deinde  v.  899  Menaechmus  I 
in  scaenam  venit,  quamquam  et  ab  uxore  et  ab  amica  paulo 
ante  domo  exclusus  est.  Cur  igitur  redit?  Quod  facile 
intellegitur.  Adsunt  enim  socer  et  medicus,  quos  Menaechmus 
conveniat  necesse  est.  Etiam  aliud  exemplum  invenimus  in 
hac  fabula.  Alter  enim  Menaechmus  v.  882  de  scaena 
decessit  his  vss.  usus: 

„Quid  cesso  abire  ad  navem  dum  salvo  licet? 

Vosque  omnes  quaeso,  si  senex  revenerit, 

Ni  me  indicetis,  qua  platea  aufugerim." 

Senex  autem  Menaechmum  II  generum  esse  ratus  post 
v.  875  abiit,  ut  medicum  arcesseret,  cum  ei  Menaechmus 
insanire  videretur.  Qua  in  re  miramur,  quod  senex  insanum 
generum,  qui  videtur,  incustoditum  relinquit.  Certe  quidem 
poeta  senem  abeuntem  fecit,  ut  Menaechmus  II  effugere  posset 
Sed  nihiio  minus  v.  1050 1)  omni  specie  veritatis  neglecta 


i)  cf.  Polczyk,  p.  49  sq. 

Menaechmus  II  cum  Messenione,  cui  obviam  factus  est,  redit 
At  nisi  Menaechmus  II  cum  servo  in  scaenam  veniret,  haec 
fabula  ad  finem  non  adduceretur.  Agnoscit  enim  ille  fratrem 
in  scaena  sequente.  —  Non  magis  in  Mostellaria  Tranio 
habet,  quod  v.  1041  in  scaenam  veniat.  Poeta  autem  vult 
servum  spectatores  de  rebus  non  in  scaena  actis 
docere.  Praeterea  eum  in  scaena  adesse  necesse 
est,  ut  Theopropidem  conveniat.  —  Similiter  Sagaristio  in 
Persa  v.  7  in  scaenam  non  veniret,  nisi  poeta  eum  cum 
Toxilo  amico  colloqui  vellet.  —  Quaerimus  autem,  cur  in 
Sticho  post  v.  154  Gelasimus  parasitus  scaenam  adeat. 
Crocotium  quidem  missa,  ut  parasitum  arcesseret,  eum  antea 
non  convenit.  Quod  demonstrant  haec  ancillae  verba 
(vs.  196  sq.): 

„Hic  illest  parasitus,  quem  arcessitum  missa  sum. 
Quae  loquitur  auscultabo,  priusquam  conloquer.t( 
Neque  Gelasimus  ipse  causam  affert.  Soliloquium  enim 
habet,  quo  fabula  carere  potest.  Puto  quidem  Plautum  eum 
tantum  ea  de  causa  induxisse,  ut  iocis  eius  spectatorum 
risum  moveret.  In  Sticho  quoque  multa  contaminationis 
vestigia  inveniuntur.  !)  Facile  autem  demonstrari  potest 
parasiti  partes  olim  in  primae  Stichi  partis  exemplo  Graeco 
non  exstitisse.  Neque  solum  causa  non  allata  ad  fratrum 
aedes  venit2),  sed  aliis  quoque  argumentis  demonstratur 
eum  ad  actionem  nihil  momenti  habere3):  Quamquam  enim 
Panegyris  vss.  150  sq.  ancillam  parasitum  arcessere  iubet, 
tamen  ea  re  poeta  nihil  aliud  spectat,  nisi  ut  parasiti  partes 
cum  cetera  actione  coniungat.  Mirum  enim  est,  quod  uxor 
parasitum  arcessi  iubet,  quamquam  continuo  servus  in  portu 
est  (v.  153),  qui  mariti  adventum  quam  celerrime  nuntiet. 
Neque  est,  quod  mulier  hodie  novi  quicquam  exspectet. 
Praeterea  parasitus,  postquam  Epignomus  a  patria  discessit, 
domum  eius  non  iam  intravit(vss.265sqq.).  Porro  in  scaena  II,  1 
re  vera  Pinacium  a  portu  accurrit,  ut  Epignomum  redisse 
cum  uxore  communicet.    Gelasimus  vero  supervacaneus  est. 


i)  cf.  Leo,  p.  168  sqq.  2)  At  Captivorum,  Men.,  Pers.  parasiti 
habent  cur  scaenam  ingrediantur.  3)  cf.  Leo,  Nachr.  d.  G.  d.  W., 
Gott.  1902,  p.  381  sqq. 

Deinde  parasitus  a  Pinacio  deluditur  atque  era  ne  respondet 
quideni  ad  haec  eius  verba  (v.  327): 

„Salve  tuo  arcessitu  venio  huc." 

Neque  magis  commode  Plautus  parasiti  abitum 
instituit.  Nam  quamquam  Pinacii  ludificationem  indignatur 
(cf.  vs.  343  sq.),  tamen  in  scaena  remanet.  At  discedit, 
postquam  servus  ei  per  iocum  dixit  erum  parasitos  ridiculosis- 
simos  (v.  388)  secum  adducere.  Quae  cum  ita  sint,  facere 
non  possumus,  quin  Leoni  assentiamur  rato  Plautum  has 
parasiti  partes  Menandreae  'AdsXcpcbv  actioni  (act.  I  et  II) 
inseruisse.  Certe  quidem  eas  quoque  ex  aliquo  exemplo 
Graeco  sumpsit.  Leo  etiam  putat  act.  III  et  IV  alterius 
exempli  Graeci  esse  atque  act.  I  et  II.  Equidem  hanc  eius 
sententiam  non  probo;  qua  de  re  infra  plura  verba  faciam. 
Immo  puto  act.  III  et  IV  eiusdem  fabulae  Graecae  esse  atque 
act.  I  et  II.  Rem  ita  se  habere  his  parasiti  partibus  circuitione 
quadam  demonstrari  potest.  Vidimus  enim  parasiti  partes 
non  ex  eadem  fabula  Graeca  sumptas  esse  atque  ceteram 
actionem.  Sin  autem  res  ita  est,  argumentis  probari  debet 
Gelasimum  act.  I  et  II  non  eundem  esse  atque  Gelasimum 
act.  III  et  IV,  in  quibus  parasiti  partes  cum  cetera  actione 
artius  cohaerent.  Quae  res  argumentis  probari  potest. 
Gelasimus  enim  abiens  haec  facit  verba  (v.  400  sq.): 

„lbo  intto  ad  libros  et  discam  de  dictis  melioribus: 

Nam  ni  illos  homines  expelto,  ego  occidi  planissume." 
Sed  v.  453  in  scaenam  reversus  haec  dicit: 

„Libros  inspexi:  tam  confido  quam  potis 

Me  meum  optenturum  regem  ridiculis  logis." 

At  ne  unum  quidem  verbum  facit  de  illis  parasitis 
ridiculosis,  quos  superandi  causa  libros  inspexit.  Neque 
cum  Epignomo  colloquens  eorum  mentionem  facit.  Haec 
igitur  parasiti  scaena  abhorret  ab  eius  partibus  antea  actis. 
Huc  accedit,  quod  vss.  459  sqq.  loquitur,  quasi  nunc  prirnum 
scaenam  ingrediatur,  cum  dicat  haec: 

„Auspicio  hodie  optumo  exivi  foras. 

Mustela  murem  abstulit  praeter  pedes. 

Quom  strena  opscaevavit,  spectatum  hoc  mihist"  e.  q.  s. 

Neque  cogitari  potest  quemquam  eiusmodi  verba  facere, 
qui  iam  antea  in  scaena  adfuerit.  Immo  mihi  persuasum 
est  Gelasimum  in  exemplo  Graeco  re  vera  in  sc.  III,  2  partes 
suas  agere  coepisse.  Itaque  Leo !)  mihi  falso  iudicavisse 
videtur  hanc  parasiti  scaenam  cohaerere  cum  parasiti  partibus 
antea  actis.  —  Sed  idem  Gelasimus  redit  in  scaenam  v.  580 
causa  non  allata.  Apparet  autem  poetam  eum  in  scaenam 
induxisse,  ut  cum  fratribus,  qui  in  scaena  adsunt,  colloqueretur. 
Illud  quoque  colloquium,  cum  ad  actionem  nullius  momenti 
sit,  puto  a  poeta  compositum  esse,  ut  risum  spectatorum 
moveret. 

Cap.  III. 

Sed  etiam  fit,  utpersonae  in  scaena  restent, 
quas  restare  consentaneum  non  sit. 

Cuius  rei  exempla  cum  permulta  sint,  hoc  caput 
dividam  in  duas  particulas  litteris  A  et  B  significatas. 

A. 

Saepissime  personae,  quae  partes  suas  iam  egerunt, 
causa  non  allata  in  scaena  remanent. 

Incipiamus  igitur  ab  Amphitruone.  Iuppiter  enim 
cum  Alcumena  collocutus  est.  Illa  autem  v.  914  domum 
reversa,  ut  sacrificium  apparet,  exspectamus  Iovem  quoque 
statim  intus  se  recepturum  esse.  Sed  ille  remanet,  ut  spec- 
tatorum  causa  Mercurio  absenti  imperet  haec: 

„Fac  Amphitnwnem  advenientem  ab  aedibns 

Ut  abigas"  e.  q.  s. 

Quo  facto  v.  984  Alcumenam  domum  sequitur.  Deinde 
consentaneum  esse  videtur  Amphitruonem  certiorem  factum 
uxorem  geminos  filios  peperisse  statim  aut  saltem  post 
v.  1125  domum  ad  uxorem  introire.  At  Amphitruo  de  scaena 
non  decedit.  Sed  cur  poeta  rem  ita  instituerit,  facile  perspici- 
tur.  Apparet  enim  paulo  post  Iuppiter,  ut  Amphitruoni 
quae  futura  et  quae  facta"  sint,  eloquatur.  —  In  Aulularia 
quidem  Enclio  senex  Staphylae  haec  dicit  (vs.  273  sq.): 


i)  1.  c.  p.  387. 

„Tace  atque  abi:  carata  fac  sint,  quom  a  foro  redeam 

domum. 

Atque  occlude  aedis:  iam  ego  hic  adero.t( 
Quo  facto  exspectamus  anum  statim  intro  redituram 
esse.  At  illa  priusquam  intrat,  nonnullis  vss.  spectatoribus 
narrat,  quanto  in  timore  sit,  ne  probrum  Euclionis  filiae  palam 
fiat.  Lyconides  autem  Euclionem  de  filia  docet  his  verbis 
(vss.  795  sqq.): 

„Cur  eiulas, 

Quem  ego  avom  feci  iam  ut  esses  filiai  nuptiis? 
Nam  tua  gnata  peperit  decumo  mense  post:  numerum 
cape. 

Ea  re  repudium  remisit  avonculus  causa  mea. 
I  intro,  exquaere,  sitne  ita  ut  ego  praedico." 
Quibus  verbis  auditis  senex  domum  intrat  haec  locutus 
(vs.  802): 

„lbo  intro,  ut  quid  huius  verum  sit  sciam." 

Adulescens  quidem,  quamquam  dixit:  „lam  te  sequar", 
tamen  in  platea  remanet  causa  non  allata.  Dicit  autem 
vss.  804  sqq.: 

„Nunc  servum  esse  ubi  dicam  meum  Strobilum  non 
reperio. 

Nisi  etiam  opperiar  tamen  paulisper:  postea  intro 
Hunc  subsequar.    Nunc  interim  spatium  ei  dabo 
exquirendi 

Meum  factum  ex  gnatae  pedisequa  nutrice  anu:  ea 
rem  novit" 

Sed  quaerimus,  cur  Euclioni  spatium  exquirendi  det, 
cum  ipse  senem  de  stupro  filiae  facto  docuerit.  Nonne  est 
verisimilius  adulescentem  statim  cum  sene  introire,  ut  amicam 
videat?  Videmus  igitur  verba  adulescentis  inania  esse. 
Remanet  autem  hac  de  causa:  Adulescens  servum  senis 
aulam  surripuisse  cognoscat  necesse  est,  ut  seni  reddere 
possit.  ltaque  poeta  v.  808  Strobilum  producit.  —  In 
Bacchidibus  similia  exempla  invenimus.  Chrysalus  quidem 
cum  Pistoclero  collocutus  post  v.  229  in  scaena  remanet, 
quamquam  exspectamus  ero  domum  Bacchidum  reverso 
eum   quoque   decessurum   esse.    Sed  poeta  eum  breve 

soliloquium  habentem  facit,  ut  Nicobulum  senem  paulo  post 
domo  exeuntem  conveniat.  Nam  spectatores  eos  colloquentes 
audire  opus  est.  Sed  sene  ad  forum  profecto  (v.  ^348),  ubi 
filium  esse  servus  ei  dixerat,  Chrysalus  non  statim  de  scaena 
decedit.  Laetans  enim  quod  senem  defraudavit,  soliloquium 
ridiculum  habet,  quo  spectatores  delectentur.  Deinde  in 
v.  582  Pistoclerus  domo  meretricum  egressus  est,  quod 
militis  parasitus  ostium  pulsavit.  Qui  postquam  de  scaena 
discessit  (v.  605),  adulescentem  quoque  intus  rediturum  esse 
putaveris.  At  is  remanet  et  de  amici  praepropero  animo 
queritur.  Apparet  autem,  cur  poeta  eum  non  redeuntem 
faciat.  Exit  enim  post  v.  610  amicus  ipse.  Ita  poeta  efficit, 
ut  scaenae  sequentes  coram  spectatoribus  agantur.  Sed 
omnem  veritatis  speciem  poeta  neglegit,  cum  Chrysalum, 
Mnesilochum,  Pistoclerum  in  scaena  IV,  4  ante  aedes  rema- 
nentes  facit,  ut  ad  patrem  Mnesilochi  litteras  scribant.  Quod 
ideo  fecit,  ut  scaena  coram  spectatoribus  ageretur.  Omnino 
enim  credi  non  potest  quemquam  in  platea  epistulam  com- 
ponere.  Etiam  infra  de  hac  scaena  disseremus.  Sed  litteris 
scriptis,  postquam  amici  domum  redierunt,  mirum  est,  quod 
servus  Nicobuli  domum  non  intrat,  ut  ei  epistulam  tradat. 
Dicit  enim  haec  (vs.  768  sq.): 

„Adambulabo  ad  ostium,  ut,  quando  exeat, 
Extemplo  advenienti  ei  tabellas  dem  in  manum." 
Quaerimus  -  autem,  cur  ante  aedes  subsistat.  Quod 
facile  perspicitur.  Neque  enim  poeta  servum  introeuntem 
facere  potest,  ne  scaena  mutetur.  Non  magis  consentaneum 
est  senem  v.  795  solum  domum  intrare,  sed  Chrysalum  ante 
aedes  remanere.  Senex  enim  servos  arcessit,  qui  Chrysalum 
vinciant.  Neque  eum  se  domum  sequi  iubet  senex,  cum 
paulo  post  Cleomachus  miles  adveniat.  Quem  conveniant 
ad  fabulam  peragendam  necesse  est.  Post  eius  discessum 
senex  servum  ad  filium  domum  meretricum  mittit  „ut  eum 
dictis  plurumis  castiget."  Qui  postquam  intravit  (vs.  912), 
putamus  senem  quoque  de  scaena  decessurum  esse.  Sed 
priusquam  id  facit,  spectatores  docet  se  Chrysalo  non  iam 
temere  crediturum  esse: 

„Verum",  inquit,  „lubet  etiam  mi  has  perlegere  denuo: 
„Aequomst  tabellis  consignatis  credere." 

Quibus  verbis  factis  domum  redit.  —  In  Captivis 
Ergasilus  parasitus  ab  Hegione,  qui  v.  900  abiit,  ut  filio 
redeunti  obviam  iret,  iussus  cenam  parare  non  statim  domum 
intrat,  sed  soliloquio  iocoso  spectatores  delectat.  Deinde 
v.  922  senex,  Philopolemus,  Philocrates  scaenam  adeunt 
Stalagmum  servum  secum  ducentes.  Adulescentes  autem 
v.  954  domum  introeunt.  Putamus  quidem  Hegionem  quoque 
domum  intraturum  esse,  ut  in  Stalagmum  intus  quaestionem 
habeat;  quod  tamen  in  platea  facit  spectatorum  causa.  — 
Neque  aliter  res  se  habet  in  Casina.  Nam  in  sc.  II,  2 
Myrrhina  et  Cieostrata  in  platea  sibi  obviam  fiunt.  Altera 
enim  ad  alteram  itura  est.  Quas,  postquam  convenerunt, 
exspectamus  aut  Cleostratae  aut  Myrrhinae  domum  intraturas 
esse,  ut  colloquantur.  Sed  in  platea  subsistunt,  quod  Cleostrata 
maritum  appropinquantem  conspiciat  necesse  est  (v.  216). 
Saltem  exspectaveris  eam  post  amicae  discessum  intraturam 
esseO.  Curnam  virum  ante  aedes  opperitur,  cui  suscenseat? 
Nonne  est  verisimilius  eam  domum  intrare,  ut  Lysidamus  se 
sequatur?  Sed  scaenam  sequentem  in  platea  coram  spec- 
tatoribus  agi  vult  poeta.  Deinde  v.  425  Cleostrata,  senex, 
vilicus  domum  redeunt  Olympione  et  Chalino  de  Casina 
sortitis.  Sed  hic  in  scaena  remanet  nulla  causa  allata. 
Apparet  autem,  cur  remaneat:  paulo  enim  post  Lysidamus 
et  vilicus  in  plateam  procedunt.  Chalinus  autem  ex  latibulo 
colloquium  eorum  captat.  Post  eorum  discessum  Chalinus 
domum  intrat,  ut  res  auditas  uxori  renuntiet.  Quas  nisi 
per  Chalinum  cognosceret,  fabula  peragi  non  posset.  At  in 
sc.  III,  2  Cleostratam,  postquam  Alcesimo  dixit  se  Myrrhinam 
non  prius  arcessituram  esse,  quam  nuptiae  futurae  essent, 
et  adiunxit  haec  verba  (vs.  548): 

„nunc  vale  atque  istanc  iube," 
putaveris  domum  intraturam  esse.  Alcesimus  enim  post 
breve  soliloquium  domum  redit.  Sed  matronam  remansisse 
his  eius  verbis  demonstratur: 

„lam  hic  est  lepide  ludificatus"  e.  q.  s. 

Quid  igitur  habet,  cur  de  scaena  non  decedat?  Quod 
facile  perspicitur.    Advenit  enim  post  v.  532  maritus,  quo- 

cf.  Polczyk,  p.  60. 


cum  in  platea  altercatur.  Sed  matrona  v.  591  domum  reversa 
Alcesimus  foras  se  confert.  Qui  cum  Lysidamo  collocutus 
v.  616  abscedit.  Itaque  alterum  senem  quoque  domum 
intraturum  esse  putaveris.  Sed  illc  subsistit.  Nam  paulo  post 
in  plateam  se  praecipitat  Pardalisca,  quae  Casinam  insanire 
renuntiat.  Poeta  igitur  senem  retinuit  id  spectans,  ut  specta- 
tores  eius  angore  gauderent.  —  Porro  in  Cistellaria  Alce- 
simarchus,  postquam  lena  negavit  se  Selenium  ad  eum  remis- 
suram  esse,  iratus  abit.  Lena  autem  eum  sequi  in  animo 
habet  (v.  531).  Nam  „amens  nequid  faciat,  cauto  opust". 
Quam  ob  rem  non  verisimile  est  eam  consilio  mutato 
remanere,  cum  Lampadionem  accurrentem  conspiciat.  Sed 
servi  et  Phanostratae  colloquium  audiat  necesse  est.  Quo 
facto  de  scaena  decedit  his  verbis  usa  (vs.  629  sq.): 

„lbo  domum 

Atque  ad  parentes  redacam  Selenium." 

—  In  Epid  ico  ineunte  Epidicus  etThesprio  colloquuntur. 
Hic  quidem  v.  81  domum  intrat,  sed  ille  remanet,  ut  secum 
reputet,  quid  faciat.  Advenit  autem  paulo  post  Stratippocles 
cum  Chaeribulo,  quos  conveniat  necesse  est.  Servus  quoque 
post  v.  305  l)  Periphane  domum  ingresso,  ut  illi  argentum  ad 
fidicinam  emendam  necessarium  det,  remanet,  ut  spectatores 
de  rebus  necessariis  doceat.  Quo  facto  demum  introit. 
Deinde  post  v.  425  Periphanes  cum  Apoecide  collocutus 
solus  in  platea  remanet,  ut  militem  paulo  post  scaenam 
adeuntem  coram  spectatoribus  conveniat.  Puto  autem  senem 
etiam  post  discessum  militis  et  fidicinae  (v.  525)  in  scaena 
remanere.  Neque  enim  ex  verbis  eius  (vss.  517  sqq.)  intellegitur 
eum  de  scaena  decedere.  Et  in  scaena  sequente  adest. 
Nam  Philippa  conspecta  dicit  haec  (vs.  533): 

„Quis  illaec  est  mulier  timido  pcctore  peregre  adveniens 

Quae  ipsa  se  miseratur?" 

Audivit  igitur  eius  verba.  Itaque  iam  scaena  ineunte 
adfuit.  Neque  enim  verba  facit,  quasi  hoc  temporis  momento 
in  scaenam  redeat,  neque  ex  vss.  517 — 25  cognosci  potest 
eum  de  scaena  decedere.  Itaque  nego  eum  post  v.  525  scaenam 


i)  cf.  Polczyk,  p.  60. 

reliquisse.  Neque  credibile  est  a  vs.  526  actum  IV  incipere.  0 
Immo  puto  eum  iam  a  v.  382  incipere.  Neque  verisimile 
est  Epidicum  Thesprionem,  qui  in  aedibus  Apoecidis  est,  his 
verbis  inclamare  (v.  660): 

Thesprio,  exi  istac  per  hortum :  adfer  domum  auxilium 

mihi." 

Magis  quidem  consentaneum  est  eum  domum  intrare, 
ut  amicum  sibi  advocet.  Deinde  autem  spectatoribus,  quid 
facturus  sit,  eloquitur,  priusquam  Stratophanem  et  Te- 
lestidem  intro  sequitur.  Deinde  in  extrema  fabula  senex 
domum  intrat,  ut  cognoscat,  num  servus  verum  dixerit. 
Exspectamus  autem  eum  Apoecidem  servumque  secum 
introducturum  esse.  Sed  illos  contra  omnem  veritatis  speciem 
propter  loci  unitatem  in  scaena  relinquit.  —  Porro  in 
Menaechmis  senex  et  medicus  Menaechmum  I  dementem 
esse  rati  in  vs.  956  2)  domum  abierunt.  Senex  autem  servos 
arcessiturus  est,  qui  Menaechmum  ad  medicum  ducant. 
Adulescens  igitur  solus  in  scaena  remanet.  Miramur  autem, 
quod  non  statiin  hunc  locum  fugit,  priusquam  senex  cum 
servis  redeat.  Sed  paulo  post  advenit  Messenio,  qui 
Menachmum  I,  quem  erum  esse  putet,  a  servis  per  senem 
arcessitis  liberat.  Ideo  igitur  Men.  I.  in  scaena  retinetur.  — 
In  Mercatore  verisimile  non  est  Syram  quamquam  Eutychus 
in  v.  816  ei  dixit:  „Sequere  me",  in  platea  remanere,  ut  de 
miserabili  uxorum  sorte  queratur.  —  In  Milite  Glorioso 
post  v.  258  Periplecomenus  cum  Palaestrione  collocutus 
domum  redit.  Servus  autem,  quamquam  dicit:  „Et  quidem 
ego  ibo  intro",  remanet  spectatoresque,  quid  facturus  sit, 
docet.  Praeterea  Sceledrum  paulo  post  domo  exeuntem  in 
platea  conveniat  spectatorum  causa  necesse  est.  Deinde 
Philocomasio  v.  397  domum  militis  reversa,  putaveris  servos 
quoque  intus  se  recepturos  esse.  Sed  Sceledrus  dicit  haec 
(vss.  397  sqq.): 

„Nunc  quidem  domi  certost:  ccrta  rcs  est 
Nunc  nostrum  obscrvare  ostium,  ubiubist." 


i)  cf.  H.  Keym,  De  fabulis  Terenti  in  actus  dividcndis,  Gissae  191 1. 
2>  cf.  Polczyk,  p.  41. 

Cuius  rei  causam  non  habet.  Nam  si  impedire  vult, 
ne  Philocomasium  domo  abeat,  eam  domum  sequi  oportel 
Sed  apparet  poetani  servos  intrantes  non  fecissc,  ut  scaena 
sequens  agi  posset.  Exit  enim  v.  412  Philocomasium  senis 
domo.  Quod  fieri  non  posset,  si  Sceledrus  cam  secutus 
domi  custodiret.  Deinde  Palaestrio  cum  Sceledro  collocutus 
domum  vicini  intrat  (v.  481).  Sed  Sceledrus,  quamquam 
paulo  ante  Philocomasium  domi  militis  conspexit,  remanet, 
cum  paulo  post  senex  domo  egrediatur,  'qui  servum  in  platea 
conveniat  nccesse  est.  Sed  mihi  persuasi  rem  in  exemplo 
Graeco  aliter  fuisse.  Puto  enim  Palaestrionein  post  v.  480 
in  scaena  remansisse  atque  senem  iam  inter  servorum  collo- 
quium  domo  sua  progressum  esse.  Plautus  autem  in  hac 
comoedia  contaminanda  hanc  scaenam  immutavit.  De  ea 
re  infra  accuratius  disputabo  0.  —  Porro  in  Persa  Dordalus 
leno  in  v.  448  2)  domum  intrat,  ut  Toxili  amicam  domum 
eius  mittat.  Nonne  verisimilius  est  Toxilum  eum  sequi,  ut 
ipse  amicam  accipiat?  Sed  ille  in  platea  remanet,  quod 
adsit  necesse  est,  ut  lenoni  fraudem  faciat.  Item  consentaneum 
non  est  in  extrema  fabula  lenonem  non  statim  domum 
intrare,  cum  servos  ante  aedes  potantes  videret.  Immo 
remanet,  quamquam  servi  et  Lemniselenis  eum  cavillantur. 
Denique  etiam  vapulat.  Quaerimus  autem,  cur  Dordalus  non 
domum  suam  fugiat.  Sed  poeta  ea  scaena  risum  spectatorum 
movere  studet.  —  Perspicuum  id  quoque  est,  cur  in  Poenulo 
Milphio  servus  v.  198  Agorastoclem  donuun  non  sequatur, 
quamquam  locutus  est  hos  vss.  (194  sq.): 

„Abeamus  intro,  ut  Collabiscum  vilicum 

Hanc  perdoceamus  ut  ferat  fallaciam." 

Neque  cst,  quod  remaneat.  Sed  poeta  eum  retinet, 
quod  paulo  post  Adelphasiuni  et  Anterastylis  domo  lenonis 
exeunt.  Quibus  conspectis  servus  erum  evocat.  Ceterum 
Plautus  hanc  scaenam  contaminatione  ita  instituisse  videtur. 
Leo  3)  quidem  dicit  Plautum  hac  scaena  Kagxqdovlov  initium 
cum  alterius  fabulae  iunxisse.    Quae  sententia  argumentis 


!)  cf.  cap.  XI  luiiiis  partis.  '-)  cf.  Polczyk,  p.  60. 
3)  p.  177  sqq. 

probari  non  potest.  Immo  puto  scaenam  I,  1  tantum  alterius 
fabulae  Graecae  esse,  in  qua  adulescens  per  Collabiscum 
vilicum  lenoni  fraudem  facit.  Quamquam  eiusdem  exemplaris 
etiam  sc.  I,  2  est,  tamen  Plautus  facere  non  potuit,  quin  eius 
actionem  contaminationis  causa  contraheret.  Voluit  enim 
paulo  post  sc.  I,  2  illam  fraudem  incipi.  Quae  cum  ita  sint, 
Plautus  iam  in  sc.  I,  1  eam  praeparavit  et  adulescentem  v.  198 
domum  intrantem  facit,  ut  vilico  argentum  det  (cf.  vs.  415  sq.). 
Sed  cum  in  sc.  I,  2  adesse  debeat,  Plauto  servus  retinendus 
est,  ut  erum  sororibus  conspectis  domo  evocet.  In  exemplo 
Graeco  puto  rem  fuisse  hanc:  erus  et  servus  post  sc.  I,  2  de- 
mum  consilio  lenonis  fraudandi  inito  domum  intraverunt, 
hic  ut  Collabiscum  dolis  et  sycophantiis  exornaret,  ille  ut 
interea  argentum  pararetl).  Verisimilius  autem  est  vilicum 
de  fraude  certiorem  fieri,  priusquam  erus  ei  argentum  det. 
Certe  in  exemplo  Graeco  illius  fraudis  mentio  in  scaena 
expositicia  nondurn  facta  est.  Immo  Plautus  eam  ita  instituit, 
ut  exemplum  Graecum  contaminandi  causa  circumcideret. 
Soliloquium  autem  Milphionis  Plautus  certe  ipse  composuit2). 
Nam  vss.  198  et  199  optime  ad  adulescentem  domum 
ingressum  spectant,  vs.200  nihil  momenti  habet,  vss.  201  et202, 
quibus  servus  se  lenoni  malum  allaturum  esse  dicit,  repug- 
nant  vs.  199,  quo  servus  putat  amores  erum  magno  damno 
affecturos  esse.  Apparet  igitur  Plautum  Milphionem  ea  vcrba 
dicentem  facere,  ut  temporis  spatium  expleat,  quo  Agorastoclcs 
intus  vilico  argentum  dat.  —  Deinde  in  sc.  V,  2  Hanno 
Agorastoclem  agnoscit.  Quo  facto  exspectamus  eos  statim 
domum  adulescentis  intraturos  esse,  ut  intus  colloquantur. 
Servum  autem  mittere  possunt,  qui  nutricem  sororurn 
arcessat.  Sed  poeta  eos  retinet,  ne  scaenam  mutet.  Putaveris 
autem  eos  saltem  cum  Giddenine  collocutos  (vs.  1155) 
intraturos  esse.  Quamquam  Milphio  eam  introducere  iubetur, 
tamen  Hanno  et  Agorastocles  ante  aedes  remanentes  mulieres 
exspectant  ,  ut  eas  coram  spectatoribus  conveniant.  Eadem 
ratione  paulo  post  poeta  utitur.  Nam  recognitione  patris  et 
filiarum  facta  omnes  personae  nulla  re  coactae  in  platea 

1)  cf.  Jachmann,  X&Qi%eg  1911,  p.  257  sq. 

2)  cf.  Leo,  Dcr  Monolog  im  Drama,  p.  56  4. 


29  — 


remanent,  quod  necessariae  sunt  ad  fabulam  peragendam.  — 
Putamus  autem  in  Pseudolo  Ballionem  v.  230  statim  ad 
forum  se  collaturum  esse,  postquam  servis  et  meretricibus, 
quid  fieri  vellet,  ostendit.  Sed  Calidoro  et  Pseudolo  collocutis 
lenonem  dicentem  audimus  (vs.  241): 

„It  dies:  ego  mihi  cesso  *  *  * 

/  prae,  puere." 

Neque  est,  cur  non  iam  prius  abierit.  Sed  poeta  eum 
retinet,  ut  antea  Calidorus  cum  Pseudolo  colloqui  possit. 
Ceterum  haec  discrepantia  ex  contaminatione  enata  esse 
videtur.  Nam  sc.  I,  2  ad  exemplum  A  pertinet,  sed  scaena 
sequens  ad  exemplum  B.  Plautus,  ut  has  scaenas  inter 
se  coniungeret  breve  Pseudoli  et  Calidori  colloquium 
inseruit  (vss.  230 — 240).  In  fabula  A  leno  v.  230  scaenam 
reliquisse  videtur.  Sed  in  exemplari  B  lenonem  paulo  ante 
v.  240  domo  egressum  cum  Calidoro  et  Pseudolo  collocutum 
esse  puto.  Quo  facto  in  hac  quoque  fabula  ad  forum  se 
contulit.  Plautus  igitur  contaminatione  perfecit,  ut  nobis  non 
appareat,  cur  leno  post  v.  229  in  scaena  remaneat.  Neque 
intellegi  potest,  quidnam  inter  vs.  230 — 240  faciat.  —  Denique 
adulescens  de  scaena  decedit,  ut  amicum  aliquem  arcessat. 
Sed  Pseudolus  remanet  causa  non  allata.  Apparet  autem 
eum  non  abire,  quod  paulo  post  Simo  et  Callipho  scaenam 
adeunt.  Quibuscum  Pseudolus  coram  spectatoribus  collo- 
quatur  necesse  est.  Eo  ex  colloquio  satis  apparet  hanc 
comoediam  contaminatam  esse  l).  Pseudoli  enim  soliloquium 
(vss.  395  sqq.)  certe  ad  exemplum  A  pertinet.  Quod 
demonstratur  vss.  410  sqq.: 

„Erum  eccum  video  huc  Simonem  una  siinul 
Cum  suo  vicino  Calliphone  incedere. 
Ex  hoc  sepulcro  vetere  viginti  minas 
Effodiam  ego  hodie,  quas  dem  erili  filio.u 
Et  in  colloquio  cum  senibus  habito  Pseudolus  dicit, 
se  Simonem  adducturum  esse,  ut  sua  sponte  argentum  det 
(cf.  vs.  518).    Quod  ad  exemplum  A  spectat.    Sed  eis  verbis 
factis  servus  senibus  narrat  se  lenoni  per  dolum  adulescentis 


i)  cf.  Leo,  Nachr.  d.  G.  d.  W.,  Gott.  1903,  p.  349  sq. 

amicam  erepturum  esse.  Simoni  autem  dicit  haec(vss.535  sqq.): 

„Sed  si  effecero, 
Dabin  mihi  argentum  quod  dem  lenoni  ilico 
Tua  volnntate?\ 

Et  senex  se  daturum  esse  Pseudolo  pollicetur.  Ea  res 
ad  fabulam  B  pertinet.  Deinde  servus  Calliphonem  orat, 
ut  se  adiuvet  et  domi  usque  adsit.  Atqui  ille  senex  postea 
in  scaenam  non  revertitur.  Cur  igitur  servus  auxilium  ab 
eo  petivit?  Certe  quidem  Callipho  in  fabula  A  maiores 
partes  egit  0.  Equidem  existimo  sc.  I,  5  ex  fabula  A  sumptam 
esse  praeter  vss.  522 — 45,  quos  Plautus  inseruit,  ut  fabulae 
B  et  fabulae  A  actionem  artius  inter  se  coniungeret.  —  Post 
illud  colloquium  Pseudolus,  priusquam  domum  intrat,  specta- 
toribus  narrat,  quid  domi  facturus  sit  (vss.  561 — 73).  Neque 
aliter  res  se  habet  post  Pseudoli  et  Harpagis  colloquium. 
Hic  postquam  discessit,  Pseudolus  remanens  spectatores 
docet,  quo  modo  fraudein  facturus  sit  Simoni,  Ballioni,  Harpagi. 
Quo  facto  Calidorus  cum  Charino  in  scaenam  redit,  quibus- 
cum  servo  de  fraude  facienda  convenit.  Deinde  Ballio 
coquum  in  foro  conductum  domum  deducit.  Quo  post 
colloquium  intromisso  leno  remanet,  ut  spectatores  certiores 
faciat  se  a  Calidori  patre  admonitum  esse,  ut  Pseudolum 
caveret.  Similiter  post  v.  1237  Simo  spectatoribus  narrat  se 
Pseudolo  XX  minas  promissas  daturum  esse,  priusquam 
domum  intret.  —  ln  Rudentis  sc.  III,  2  Trachalionem 
miramur.  Qui  ex  Veneris  templo  se  praecipitavit,  ut  a  vicinis 
auxilium  peteret.  Daemones  autem  cum  duobus  servis  in 
templum  abit,  ut  Palaestrae  et  Ampeliscae  succurrat.  Nonne 
exspectamus  servum  quoque  in  templum  rediturum  esse? 
Sed  ille  remanet,  quod  poeta  eum  mulieres  paulo  post  ex 
fano  fugientes  consolari  vult.  —  Porro  in  Sticho  Antipho 
filias  suas  adit,  quae  ante  aedes  sunt.  Senex  enim  exquirere 
vult,  quo  animo  in  maritos  iam  triennium  absentes  sint. 
Interrogat  igitur  alteram  earum  (vs.  102): 

„Numquis  hic  est  alienus  nostris  dictis  auceps  auribus?" 

Nonne  autem  verisimilius  est  quemquam  domum  intrare, 
ut  de  rcbus  occultis  colloquatur?    Sed  eae  personae  ante 

0  cf.  Lco,  l.  c.  p.  351. 

domum  remaneant  necesse  est  spectatorum  causai).  In 
eadem  fabula  Panegyris  ancillam  mittit,  quae  Gelasimum 
parasitum  arcessat.  Ancilla  autem  parasitum  ante  aedes 
conspectum  adhortatur,  ut  statim  ad  eram  veniat.  Qui  eam 
domum  ire  (vs.  264  sq.)  iubet,  sed  ipse  remanet,  quamquam 
miratur,  cur  uxor  Epignomi  se  subito  advocaverit.  Sed 
Plautus  etim  in  platea  retinet,  quod  paulo  post  Pinacium 
a  portu  accurrit,  quocum  Gelasimum  colloqui  poeta  vult. 
Deinde  per  puerum  foras  pulsantem  era  domo  evocatur. 
Quo  fit,  ut  scaenae  sequentes  coram  spectatoribus  agantur. 
Verisimilius  quidem  est  eram  servum  parasitumque  domum 
intrare  iubere.  Aliud  quoque  exemplum  in  hac  fabula 
invenimus.  Nam  Epignomus  domo  procedens  (v.  523)  in 
platea  socerum  et  fratrem  convenitl\  Dicit  autem  fratri 
(vs.  533): 

„Abi  intro  ad  me  ct  lava" 

Sed  ille  domum  suam  intrare  in  animo  habet  „deos 
salutatum  atque  uxorem",  cum  paulo  ante  demum  in  patriam 
reverterit.    Cui  postquam  Epignomus  respondit  vs.  536: 

„Apud  nos  eccillam  festinat  cum  sorore  uxor  tuau, 
exspectamus  eos  domum  intraturos  esse.  Senex  autem  eos 
rogat,  ut  paullisper  remaneant,  dum  fabellam  narraverit 
Quo  facto  scaenam  relinquit.  At  fratres  nondum  introeunt. 
Advenit  enim  Gelasimus,  quem  in  scaena  sequente  illudunt. 
Quam  omnem  actionem  et  inter  fratres  parasitumque  et  inter 
fratres  socerumque  cum  poeta  coram  spectatoribus  fieri 
voluerit,  fratres  in  scaena  retinet.  —  Etiam  de  Trinummo 
pauca  verba  faciam.  Qua  in  fabula  colloquuntur  Megaronides 
et  Callicles.  Quo  facto  ille  solus  remanet  et  soliloquium 
habet  de  hominum  vaniloquentia  (vss.  199  sqq.).  Nam  amicum 
castigare  in  animo  habuit,  sed  cognoscit  eum  innocentem 
esse.  Deinde  Philto  a  Lysitele  filio  rogatur,  ut  statim  Les- 
bonici  domum  se  conferat,  cuius  sororem  filio  deposcat. 
Lysiteles  autem  v.  392  in  aedes  patris  redit.  Exspectamus 
igitur  senem  mox  ad  Lesboniscum  se  collaturum  esse.  Sed 
ille  soliloquium  habet.    Interea  autem  adulescens  ipse  cum 


!)  cf.  Polczyk,  p.  60  sq. 

Stasimo  servo  foras  egreditur.  Qua  ratione  poeta  efficit,  ut 
spectatores  sequenti  scaenae  intersint.  Similiter  in  sc.  III,  1 
Stasinius  ciun  Callicle  collocutus  remanet  et  secum  loquitur. 
Quem  poeta  ideo  retinet,  ut  Lysitelem  et  Lesbonicum  paulo 
post  scaenam  adeuntes  conveniat.  Haud  aliter  Charmides 
post  sycophantae  discessum  soliloquium  habens.  remanet, 
ut  cum  Stasimo  paulo  post  accurrente  in  platea  colloquatur. 
Exspectamus  quidem  senem,  qui  iam  in  v.  820  ex  itinere 
reversus  in  scaenam  venit,  post  sycophantae  discessum 
domum  suam  intraturum  esse,  ut  suos  videat.  —  Denique 
accedamus  ad  Truculentum.  Cuius  fabulae  v.  322 
Diniarchus  domo  Phronesii  procedit,  ut  Astaphium,  eius 
ancillam,  quae  ante  ianuam  stat,  ad  amicam  lavantem 
mittat,  cui  se  adesse  nuntiet.  Ancilla  quidem  domum  abit, 
sed  ille  ante  ostium  subsistit,  quamquam  consentaneum  est 
eum  domum  redire.  Cuius  rei  causa  facile  perspicitur.  Poeta 
enim  eum  retinet,  ne  scaena  mutetur.  Itaque  paulo  post 
Phronesium  in  scaenam  inducit,  ut  spectatores  actioni  interesse 
possint  l).  Deinde  in  sc.  III,  1  Astaphium  Strabaci  ianuam 
aperit.  Quo  intromisso  cogites  eam  domum  redituram  esse. 
Sed  illa  specie  veritatis  neglecta  remanet.  Advenit  enim 
paulo  post  Stratulax,  quocum  colloquitur2).  Neque  Di- 
niarchus  ab  Astaphio  impeditus,  ne  intret,  habet,  cur  in 
platea  subsistat.  Multo  autem  verisimilius  cst  eum  fugere. 
Videt  enim  Calliclem  tonstricem  Phronesii  et  ancillam 
adducentem,  quae  Diniarchi  filium  ex  filia  Calliclis  natum 
meretrici  supposuerunt.  Sed  adulescens  remanet,  quod  in 
scaena  adsit  necesse  est2).  Phronesium  quoque  cum  Di- 
niarcho  collocuta  cum  Astaphio  post  v.  883  in  platea  remanet, 
quamquam  causam  huius  rei  non  habet.  Sed  poeta,  quod 
eam  cum  milite  paulo  post  adveniente  coram  spectatoribus 
colloqui  vult,  eam  in  scaena  retinet. 


')  cf.  Polczyk,  p.  43  sq.        2)  cf.  Polczyk,  61  sq. 

B. 

Haudraro  pcrsonae  alicunde  advenientes,  quas 
statim  domum  intraturas  esse  putaveris,  ante  aedes 
aut  solae  secum  aut  cum  aliis  colloquuntur,  prius- 
quam  domum  introeunt. 
Exempla  huius  rei  haec  sunt.  In  Amphitruone  fabula 
ineunte  advenit  Sosia  1),  qui  erae  nuntium  afferat  Amphitruonis 
reditus.  Certe  quidem  exspectandum  est  eum  statim  intraturum 
esse,  ut  eri  mandata  exsequatur.  At  ille  ante  aedes  subsistens 
magnum  soliloquium  habet.  Neque  dubitandum  est,  quin 
servus  ideo  domum  non  statim  ingrediatur,  quod  poeta  res 
ad  fabulam  intellegendam  necessarias  eum  narrare  vult. 
Neque  alia  de  causa  Amphitruo  et  Sosia  v.  551  scaenam 
adeuntes  ante  aedes  subsistunt,  quamquam  putaveris  Amphi- 
truonem  cupiditate  uxoris  salutandae  ardere.  Sed  ille  servum 
increpat,  „quia  id  quod  neque  est  neque  fuit  neque  futurumst" 
sibi  praedicet.  Magni  momenti  hoc  exemplum  est.  Advenit 
enim  Iuppiter,  ut  iterum  ad  Alcumenam  se  conferat.  Sed 
priusquam  domum  intrat  soliloquium  habet  (v.  861 — 881). 
Ea  qttoque  verba  contaminationi  huius  fabulae  argumento 
esse  puto.  Miramur  enim  Iovem  loqui,  quasi  antea  nondum 
scaenam  adierit,  cf.  v.  861 — 66: 

„Ego  sum  ille  Amphitruo,  quoiist  servos  Sosia, 
Idem  Mercurius  qui  fit,  quando  commodumst, 
In  superiore  qui  habito  cenaculo, 
Qui  interdum  fio  Iuppiter,  quando  lubet. 
Huc  autem  quom  extemplo  adventum  adporto,  ilico 
Amphitruo  fio  et  vestitum  inmuto  meum". 
Quae  res  hoc  modo  se  habere  videtur:  in  fabula  B, 
quae  turbas  et  partum  continuit,  deus  hoc  loco  re  vera 
primum  a  poeta  inductus  est.    Quae  res  si  ita  se  habet, 
ei  haec  verba  facienda  sunt.    Ad  idem  exemplum  Graecum 
pertinent  v.  873—79.  Vss.  igitur  861—66  et  873—79  cohaerent 
cum  actibus  III,  IV,  V,  quibus  fabula  B  continetur  2).  Sed 
Plautus,  ut  fabulam  B  cum  fabula  A,  in  qua  Iuppiter  coniu- 


n  cf.  Polczyk,  p.  54. 

2)  cf.  Lco,  Nachr.  d.  G.  d.  W.,  Gott.  1911,  p.  258  sq. 

gum  iurgium  disceptavisse  et  praenuntiavisse  videtur  uxorem 
Herculem  a  se  conceptum  parituram  esse,  coniungeret, 
v.  867 — 72  inseruit,  quos  ad  exemplar  A  spectare  apparet. 
Etiam  Mercurius  vss.  984  sqq.  soliloquio  spectatoribus  narrat, 
quid  facturus  sit,  priusquam  domum  intrat.  Post  illud 
Mercurii  soliloquium  Amphitruo  a  portu  redit,  quo  ierat 
(v.  860),  ut  Naucratem  peteret.  Sed  priusquam  domum  intrare 
conatur,  narrat  se  Naucratem  non  invenisse  (v.  1 009- 1 4).  Equidem 
Leonem  sequar  '),  qui  existimat  hanc  quoque  rem  ex  conta- 
minatione  enatam  esse.  Verisimile  enim  est  in  fabula  A 
Naucratem  easdem  partes  egisse  quas  Blepharo  in  fabula  B 
(v.  1035  sqq.).  Neque  Plautus  Naucratem  in  scaenam  inducit, 
cum  in  fabula  contaminata  eius  persona  supervacanea  sit. 
Huic  rei  adiciam  haec.    Apparet  enim  ex  v.  1009: 

„Naucratem  quem  convenire  volni,  in  navi  non  eratu, 
Plautum  Thebas  urbem  maritimam  esse  fingere.  Quod 
demonstratur  etiam  vss.  149.  163.  195.  460.  664.  701.  731. 
849.  854.  967. 2)  Neque  tamen  haec  discrepantia  ex  Amphi- 
truonis  contaminatione  orta  est.  Nam  vss.  enumeratorum 
pars  ad  exemplar  A,  pars  ad  exemplar  B  pertinet.  Praeterea 
poeta  Graecus  Thebas  urbem  martimam  facere  non  potuit. 
Immo  Langenus  mihi  recte  iudicavisse  videtur  Plautum  ipsum 
huius  discrepantiae  auctorem  fuisse.  Neque  enim  poeta, 
cum  ceterae  omnes  fabulae  Plautinae  in  urbibus  maritimis 
agantur,  in  hac  fabula  componenda  ab  eo  usu  discessit. 
—  In  Asinaria  quidem  post  v.  266  Leonida  celeriter 
accurrit,  ut  Libanum  aut  familiarem  filium  conveniat.  Putamus 
igitur  eum  statim  domum  intraturum  esse,  ut  eos  quaerat. 
Sed  ille  ante  aedes  multa  verba  facit,  dum  v.  296  Libanus 
eius  verbis  ex  occulto  auditis  conservum  alloquitur.  Plautus 
autem  veritatis  specie  neglecta  Leonidae  verba  supra  modum 
extendit,  cum  spectatores  iis  delectentur. 8)  Neque  hac 
scaena  species  veritatis  servatur.  Mercatori  enim  fraude 
facta  redeunt  Libanus  et  Leonida,  ut  Argyrippo  argentum 
tradant.  Iterum,  quamquam  consentaneum  esse  putaveris  eos 
statim  domum  intrare,  tamen  in  scaena  remanent,  ut  colloquio 

'0  1.  c.  p.  261.         2)  cf.  Langen,  p.  95  sq. 
3)  cf.  Polczyk,  p.  54, 


eorum  spectatores  et  gaudeant  et  de  rebus  non  in 
scaena  actis  certiores  fiant.  Praeterea  poetae  impedienduni 
est,  quominus  domum  intrent.  Procedit  enim  in  scaenam 
paulo  post  Argyrippus  ipse.  0  Qua  re  efficit  poeta,  ut 
spectatores  actioni  intersint.  —  Similiter  in  Aulularia  Euclio 
a  foro  rediens  ante  aedes  subsistit,  ut  narret,  quid  in  foro 
fecerit.  Praeterea  puto  poetam  senem  idcirco  in  scaena 
retinere,  ut  spectatores  delectentur  Euclionis  angore  haec 
coqui  verba  audientis  (v.  390  sq.): 

„Aulam  maiorem  si  potes  vicinia 

Pete:  haec  parvast,  capere  non  quit." 

Neque  aliter  Megadorus,  qui  v.  265  ad  forum  se  con- 
tulit,  in  scaenam  reversus  ante  aedes  subsistit,  ut  secum 
solus  colloquatur.  Sed  plane  incredibile  est  Euclionem  ex 
templo  Fidei  redeuntem,  in  quo  aurum  abdidit,  non  statim 
domum  introire,  sed  soliloquio  deam  invocare,  ut  thesaurum 
sibi  integrum  servet  (v.  608  sqq.).  Quod  ideo  fit,  ut  Strobilus 
senis  verba  audiat.  —  Sed  in  Bacchidibus  Mnesilochus 
ex  itinere  reversus  in  scaenam  adveniens  ante  aedes  specie 
rei  factae  neglecta  soliloquium  habet  (v.  385  sqq.),  quod 
Lydi  et  Philoxeni,  qui  paulo  post  scaenam  adeunt,  colloquium 
audiat  necesse  estO.  Etiam  Chrysalus  domum  rediens 
soliloquium  habet  (v.  640  sqq.),  quo  spectatores  delectentur. 
Idem  servus  v.  925  domo  Bacchidum  procedit,  ut  Nicobulo 
filii  epistulam  tradat.  Exspectaveris  igitur  eum  statim  ad 
senem  se  collaturum  esse.  Ille  autem  in  platea  subsistens 
spectatores  magna  oratione  ridicula  de  summa  epistulae 
docet.  Deinde  ad  senem  [iturus  est,  ctun  ille  foras  exit 
Ita  fit,  ut  spectatores  sequenti  scaenae  intersint.  Eiusdem 
fabulae  actu  V  ineunte  scaenam  adit  Philoxenus,  qui  in 
soliloquio  haec  dicit  (v.  1084  sq.): 

„Nunc  Mnesilochum,  quod  mandavi, 
Viso  ecquid  eum  ad  virtutem  aut  ad  frugem  opera  sua 
compulerit: 

Sicut  eum,  si  convenit,  scio  fecisse,  eost  ingenio  natus" 
Sed  quamquam  consentaneum  est  senem  his  verbis 
factis  statim  Nicobuli  domum  intrare  ille  ante  aedes  sub- 


!)  cf.  Polczyk,  p.  55. 

sisliti).  Procedit  enim  in  scaenam  Nicobulus,  ut  domum 
Bacchidum  se  conferat,  quod  cognovit  sibi  fraudem  factam 
esse.  At  ille  propositum  non  statim  peragit,  sed  ipse  secum 
loquitur.  Ignoramus  autem,  quidnam  Philoxenus  inter 
Nicobuli  verba  faciat.  Mirum  quidem  est,  quod  amicum  non 
prius  neque  videt,  neque  loquentem  audit  quam  in  v.  1104  sq. 
Quo  facto  senes  de  filiis  conquesti  ad  aedes  meretricum 
accedunt  pulsantque  ianuam.  Poeta  quidem  Philoxenum 
tantum  eo  retinuit,  ut  ante  senum  colloquium  spectatores 
de  rebus  necessariis  certiores  fierent.  —  Iam  ad  Captivos 
accedamus.  Qua  fabula  ineunte  Ergasilus  parasitus  scaenam 
adit,  ut  ad  Hegionein.se  conferat.  At  ante  aedes  subsistens 
soliloquium  habet  (v.  69  sqq.),  quod  poeta  composuit  non 
solum  expositionis  causa,  sed  etiam  ut  parasiti  naturam 
describeret.  Hegio  autem  a  fratre  rediens  ante  domum 
spectatoribus  res  non  in  scaena  actas  narrat  (v.  498  sqq.), 
priusquam  intus  se  confert,  atque  etiam  parasitus,  qui  v.  768 
accurrit,  ut  Hegioni  nuntium  de  filii  reditu  afferat,  ante  aedes 
complures  vss.  loquitur2).  Sed  cum  Hegionem  paulo  post 
domo  procedentem  non  videat,  exspectamus  eum  statim 
ostium  pulsaturum  esse.  Ergasilus  autem,  quamquam  se 
celeriter  accurrere  simulat,  tamen  specie  veritatis  neglecta  in 
vs.  830  demum  ad  ianuam  pervenit3).  Similiter  Hegio  cum 
filio  et  Philocrate  et  Stalagmo  servo  in  scaenam  rediens 
non  habet,  cur  in  platea  maneat  neque  domum  intret 
(v.  922  sq.).  Sed  poeta  unius  loci  causa  eas  personas  in 
platea  retinet.  Saltem  exspectaveris  senem  introiturum  esse, 
ut  in  Stalagmum  quaestionem  faciat.  At  spectatorum  causa 
quaestio  in  platea  fit  ibique  etiam  filii  patrisque  recognitio. 
Tum  demum  Hegio  ceterique  introeunt.  —  Ne  Casina  quidem 
similibus  exemplis  vacat.  Lysidamus  quidem  v.  217  scaenam 
adiens  intus  se  non  confert,  sed  in  platea  soliloquium  habet. 
Quo  modo  poeta  spectatores  de  senis  moribus  et  animo 
certiores  facit.  Idem  senex  postea  a  foro  reversus,  quid 
intra  tempus  interpositum  fecerit,  enarrat  (v.  563  sqq.).  — 
In  Cistellaria  Alcesimarchus  v.  203  rure  domum  redire 

D  cf.  Polczyk,  p.  55.  2)  cf.  Polczyk,  p.  55  sq. 

3)  cf.  Langen,  p.  121  sq. 

videtur.    Dicit  cnim  vss.  225  sqq.: 

„Ita  pater  apud  villam  detinuit 

Me  hos  dies  sex  ruri  continuos 

Neque  licitum  intereast  meam  amicam  visere.(< 

Quae  res  si  ita  se  habet,  eius  quoque  soliloquium  in 
his  exemplis  enumerandum  est.  —  Porro  in  Curculione 
parasitus  eodem  modo,  quo  Ergasilus  in  Captivis  celeriter 
in  scaenam  accurrit,  ut  Phaedromo  gravem  nuntium  afferat. 
At  tantum  abest,  ut  statim  ad  domum  se  conferat,  ut  etiam, 
quamquam  se  magna  celeritate  uti  simulat,  complures  vss. 
loquatur  (v.  280—98.  301.  302).  Puto  autem  poetam,  cum 
Curculionis  verba  idonea  sint,  quibus  spectatorum  risus 
moveatur,  in  hac  scaena  veritatis  speciem  neglegere  1).  Leno 
autem  a  foro  reversus,  priusquam  domum  intraturus  est, 
spectatores  de  rebus  in  foro  actis  certiores  facit  (v.  679  sqq.). 
—  Similiter  in  Epidico  Stratippocles  et  Chaeribulus,  prius- 
quam  introeunt,  in  platea  de  rebus  spectatoribus  ad  fabulam 
intellegendam  necessariis  colloquuntur.  Cui  colloquio  paulo 
post  Epidicus  quoque  interest.  Stratippocles  autem  ne  patri 
obviam  fiat,  domum  Chaeribuli  se  confert.  Quae  res  cum 
ita  se  habeat,  miramur,  quod  non  statim  introeunt,  sed  in 
platea,  ubi  patris  quoque  Stratippoclis  aedes  sunt,  collo- 
quuntur.  At  Plautus  unius  loci  necessitate  scaenam  ita 
instituere  coactus  est.  —  In  Menaechmis  Peniculus  para- 
situs,  qui  ad  erum  se  conferre  vult,  ante  eius  aedes  solilo- 
quium  ridiculum  habet,  quo  spectatores  delectentur  (v.  77sqq.). 
Neque  verisimile  est  Menaechmum  I  a  foro  redeuntem  ante 
Erotii  domum  soliloquium  longum  habere,  quamquam  ipse 
dicit  haec  (v.  600): 

„Iratast  credo  nunc  mihi." 
Diutius  enim  in  foro  moratus  est.  Sed  poeta  Menaech- 
mum  spectatorum  causa,  cur  tam  diu  afuerit,  narrantem  facit. 
Praeterea  autem  hoc  Menaechmi  soliloquium  composuit 
poeta,  ut  uxor  et  parasitus  ex  latibulo  audiant  haec  eius 
verba  (v.  600  sq.): 

„Placabit  (sc.  Erotium)  palla  quam  dcdi, 
„Quam  hodie  uxori  abstuli  atquc  huic  dctuli  Erotio." 


D  cf.  Langen  p.  134. 

—  Eodem  modo  qtio  parasiti  in  Captivis  et  Curculione,  in 
Mercatore  Acanthio  quoque  servus  celeriter  in  scaenam 
accurrit,  ut  erum  conveniat.  Ille  quoque,  quamquam  festinare 
se  testatur,  tamen  multa  verba  facit  (v.  111 — 130),  priusquam 
ostium  pulsat  1\  Post  v.  225  Demipho  a  portu  in  scaenam 
redit.  Sed  quamquam  ei  non  est,  cur  ante  aedes  maneat, 
tamen  subsistit,  ut  secum  ipse  loquatur.  Narrat  enim 
spectatoribus,  quid  proxima  nocte  somniaverit.  Qua  in  re 
dicarn  etiam  in  Rudente  senem  somnium  narrare  (v.  593  sqq.). 
Neque  negari  potest  illas  somniorum  narrationes  inter  se 
cohaerere.  Marxius2)  quidem  putat  Plautum  somnium  Mer- 
catoris  ipsum  composuisse  Rudentem  imitantem.  Sed  quam- 
quam  concedendum  est  narrationem  Rudentis  subtiliorem 
esse  quam  Mercatoris,  tamen  Leonem  3)  sequar,  cui  persuasum 
est  illam  narrationum  similitudinem  iam  in  exemplis  Grae- 
cis  fuisse.  Diphilum  enim  (qui  Rudentis  exemplar  composuit). 
imitatum  esse  Philemonem  (qtti  Mercatoris  exemplum  com- 
posuit).  Huius  rei  haec  argumenta  affert:  In  tragoediis 
Graecis  personae  somnia  narrare  solent,  cum  primum  in 
scaenam  progressae  sunt,  ut  Atossa  in  Aeschyli  Persis 
(v.  175  sqq.)  et  Hecaba  in  Euripidis  Hec.  (v.  59  sqq.). 
Philemonem  igitur  tragicorum  poetarum  exemplttm  imitatum 
esse  apparet.  Nam  senem  somnium  narrantem  fecit,  cum 
primum  scaenam  adiit.  Sed  in  Rudente  Daemones  iam  ante 
v.  593  partes  in  scaena  egit.  Praeterea  haud  facile  cogitandum 
est  Daemonem  proxima  nocte  somniavisse.  Dicit  enim 
Sceparnio  fabula  ineunte  haec  (v.  83  sqq.): 

„Pro  di  immortales,  tempestatem  qaoiusmodi 

Neptanas  nobis  nocte  hac  misit  proxuma. 

Detexit  ventus  villamu  e.  q.  s. 

Porro  mirum  est,  quod  senex  media  in  fabula  subito 
somnii  mentionem  facit.  Huc  accedit,  quod  illud  somnitun 
Rudentis  tantum  ad  actum  III  pertinet,  cum  in  Mercatore  ad 
totam  fabulam  spectet.  Excogitavit  igitur  somnitun  Philemo 
et  Diphilus  imitatus  est4).    Huic  autem  contigit,  ut  subtilio- 

i)  cf.  Langen,  p.  158  sq.  2)  Sitzungsber.  d.  Wien.  Akad.  1899, 
140,  VIII.  Lindsay,  Bursians  Jahresberichte,  130,  1906.  3)  p.  162  sqq. 
4)  Leo  in  p.  167  adn.  1  demonstrat  in  aliis  quoque  fabulis  Diphilo 
similem  rationem  esse  cum  Philemone. 

rem  narrationem  componeret.  Neque  nobis  mirandum  est, 
quod  nonnulla  verba  Mercatoris  narrationis  eadem  sunt 
atque  narrationis  Rudentis.  Equidem  Leoni  assentior,  qui 
dicit  haeci):  „  Der  gleiche  Wortlaut  gehbrt  also  auch  den 
Originalen  an;  dafi  Plautus  seine  frilhere  Ubersetzung  ver- 
wendetc,  ist  natiirlidi."  —  In  eadem  fabula  Charinus  domum 
rediens  ante  aedes  multis  vss.  queritur,  quod  pater  sibi 
amicam  eripere  velit..  Etiam  eo  poeta  unius  loci  rationem 
habet,  quod  Lysimachum  et  Pasicompsam  post  v.  497  a 
portu  advenientes,  priusquam  domum  intrant,  ante  aedes 
colloqui  fingit.  Quo  sermone  spectatores  res  ad  actionem 
intellegendam  necessarias  comperiunt.  Paulo  post  Demipho 
redit,  ut  domum  vicini  se  conferat.  Sed  hic  quoque  in 
platea  subsistit,  ut  gaudium  exprimat,  quod  meretricem 
emerit.  —  Item  consentaneum  non  est  Pyrgopolinicem  in 
Milite  Glorioso  cum  Palaestrione  domum  redeuntem  non 
introire,  sed  ante  aedes  sermonem  incipere.  Quam  scaenam 
poeta  ita  instituit,  cum  Milphidippa  paulo  post  senis  aedes 
relinquens  militem  coram  spectatoribus  conveniat  necesse 
sit.  —  In  Mostellaria  quidem  miramur,  quod  Tranio, 
quamquam  eum  nihil  antiquius  habiturum  esse,  quam  ut 
Philolachi  senis  reditum  nuntiet,  exspectamus,  scaenam  ingres- 
sus  soliloqufo  (v.  347  sqq.)  spectatores  docet  et  delectat, 
priusquam  ad  ostium  accedit.  Similiter  Theopropides  rediens 
brevi  soliloquio  (v.  413  sqq.)  spectatores  de  rebus  necessariis 
certiores  facit,  priusquam  domum  introire  conatur.  Id  quoque 
incredibile  est  danistam,  qui  v.  532  scaenam  adit,  ut  a 
Philolache  usuras  praestandas  exigat,  se  ilico  domum  non 
conferre.  Equidem  puto  poetam,  ut  spectatores  gaudio 
afficeret,  scaenam  ita  instituisse.  Nam  Tranio,  postquam 
danistam  conspexit,  ad  eum  accessurus  est,  cum  senex  in 
scaenam  redit.  Apparet  autem  gestus  et  sermonem  servi, 
qui  animo  angitur  et  timet,  ne  erus  se  conspiciat,  ridiculum 
esse.  Simili  modo  Phaniscus  scaenam  adiens,  ut  erum  domo 
Philolachis  abducat,  priusquam  ianuam  pultat,  ioculariter 
solus  secum,  deinde  cum  conservo  colloquitur2).  —  Sed  in 
Persa  Saturionem  parasitum,  qui  ad  Toxilum  se  conferre 
U  p.  165.         2>  Cf.  Polczyk,  p.  56. 

vult  (v.  53),  poeta  ante  aedes  soliloquium  habentem  facit,  ut 
eius  aniinum  spectatores  cognoscant.  Plane  autem  verae 
rei  factae  speciei  repugnat  haec  scaena.  Advenit  enim  post 
v.  250  Sagaristio,  ut  Toxilo  amico  nuntium  afferat  se  ei 
pecuniam  comparavisse.  Nonne  igitur  consentaneum  est 
eum  statim  domum  intrare?  At  ille  in  platea  subsistens  per 
multos  vss.  secum  loquitur.  Deinde  cum  Paegnio,  qui  domo 
meretricis  ad  Toxilum  reversurus  est,  altercatur,  quod  non 
respondet  Sagaristioni  interroganti,  ubi  erus  sit.  Estne 
autcm  necesse  eum  a  puero  id  quaerere?  Toxilus  enim 
amico  dixit  haec  (vss.  51  sqq.): 

„Sed  recipe  quam  primum  potes:  cave  fuas  mihi  in 
qaaestione. 

Usque  ero  domi",  e.  q.  s.  1). 

Satis  igitur  apparet  poetam  illud  Sagaristionis  et 
pueri  convicium  tantum  eo  composuisse,  ut  spectatores 
delectaret.  Qua  in  re  verisimilitudinis  ne  minimam  quidem 
habuit  rationem.  In  eadem  fabula  Saturio  filiam  in  Toxili 
aedes  deducturus  est,  per  quam  leno  defraudetur.  Putamus 
igitur  parasitum  cum  ea  quam  celerrime  intraturum  esse,  ne 
leno  virginem  conspiciat.  Sed  antea  in  platea  colloquium 
fit.  Quod  poeta  composuisse  videtur,  ut  virginis  mores 
spectatoribus  proponeret.  —  Leno  autem  in  Poenulo  ex 
Veneris  templo  reversus  (v.  449)  narrat  sacrificium  deae 
factum  non  litavisse.  Deinde  poeta  eum  cum  Antamoenide 
milite,  qui  rebus  gestis  commenticiis  gloriatur,  colloquentem 
facit,  ut  spectatores  gaudio  afficiat.  Tum  demum  Lycus 
militem  introducit.  Ut  iam  supra  diximus  Poenulus  comoedia 
contaminata  est.  Itaque  ex  singulis  scaenis  cognosci  potest, 
ad  utrum  exemplorum  spectent.  Neque  tamen  haec  scaena 
per  se  de  ea  re  nos  docet.  Langenum  quidem  si  sequeinur 
act.  I — III  non  Kagxrjdovlov  esse  ratum2),  haec  quoque  scaena 
alteri  exemplo  Graeco  tribuendum  erit.  At  certe  Leoni 
assentiri  debemus  qui  demonstravit  vss.499 — 503  KaQxqdovtov 
esse3>.  Cuius  opinio  hac  scaena  probatur.  Revertitur  enim 
v.  823  ex  templo  Syncerastus,  Lyci  servus.  Qui  priusquam 
in  aedes  se  confert,  soliloquium  habet,  in  quo  dicit  haec 

i)  cf.  Polczyk,  p.  56.  2)  p.  185  sq.  3)  p.  174  sq. 

(v.  847  sq.): 

„Nunc  domum  haec  ab  acdi  Veneris  refero  vasa,  ubi 

hostiis 

Erus  nequivit  propitiare  Venerem  suo  festo  die.u 
Quae  verba  congruuut  cum  v.  449  sqq..  Soliloquio 
autem  finito  Syncerastus  cum  Milphione  sermonem  incipit, 
in  quo  cum  eo  communicat  sorores  ingenuas  Carthagi- 
nienses  esse.  Unde  apparet  hanc  scaenam  Kaoytjdoviov  esse. 
Neque  cum  ea  scaena  et  act.  II  inter  se  cohaereant,  illum 
eademexfabulasumptumessenegaripotest.  Itaque KaQ%rjdoviov 
sunt  act.  II,  IV,  V,  reliqui  alterius  fabulae.  Neque  incredibile 
est  vss.  823  sqq.  in  Kaoyj]dov(q)  secundum  act.  II  secutos 
esse.  Certe  quidem  Leoni  concedendum  est  Syncerasti 
reditum  post  v.  503  effectu  maiore  futurum  fuisse  quam 
post  act.  III.  Nam  hoc  actu  scaena  IV,  2  et  act.  II  inter  se 
cohaerentes  nimis  dilabuntur.  Certe  rectius  esse  credas 
servum  paulo  post  lenonis  reditum  vasa  ex  templo  deae 
domum  portare.  Ea  quoque  re  demonstratur  act.  III  a  Plauto 
non  eodem  ex  Graeco  exemplo  sumptum  esse  atque  act.  II 
et  IV.  —  Iam  ad  Pseudolum  accedamus.  Nam  huius 
fabulae  post  v.  789  Ballio  cum  coquo  a  foro  domum  redit. 
At  non  statim  eum  leno  introducit  l),  sed  antea  cum  eo 
colloquium  habet,  quo  spectatores  gaudio  afficiantur.  Quae 
scaena  cum  reliqua  fabula  artius  non  cohaeret.  Leno  enim, 
ut  diem  natalem  celebraret,  coquum  arcessivit.  Sed  cum  ille 
dies  natalis  in  fabulam  nullius  momenti  sit,  eo  magis  mi- 
ramur,  quod  poeta  scaenam  longius  extendit.  Itaque  Leo2) 
et  Bierma3)  putant  diem  natalem  olim  ad  actionem  magis 
pertinuisse.  Quod  mihi  sane  credibile  esse  videtur.  Schmittius  4) 
vero  hanc  sententiam  impugnat.  Negat  enim  actum  III  cum 
ceterarum  scaenarum  actione  artius  copulari  necesse  fuisse. 
Poetam  quidem  nihil  spectavisse,  nisi  ut  per  coqui  personam 
spectatorum  risum  moveret.  Neque  hanc  scaenam  alienam 
esse  ab  Aululariae  sc.  III,  1  et  Casinae  sc.  III,  6.  Quae 
opinio  mihi  falsa  esse  videtur.    Nam  si  hanc  scaenam  cum 


i)  cf.  Polczyk,  p.  56.         2)  Nachr.  d.  G.  d.  W.,  Gott.  1903  p.  352. 

3)  Quaestioncs  de  Plautina  Pseudolo,  1897,  p.  87. 

4)  De  Pseudoli  Plautinae  exemploAttico,  diss.  Argentor.  1909  p.53. 

illis  comparaveris,  cognosces  illas  scaenas  niulto  artius  cum 
reliqua  actione  cohaerere  quam  Pseudoli  sc.  III,  2.  In 
Aulularia  quidem  coqui  conducti  sunt,  cum  Megadorus  hodie 
Euclionis  filiam  uxorem  ducere  in  animo  habeat,  quae  res 
ad  fabulam  peragendam  magni  momenti  est.  Neque  aliter 
res  se  habet  in  Casina.  Lysidamus  enim  coquos  adducit, 
ut  epulas  nuptiales  apparent.  Personae  autem  huius  fabulae 
saepe  illarum  nuptiarum  mentionem  faciunt.  Eae  igitur 
scaenae,  quamquam  ridendi  causa  compositae  sunt,  tamen 
artius  cum  cetera  actione  coniunctae  sunt  quam  Pseudoli 
sc.  III,  2.  Praeterea  cum  sc.  I,  2  et  III,  1  etiam  ad  lenonis 
diem  natalem  spectent,  fieri  non  potest,  quin  olim  ea  res  in 
exemplo  Graeco  aliquid  momenti  habuerit.  Sed  puto  totum 
act.  III  exempli  A  esse.  Cohaeret  enim  cum  sc.  I,  2,  quae 
mihi  exemplaris  A  esse  videtur  his  de  causis:  in  fabula  B 
meretrix  ad  amatorem  epistulam  scribit,  ut  se  redimat,  prius- 
quam  a  militis  servo  abducatur.  Quae  res  satis  est  ad 
adulescentem  movendum,  ut  lenoni  fraudem  faciat.  Itaque 
mihi  sc.  I,  2  in  hac  fabula  quasi  supervacanea  esse  videtur. 
At  optime  ad  exemplum  A  apta  est.  Adulescenti  enim,  ut 
amicam  redimat,  per  servum  patrem  defraudare  in  animo 
est,  atque  sc.  I,  2  idonea  est,  qua  impellatur,  ut  quam  celer- 
rime  fallaciam  in  patrem  intendat.  Praeterea  leno  Phoenici- 
um  increpat  his  verbis  (v.  225  sqq.): 

„Tu  autem,   quae  pro   capite   argentum  mihi  iam 

iamque  numeras, 
Ea  pacisci  modo  scis,  sed  quod  pactas  non  scis  solvere, 
Phoenicium,  tibi  ego  haec  loquor,  deliciae  summaium 
virum: 

Nisi  hodie  mihi  ex  fundis  tuorum  amicorum  omne 
huc  penus  adfertur, 

Cras,  Phoenicium,  poenicio  corio  inviscs  pergulam." 

Certe  Ieno  ita  loqui  non  posset,  si  miles  ei  iam  XV 
minas  dedisset  et  scripsisset  se  hodie  nuntium  missurum 
esse,  qui  meretricem  abducturus  esset.  —  Id  quoque  miramur, 
quod  Pseudolus  Simiam  ad  domum  lenoniam  deductum 
(v.  905)  statim  introire  non  iubet,  sed  cum  eo  ante  aedes 
colloquitur.    Erat  enim  eis  timendum,  ne  forte  leno  exiret 

et  suspicaretur.  Praeterea  autem  lenoni  fraus  quam  celerrime 
peragenda  est,  ne  prius  Harpax,  militis  nuntius,  qui  v.  666 
dormitum  abiit,  in  scaenam  redeat.  Qui  v.  1103  in  scaenam 
reversus  non  statim  ad  domum  lenonis  accedit,  sed  solus 
secum  colloquitur.  Sed  postea  Pseudolus  ebrius  in  scaenam 
redit,  ut  a  Simone  fraude  lenoni  facta  argentum  sibi  promissum 
petat.  Putaveris  igitur  eum  statim  intus  se  collaturum  esse. 
At  ille  multis  vss.  spectatoribus,  quid  extra  scaenam  acciderit, 
narrat,  priusquam  fores  pultat.  Quam  servi  monodiam 
Leo  1)  existimat  Plautum  non  ex  Graeco  exemplo  sumpsisse 
sed  ipsum  composuisse.  Huius  rei  haec  sunt  argumenta. 
Nam  v.  1282  servus  dicit: 

„Inde  huc  exii,  crapulam  dum  amoverem" 
Quae  procedendi  ratio  quamquam  satis  est,  tamen 
etiam  alteram  causam  profert,  cum  v.  1283  haec  faciat  verba: 
„Nunc  ab  ero  ad  erum  meum  maiorem  venio  foedus 

commemoratum", 

quae  v.  1282  subsequuntur.  Sed  ea  ratio  altera  causa  iam 
prolata  supervacanea  est.  Optime  autem  cohaeret  v.  1283 
cum  v.  1245,  quo  Simo  pronuntiat  haec: 

„Nunc  ibo  intro,  argentum  promam,  Pseudolo  insidias 
dabo." 

Nam  senem  ita  locutum  paulo  post  in  scaenam  redi- 
turum  esse  expectamus.  Sed  ille  per  totam  Pseudoli  monodiam 
intus  manet,  dum  per  servum  evocatur  (v.  1284).  Sin  autem 
v.  1283  paulo  post  v.  1245  esset,  non  haberemus,  quod 
senem  miraremur.  Apparet  igitur  vss.  1246 — 82  actionis 
perpetuitatem  interrumpere.  Quae  cum  ita  sint  his  Leonis 
verbis  assentior:  Jch  sehe  hierin  dcn  Beweis,  dafi  im  Original 
die  Monodie  nicht  vorhanden  war,  dafi  sie  von  Plautus  ein- 
gelegt  ist,  der  die  Trunkenheit  des  Pseudolus  ausgebeutet 
hat,  um  seinen  letzten  Akt  musikalisch  zu  beleben"  Puto 
autem  in  exemplo  Graeco  v.  1283  v.  1245  ipsum  secutum 
non  esse,  sed  nonnullis  vss.  interpositis  servum  narravisse, 
quid  extra  scaenam  actum  sit.  —  In  Rudente  Plesidippus 
et  Trachalio  in  scaenam  redeunt.  Servus  autem  in  via  cum 
ero  communicavitDaemonemPalaestramfiliam  esse  cognovisse. 

i)  Abhdlg.  d.  Gottg.  Gcs.d.  W.,  phil.-hist.  Kl.,  N.  F.  I,  7,  41  adn.  1. 

Exspectamus  igitur  adulescentem,  ut  est  laetitia  affectus,  quam 
celerrime  intraturum  esse.  Sed  nihilominus  ante  aedes  sub- 
sistens  servum  sibi  res  iam  auditas  iterum  narrare  iubet. 
Nam  poeta  unitate  loci  rem  ita  instituere  cogitur.  Labracem 
autem  lenonem  his  verbis  usum: 

v.  1282  „Abiudicata  a  me  modost  Palaestra"  e.  q.  s. 

v.  1286  „Nunc  alteram  illam,  quae  meast  visam  huc 

in  Veneris  fanum, 

Saltemuteamabducam,debonisquodrestatreliquiarum," 
exspectamus  statim  introiturum  esse.  Sed  ille  in  scaena 
remanet  et  cum  Gripo  paulo  post  adveniente  colloquitur. 
—  Iam  accedamus  ad  Stichum.  Cuius  fabulae  sc.  II,  1 
ineunte  Pinacium  puer,  qui  Epignomum  reversum  in  portu 
vidit  celeriter  accurrit,  ut  laetum  nuntium  erae  afferat.  Ex~ 
spectamus  igitur  eum  ilico  propositum  exsecuturum  esse. 
Sed  ille  per  multos  vss.  secum  loquitur,  dum  in  v.  308  fores 
pultati\  Apparet  autem  poetam  illud  soliloquium  supra 
modum  extendisse,  ut  spectatorum  risum  moveret.  Act.  III 
initio  ille  Epignomus  cum  Sticho  scaenam  adit.  Adulescentem 
autem,  cum  per  triennium  a  patria  afuerit,  consentaneum  esse 
putaveris  quam  celerrime  domum  intraturum  esse,  ut  uxorem 
salutet.  At  in  scaena  subsistit  et  spectatores  de  rebus 
necessariis  docet.    Quo  facto  servo  imperat  haec  (v.  417).: 

„Age  abduc  hasce  intro  quas  mecum  adduxi,  Stiche." 

Sed  priusquam  hic  eri  mandata  exsequitur,  ab  Epignomo 
petit  (v.  419  sqq.),  ut  hodie  convivium  habere  sibi  liceat. 
Quod  convivium  fabulae  extrema  parte  habitum  non  eiusdem 
exempli  Graeci  est  atque  reliqua  actio,  ut  supra  demon- 
stravimus.  Quintus  quidem  actus  nulla  re  nisi  vss.  419 — 35 
cum  hac  fabula  coniungitur.  Facile  autem  intellegitur  hoc 
eri  et  servi  colloquium  olim  hoc  loco  non  fuisse.  Nam 
finem  huius  sermonis  Epignomus  iisdem  verbis  facit  quibus 
antea  soliloquii,  cf.  v.  435: 

„Age  abduce  hasce  intro." 

Quibus  verbis  usus  quamquam  nondum  habet,  cur  in 
platea  remaneat,  tamen  etiam  post  Stichi  soliloquium  ante 

i)  cf.  Polczyk,  p.  5/. 

aedes  subsistit.    Nam  post  eius  discessum  Gelasimus  in 
scaenam  venit,  quocum  adulescens  colloquitur.    In  exemplo 
Graeco  igitur  res  hoc  modo  se  habuit.    Advenit  in  scaenam 
cum  servo  Epignomus,  qui  servum  secum  locutus  domum 
misit.    Deinde  ipse  quoque  intraturus  erat,  cum  scaenam 
adiit  parasitus,  per  quem  in  platea  retineturl).    Plautus  igitur 
vss.  419 — 53  insertis  veritatis  speciem  neglexit,  cum  erum 
inter  servi  verba  (v.  436 — 53)  causa  non  allata  in  scaena 
remanentem  fecit.    Tandem  Epignomus  sermone  ridiculo 
cum  parasito  habito  domum  intrat  (v.  496)  atque  etiam 
parasitus  decedit.    Quo  facto  Pamphilippus,  qui  cum  fratre 
per  tres  annos  a  patria  afuit,  cum  Antiphone  sene  in  scaenam 
venit;  neque  tamen  domum  intrat,  sed  cum  socero  ante 
aedes  colloquitur.    Cui  sermoni  paulo  post  Epignomus,  qui 
causa  non  allata  domo  processit,  interest.    Deinde  autem 
fratres  parasitum  in  scaenam  reversum  deludunt  (v.  579  sqq.) 
atque  v.  632  demum  domum  introeunti).    Leo  quidem  putat 
vss.  401 — 640  non  eiusdem  exemplaris  Graeci  esse  atque 
primam  comoediae  partem.    Neque  enim  eas  scaenas  ad 
fabulae  expositionem,  quae  Menandreae  AdeMpoov  sit,  pertinere. 
Sed   quamquam  negandum   est  eas  scaenas  artius  cum 
fabulae  prima  parte  coniunctas  esse,  tamen  mihi  Leo  ar- 
gumentis  non   probavit  Plautum  v.  401 — 640  non  eadem 
ex  fabula  sumpsisse  atque  comoediae  expositionem.  Neque 
enim  hi  vss.,  quamquam  in  fabula  Plautina  cum  expositione 
non  artius  cohaerent,  ab  ea  abhorrent.    Immo  sane  credibile 
est  eas  quoque  scaenas  AdsAcpcov  esse.    Nam  nescimus,  an 
v.  401 — 640  olim  cum  prima  parte  artius  coniuncti  fuerint. 
Sin  autem  illum  contextum  in  Sticho  non  invenimus,  certe 
inde  factum  est,  quod  Plautus   comoediam  contaminavit. 
Nam  cum  Plautus  in  Sticho  componenda  spectatoribus  nihil 
nisi  complures  scaenas  ridiculas  in  conspectum  dare  voluerit, 
ei  exemplum  Menandreum   contrahendum   fuisse  constat. 
Quae  cum  ita  sint,  satis  verisimile  est  eum  nonnullas  scaenas, 
quibus  vss.  401 — 640  artius  cum  expositione  coniuncti  erant, 
omisisse.  —  In  Trinummo  quidem  Megaronides  in  scaenam 

1)  cf.  Leo  p.  168  sq.  cl  Nachr.  d.  G.  d.  W.,  Gott.  1902,  p.  383. 

2)  cf.  Polczyk  p.  57  et  Gl. 

venit,  ut  ad  Calliclem  se  conferat  (v.  23).  Neque  ille  domum 
eius  statim  intrat,  sed  in  platea  secum  solus  loquitur.  Interea 
autem  Callicles  causa  non  allata  egreditur.  Quo  fit,  ut 
spectatores  colloquio  sequenti  intersint.  Sane  autem  incre- 
dibile  est  Charmidem  senem  ex  itinere  reversum  (v.  820) 
non  statim  intrare,  ut  suos  salutetl).  Hic  enim,  postquam 
scaenam  adiit,  magnum  soliloquium  habet.  Quo  finito  cum 
sycophantam  a  Megaronide  conductum  advenientem  conspiciat 
dicit  haec  (v.  840  sqq.): 

„Sed  quis  hic  est  qui  in  plateam  ingreditur 
Cum  novo  ornatu  specieque  simul? 
Pol  quamquam  domi  cupio,  opperiar: 
Quam  hic  rem  agat,  animum  advortam.u 

At  haec  verba  speciei  veritatis  repugnant.  Neque 
enim  credibile  est  patrem  familias,  qui  diu  a  patria  afuerit, 
hominem  alienissimum  opperiri  malle  quam  ilico  intus  ad 
suos  se  conferre.  Sed  senex  sycophantam  conveniat 
necesse  est.  Saltem  autem  putamus  eum  rebus  tam  miris 
ex  sycophanta  auditis  quam  celerrime  introiturum  esse,  ut 
quid  rei  sit,  cognoscat.  At  in  platea  subsistit,  ut  observet, 
quid  homo  quidam  celeriter  accurens  (v.  1008)  acturus  sit. 
Ea  quoque  res  a  verisimilitudine  plane  abhorret.  Illum 
autem  hominem  Stasimum  servum  esse  in  v.  1054  demum 
cognoscit.  Tum  cum  servo  colloquitur.  Quas  omnes 
scaenas  cum  spectatoribus  in  conspectum  dari  necesse  esset, 
poeta  veritatis  speciem  neglexit.  Stasimum  quoque  servum 
exspectaveris  ilico  intus  se  collaturum  esse,  praesertim  cum 
vs.  1008  sq.  dicat: 

„Stasime,  fac  te  propere  celerem,  recipete  ad  dominum 

domum, 

Ne  subito  metus  exoriatur  scapulis  stultitia  tua" 
Tamen  per  multos  vss.  in  platea  solus  secum  loquitur. 
—  Simili  modo  in  Truculento  Stratophanes  miles  in  platea 
soliloquium  habet  (v.  482  sqq.),  priusquam  ad  Phronesium 
se  confert,  idemque  facit  Cuamus  (v.  551  sqq.)2)  a  Diniarcho 


1)  cf.  Polczyk,  p.  57,  Lan^en  p.  229  sq.  Brix,  Trin.  p.  29. 

2)  cf.  Polczyk,  p.  57. 

cum  donis  ad  meretricem  missus.  Strabax  autem  narrat, 
quid  sibi  acciderit  (v.  645  sqq.)  priusquam  ostium  pulsat. 


Cap.  IV. 

Nonnumquam  una  ex  pcrsonis  in  platca 
colloquentibus  domum  intrat,  ut  aliquid  ibi 
curet,  quamquam  verisimilius  est  etiam  per- 
sonas  in  platea  remanentes  domum  intrare. 

Cuius  rei  exemplum  in  Bacchidibus  invenimus. 
Mnesilochus  enim  et  Pistoclerus  et  Chrysalus  ante  aedes 
meretricum  colloquuntur.  Quo  in  sermone  servus  Pistoclero 
dicit  .(v.  714): 

„Nunc  tu  abi  intro,  Pistoclere,  ad  Bacchidem  atque 

ecfer  cito 

....  stilam,  ccram  ct  tabellas,  linum." 

Adulescens  autem  domum  intrat  et  res  postulatas  paulo 
post  apportat.  Quo  facto  in  platea  epistula  scribitur.  Nobis 
quidem  incredibile  esse  videtur  Chrysalum  et  Mnesilochum 
domum  non  jntrare,  sed  res  ad  scribendum  necessarias 
domo  in  plateam  afferri  iubere.  Poeta  autem,  cum  scaenam 
mutare  non  possit,  rem  ita  instituit.  Neque  alia  de  causa 
Nicobulus  v.  1053  Chrysalo  relicto  domum  intrat,  ut  ,,binos 
ducentos  Philippos"  efferat,  quos  servo  det.  —  Porro  in 
Casina  Lysidamus  Chalino  imperat  haec  (vss.  295  sq.):0 

„lntro  abi  atque  actutum  uxorem  huc  evoca  ante 

aedis  cito: 

Et  sitellam  huc  tecum  efferto  cum  aqua  ct  sortis." 

Servus  autem  paulo  post  mandata  exsecutus  cum 
Cleostrata  in  scaenam  redit.  Quo  facto  Olympio  et  Chalinus 
sortiuntur.  Videmus  igitur  poetam  servum  uxorem  educentem 
et  res  ad  sortiendum  necessarias  apportantem  facere,  ut 
spectatores  actioni  sequenti  intersint.  Similiter  paulo  ante 
Cleostrata  cum  marito  de  Casina  altercata  domum  intravit 
(v.  272),  ut  Chalinum  ad  Lysidamum  foras  mitteret,  quam  - 
quam  exspectaveris  senem  ipsum  domum  intraturum  esse, 

i)  cf.  Polczyk,  p.  74. 

ut  cum  servo  colloquatur  1\  —  Neque  aliter  in  Epidico 
Stratippocles  Epidicum  servum  ante  ianuam  opperitus,  qui 
danistam  et  Telestidem  adducat,  domum  intrat,  ut  danistae 
argentum  exsolvat,  quamquam  magis  consentaneum  est  eum 
danistam  aliasque  personas  domum  sequi.  Sed  ante  aedes 
restant.  Nam,  dum  adulescens  domi  versatur,  Epidicus 
Telestidem  Periphanis  filiam  et  Stratippoclis  sororem  esse 
cognoscit.  Quo  fit,  ut  virgo  adulescentem  domo  reversum 
fratrem  appellet.  Poeta  igitur  hoc  quoque  loco  Stratippoclem 
solum  intrantem  fecit,  ne  scaena  mutaretur.  —  Quaerimus 
etiam,  cur  in  Milite  Glorioso  Pyrgopolinices  servo  imperet 
(vss.  1302  sqq.): 

„/,  Palaestrio, 
Aurum,  ornamenta,  vestem,  pretiosa  omnia 
Duc  adiutores  tecum  ad  navim  qai  ferant. 
Omnia  conposita  sunt,  quae  donavi:  auferat.u 
Nonne  autem  verisimilius  est  eum  cum  Pleusicle  domum 
ire,  ut  ille  mulierem  abducat?    Sed  poeta  servum  meretricem 
educentem  facit,  ne  scaena  mutetur.  —  Etiam  Dordalus  leno 
in  Persa  domum  intrat  (v.  672),  ut  Sagaristioni  argentum 
efferat,  quo  parasiti  filiam  emat,  Toxilo  et  virgine  et  Saga- 
ristione  relictis.    Saltem  virginem  putaveris  eum  secum  intro- 
ducturum   esse.     Sed   poeta  lenonem   solum  introeuntem 
facit,  ut  scaenae  sequentes  coram  spectatoribus  agantur.  — 
In   Rudente   similem   scaenam  invenimus.     Gripus  enim 
cum  Labrace  collocutus  domum  intrat(v.  1352),  ut  Daemonem 
roget,  ut  lenoni  vidulum   reddat.     Servus  autem  senem 
vidulum  afferentem  domo  educit.    Nonne  est  magis  verisimile 
eum  Labracem  introducere?  Quod  poeta  prohibet,  ut  scaena 
sequens  spectatoribus  in  conspectum  dari  possit. 


i)  Polczyk,  p.  74. 

Cap.  V. 

Similiter  sacpius  personae  domo  evocantur1), 
quamquam  commodius  est  evocantes  ipsos 

introire. 

Ut  in  Aulularia  Euclio  cum  Megadoro,  qui  Euclionis 
filiam  sibi  uxorem  poscit,  de  nuptiis  faciendis  collocutus 
Staphylam  domo  evocat  his  verbis  (vss.  268  sqq.): 

„Ubi  tu's,  quae  deblateravisti  iam  vicinis  omnibus 

Meae  me  filiae  daturum  dotem  ?  heus,  Staphyla,  te  voco. 

Ecquid  audis?   vascula  intus  pure  propera  atque  elue. 

Filiam  despondi ego:  hodie huic nuptum Megadoro  dabo." 

Nonne  verisimilius  est  senem  domum  introire,  ut 
Staphylae  intus  haec  mandet?  Nam  ei  timendum  est,  ne 
quis  verba  eius  de  dote  danda  audiat.  Praeterea  quis  est, 
qui  personas,  quae  domi  versantur  in  plateam  evocet,  ut 
quid  fieri  velit  iubeat?  Quaerimus  igitur,  cur  poeta  Staphylam 
evocari  fingat.  Quod  facile  intellegitur.  Nam  post  senis 
discessum  anus  spectatoribus  narrat  filiam  senis  gravidam 
et  brevi  tempore  parituram  esse.  Queritur  enim,  quod 
„nunc  probrum  atque  paritudo  prope  adest,  ut  fiat  palam" 
(v.  276).  —  Similiter  in  Captivis  Hegio,  postquam  sibi 
fraudem  fecisse  Tyndarum  cognovit,  servos  domo  evocat 
(v.  657  sq.),  qui  illum  vinciant.  Sed  cur  Tyndarum  domum 
non  introducit,  ut  intus  eum  vinciri  iubeat?  Voluit  poeta 
spectatores  actioni  interesse.  Qua  de  causa  Hegio  etiam 
Philocratem  in  sc.  V,  2  evocat,  quod  in  quaestione,  quae  in 
Stalagmum  fit,  adsit  necesse  est.  Verisimilius  quidem  est 
Hegionem  servo  domum  introducto  quaestionem  intus 
facere.  Sed  poeta,  cum  scaenam  mutare  non  possit, 
Philocratem  evocari  fingit.  Quae  res  eo  magis  miranda 
est,  quod  Hegio  paulo  ante  filio  et  Philocrati  dixit  (vs.  950  sqq.) : 

,,Vos  ite  intro:  interibi  ego  ex  hac  statua  verberca  volo 

Erogitare,  meo  minore  quid  sit  factum  filio. 

Vos  lavate  interibi." 

—  In  C  a  s  i  n  a  quidem  Lysidamus  Olympionem  evocari 
iubet,  quocum  de  Casina  colloquatur,  et  paulo  post  Cleo- 

1)  cf.  Polczyk,  p.  73  sqq. 

stratam,  quainquam  magis  consentaneum  est  eum  domum 
intrare,  ut  has  personas  convcniat l).  —  Ac  ne  lena  quidem 
in  Curculione  habet,  quod  Planesium  in  plateam  evocet 
neque  Pliaedromum  intromittat.  Nam  „leno  aegrotus  cubat 
in  Aesculapi  fano"  (vs.  60  sq.).  Sed  poeta  spectatores 
respicit,  qui  colloquio  adulescentis  et  amicae  intersint.  Etiam 
Palinurus  Phaedromum  erum  parasito  accurrente  conspecto 
tantum  ideo  evocat2),  ut  ille  cum  Curculione  coram  spec- 
tatoribus  colloquatur.  —  Porro  in  Epidico  miles  advenit, 
ut  a  Periphane  amicam  suam  emat.  Sed  quamquam  exspectas 
militem  sccum  domum  ducturum  esse  senem,  poeta  fidicinam, 
quae  militis  amica  esse  videtur,  cvocari  fingit  (v.  472  sq.). 
Neque  aliter  postea  senex  Philippam,  quae  filiam  ab  hostibus 
abreptam  quaerit,  non  domum  ducit,  sed  Acropolistidem 
fidicinam,  quam  filiam  suam  ex  Philippa  natam  esse  putat, 
evocari  iubet  (v.  567  sq.)2).  Qua  re  poeta  impedit,  ne  actio 
spectatorum  oculis  subtrahatur. —  Menaechmorum  quoque 
fabula  nobis  exempla  praebet.  Nam  meretrix  v.  218  imperat: 
„Evocate  intus  Cylindrum  mi/ii  coquom  actutum  foras" 
Quem  egressum  obsonandi  causa  ad  forum  mittit. 
Sed  magis  consentaneum  est  meretricem  ipsam  domum 
ingressam  coquo  quid  faciat  mandare.  Simili  modo  in 
v.  674  Menaechmus  I  Erotium  domo  evocat,  ut  ab  ea  pallam 
uxori  surreptam  repetat.  Quo  fit,  ut  spectatores  Menaechmi 
et  Erotii  colloquio  intersint.  —  In  Milite  Glori  oso  Palaestrio 
Sceledrum  domo  evocat.  Qui  cum  intus  ebrius  dormiat, 
Lurcio  puer  egreditur.  At  Palaestrionem  post  Periplecomeni 
et  Pleusiclis  discessum,  quibuscum  de  fraude  militi  facrenda 
deliberavit,  domum  introiturum  esse  exspectaveris,utSceledrum 
conveniat.  Sed  poetae  prohibendum  est,  ne  servus  domum 
se  conferat,  quod  in  sequentibus  scaenis  neccssarius  est. 
Plautus  autem,  cum  Palaestrionem  Sceledrum  evocantem 
facit,  etiam  hanc  discrepantiam  admittit.  Neque  enim 
Sceledrus,  cum  post  v.  584  aliquo  aufugerit,  ut  complures 
dies  se  occultaret,  in  sc.  III,  2  domi  esse  potest.  Quae 
discrepantia  mihi  explanari  non  posse  videtur  nisi  conta- 


0  cf.  cap.  IV.  Polczyk,  p.  74. 


2)  cf.  Polczyk  p.  74- 

minatione  0.  Scaenam  enim  III,  2  \AAa£6vog  esse  inde  colli- 
gendum  est,  quod  in  ea  paries  perfossa  non  esse  videtur. 
Praeterea  supra  vidimus  etiam  maiorem  partem  sc.  III,  1  ad 
hoc  exemplum  Graecum  pertinere2).  Quae  cum  ita  sint, 
puto  Leonem3)  recte  iudicavisse  in  AXa^ovi  cellarium  Philo- 
comasii  custodem  fuisse,  qui  aliqua  de  causa  vino  se 
complevisset;  quo  facto  Palaestrionem  eius  subpromum  tanto 
timore  affecisse,  ut  fugeret.  Plautus  quidem  ncscio  an  hanc 
scaenam  ex  'Ala^dvi  fabula  sumpserit,  ut  risum  spectatorum 
moveret;  Sceledrum  autem  ipsum  cellarium  esse  finxit.  Qua 
in  re  poetam  praeteriit  se  Sceledrum  post  v.  584  aufugientem 
fecisse.    Itaque  retractator  quidam  vs.  585  inseruit: 

„Verum  tamen,  de  me  quidqiud  est,  ibo  hinc  domum" 
ut  scaenam  II,  6  vss.  816  sqq.  accommodaret.  —  Mirum  quo- 
que  est,  quod  in  Trinummo  Callicles  Lesbonicum  evocat. 
Immo  exspectamus  senem  cum  Charmide  et  Lysitele  in  sc.  V,  2 
domum  introiturum  esse.  Certe  quidem  magis  consen- 
taneum  est  patrem  filio  domi  veniam  dare.  At  ne  scaena 
mutetur,  Lesbonicus  evocatur. 


Cap.  VI. 

Non  minus  poeta  speciem  veritatis  neglegit, 
cum  personas,  quae  de  scaena  removeantur 
necesse  est,  decedentes  facit  nulla  vel  inani 
causa  allata. 

Quod  demonstratur  Captivis.  Qua  in  fabula  Hegio 
domo  procedens  dicit  (v.  126  sq.): 

„Ego  ibo  ad  fratrem  ad  alios  captivos  meos: 

Visam  ne  nocte  hac  quippiam  turbaverint." 

Sed  in  platea  parasitum  convenit,  quocum  colloquitur. 
Quo  facto  putamus  eum  statim  ad  fratrem  iturum  esse. 
At  domum  redit  his  verbis  usus  (vs.  192  sqq.): 

Jbo  intro  atque  intus  subducam  ratiunculam, 

Quantillum  argenti  mi  apud  trapezitam  sit. 

Ad  fratrem  quo  ire  dixeram  mox  iero." 

l)  cf.  Leo,  p.  182  sq.    2)  cf.  Cap.  I  huius  partis.   3)  p.  148  sq. 

Quaerimus  autem,  cur  non  statim  ad  fratrem  se  conferat, 
a  quo  reversus  ratiunculam  subducere  potest.  Quae  res 
satis  perspicua  est.  Nam  paulo  post  domo  egrediuntur 
Philocrates  et  Tyndarus  captivi,  quorum  colloquium  senex 
ne  audiat  poetae  impediendum  est.  Itaque  illum  inani  causa 
allata  removet.  Neque  eum  ad  fratrem  euntem  facit  poeta 
hac  de  causa.  Colloquio  enim  finito  Hegionem  ex  captivis 
exquirere  vult,  num  per  eos  filium  suum  redimere  possit. 
Et  eis  collocutis  rursus  domum  relinquit  haec  faciens  verba 
(v.  251): 

„Iam  ego  revortar  intro,  si  ex  his  quaevolo,  exquisivero.u 

Oblitus  igitur  esse  videtur  sibi  ad  fratrem  ire  in  animo 
fuisse.  Sed  ex  adulescentibus  quae  voluit  percontatus  haec 
dicit  (v.  457  sqq.): 

„Ad  fratrem  modo  ad  captivos  alios  inviso  meos: 

Eadem  percontabor,  ecqais  hunc  adulescentem  noverit. 

Sequere  tu  (scil.  Philocr.),  te  ut  amittam:  ei  rei  primum 
praevorti  volo." 

Philocrate  vero  in  Elidem  misso  ad  fratrem  se  confert. 
Senex  autem  iam  in  v.  126  se  fratrem  visurum  esse  dicit, 
ut  habeat,  cur  domo  prodeat.  Sed  cum  eum  paulo  post  de 
scaena  removeri  opus  sit,  poeta  eum  illam  inanem  causam 
afferentem  facit,  ne  iam  hoc  temporis  momento  ad  fratrem 
eat.  Nam  captivos  seni,  priusquam  eo  se  confert,  fraudem 
facere  necesse  est.  —  In  Menaechmis  quoque  exemplum 
huius  rei  invenimus.  Nam  Menaechmus  I  et  ab  uxore  et 
ab  amica  exclusus  de  scaena  decedit  his  verbis  usus  (v.  700): 

„Ibo  et  consulam  hanc  rem  amicos,  quid  faciendum 
censeant." 

At  v.  899  reversus  amicorum  mentionem  non  facit. 
Unde  effici  potest  eum  illa  verba  ideo  tantum  fecisse,  ut 
haberet,  quod  scaenam  relinqueret.  Nam  post  eius  discessum 
advenit  Menaechmus  II,  quem  matrona  maritum  eiusque  pater 
generum  esse  putant.  Itaque  poeta  Menaechmum  I  de 
scaena  decedentem  facit,  cum  postea  eum,  quamquam  est 
„exclusissimus" ,  retineat  hac  causa  allata  (v.  965): 

„Ad  noctem  saltem  credo  intromittar  domum." 

Sed  eadem  ratione  iam  post  v.  700  remanere  potuit. 
Immo  vero  hoc  loco  verisimilius  est  eum  remanere  quam 
post  v.  965,  cum  socer  eum  insanire  ratus  scrvos  arcessiturus 
sit,  qui  eum  vinctum  ad  medicum  trahant.  Quibus  servis 
adductis  senex  abit  his  verbis  usus  (v.  996): 

„Ego  ibo  ad  medicum:  praesto  ero  illi,  quom  venietis" 

Mirum  autem  est,  quod  servis  relictis  decedit.  Neque 
habet,  quod  ad  medicum  se  conferat,  priusquam  servi 
Menaechmum  vinctum  eodem  adducunt.  Immo  rectius  est 
eum  remanere,  dum  servi  Menaechmum  in  vincula  coniecerint, 
praesertim  cum  vs.  995  iis  dixerit: 

„Quid  statis?  quid  dubitatis?  iam  sublimen  raptum 
oportuit" 

Sed  poetae  prohibendum  erat,  ne  senex  Messenionem, 
qui  post  eius  discessum  Menaechmo  I  erum  esse  ratus 
auxilio  venit,  videret.  Mirandum  quoque  est,  quod  Menaech- 
mus  I  a  lorariis  liberatus  post  servi  discessum  domum  Erotii 
intrat  his  verbis  usus  (v.  1048  sq.): 

„Nunc  ibo   intro  ad  hanc  meretricem,  quamquam 

suscenset  mihi, 

Sei  possum  exorare,  ut  pallam  reddat,  quam  referam 
domum." 

Nam  cum  meretrix  antea  ei  dixerit  (v.  692): 

„Tupost  hunc  diem  pedem  intro  non  feres,ne  frustra  sis", 
vix  credibile  est  eum  hoc  loco  domum  Erotii  intrare,  quam- 
quam  ne  ianuam  quidem  pultavit.  Nam  in  actu  IV  ea  clausa 
est.  Quod  demonstrant  haec  Menaechmi  verba  (v.  673  sq.): 
„Heus,  ecquis  hic  est  ianitor? 

Aperite  atque  Erotium  aliquis  evocate  ante  ostium." 

Sed  apparet,  cur  poeta  eum  domum  meretricis  intrantem 
faciat.  Neque  enim  fratrem  et  Messenionem  paulo  post 
scaenam  adeuntes  eum  convenire  vult  poeta,  priusquam  breve 
colloquium  habuerint.  Quo  finito  ille,  cum  ad  fabulam  pera- 
gendam  necessarius  sit  domo  Erotii  in  scaenam  redit.  Cum 
igitur  poeta  Menaechmum  I  ad  Erotium  intrantem  facit,  efficit, 
ut  paulo  post  in  scaenam  redeat.  Grave  quidem  exemplum 
in  Persa  invenimus.  Nam  in  sc.  IV,  6  in  platea  sunt  Toxilus, 
Dordalus,  parasiti  filia,  quam  leno  paulo  ante  a  Sagaristione, 

qui  Persam  se  esse  simulat,  emit.  Subito  autem  leno  Toxilo 
dicit  (v.  721  sq.)0: 

„Attat,  oblitus  sum  intus  dudiim  edicere 
Quae  volui  edicta.    Adserva  hanc" 
Quibus  verbis  usus  domum  intrat.    Quaerimus  autem, 
cur  virginem  relinquat.    Cuius  rei  causam  non  affert.  Ex- 
spectamus  quoque  ei  aliquid  magnum  domi  agendum  esse. 
At  ille  v.  732  domo  reversus  haec  verba  facit: 
„Transcidi  loris  omnis  adveniens  domi: 
Ita  mihi  supellex  squalet  atque  aedes.(< 
Neque  nos  de  iis,  quae  edicere  oblitus  est,  certiores 
facit.    Itaque  causa  abeundi  inanis  est.    Poetae  autem  per 
breve  tempus  aliquo  modo  removendus  erat,  ut  Toxilus 
Saturionem  parasitum  domo  evocare  posset.    Quo  facto  leno 
in  scaenam  redit,  quod  adsit  necesse  est.    Virginem  autem 
poeta  in  scaena  retinet,  cum  ad  fraudem  lenoni  faciendam 
necessaria  sit.  —  Denique  in  Sticho  parasitus,  ut  iam  supra 
diximus  non  satis  gravem  causam  post  v.  401  abeundi  habet. 


Cap.  VII. 

Poeta  ne  scaena  mutetur,  multas  res  ante 
aedes  agi  facit,  quas  domi  fieri  magis 
consentaneum  est. 

Cuius  rei  tot  exempla  in  fabulis  Plautinis  inveniuntur, 
ut  minus  gravia  afferre  non  possim.  Amphitruonis  qui- 
dem  actu  I  exeunte  Iuppiter  et  Alcumena  domo  procedunt. 
Pseudo  -  Amphitruo  autem  Alcumenae  dicit  (vss.  499  sqq.)2): 

„Bene  vale  Alcumena,  cura  rem  communem,  quod  facis 

Atque  inperce  quaeso:  menses  iam  tibi  esse  actos  vides. 

Mihi  necessest  ire  hinc:  verum  quod  erit  natum  tollito.(( 

Ad  quae  respondet  mulier: 

„Quid  istuc  est,  mi  vir,  negoti,  quod  tu  tam  subitodomo 
Abeas?" 

Nonne  magis  consentaneum  est  Alcumenam  ea  verba 
domi  facere?    Atque  etiam  omne  illud  Iovis  et  mulieris 


i)  cf.  Polczyk,  p.  43. 


2)  Polczyk,  p.  39. 

colloquium  idoneum  est,  quod  domi  fiat.  Certe  quidem 
poeta  illam  scaenam  domum  transtulisset,  si  scaenam  mutare 
posset.  Eadem  de  causa  Plautus  vss.  882  sqq.  Alcumenam 
in  platea  querentem  facit  1),  quod  maritus  se  stupri  insimu- 
laverit.  —  Neque  aliter  Asinariae  initio  Demaenetus  cum 
Libano  ante  aedes  colloquitur.  Cui  erus  imperat  haec 
(vs.  103  sq.): 

„Perficito  argentum  Iwdie  ut  habeat  filius 

Amicae  quod  det.(< 

Sed  omnino  species  veritatis  neglegitur,  cum  Libanus 
et  Leonida  Argyrippum,  eri  filium,  in  platea  ludibrio  habent. 
Velut  Leonida  Philaenium,  Argyrippi  amicam,  se  osculari 
iubet  atque  Libanus  se  complecti.  Quod  cum  adulescens 
indignetur,  servus  ei  imperat  haec  (v.  697  sqq.): 

„Quam  vero  indignus  videor? 
Ne  istuc  nequiquam  dixeris  tam  indignum  dictum  in  me 
Vehes  pol  hodie  me,  si  quidem  hoc  argentum  ferrespercs.u 
Et  Argyrippus  servo  obsequitur.    Quae  personae  post- 
quam  de  scaena  discesserunt,  advenit  Diabolus  cum  parasito, 
cui  imperat  haec  (v.  746  sqq.)2): 

„Agedum  istum  osiende  quem  conscripsti  syngraphum 
Inter  me  et  amicam  et  lenam.  Leges  pellege: 
Nam  tu  poeta's  prosus  ad  eam  rem  unicus." 
Quibus  verbis  auditis  parasitus  syngraphum  recitat3). 
Rectius  quidem  esse  putamus  adulescentem  domi  suae  de 
illo  syngrapho  certiorem  fieri.  Sed  cum  scaena  mutari  non 
possit,  poeta  spectatorum  causa  actionem  in  plateam 
transferre  debuit.  De  alia  scaena  huius  fabulac  infra  dis- 
putabimus.  —  At  iam  accedamus  ad  Aululariam.  Qua  in 
fabula  reprehendimus,  quod  Euclio,  quamquam  paulo  ante 
Staphylam  veram  causam  irae  celavit,  ea  domum  reversa 
secreta  sua  soliloquio  in  platea  narrat  (v.  105  sqq.)4).  Neque 
magis  consentaneum  est  Eunomiam  et  Megadorum  domo 
progressos  in  platea  de  re  familiari  loquiS).  Porro  Euclio 
aulam  in  templo  Fidei  obruit,  ne  quis  eam  inveniret.  Sed  ex 
fano  reversus  deam  magna  voce  implorat2),  ut  sibi  thesaurum 

i)  cf.  Polczyk,  p.  39.  2)  cf.  Polczyk,  p.  65.  3)  cf.cap.  XIII  huiuspartis. 
4)  cf.  Polczyk,  p.  26.   5)Icf.  Polczyk,  p.  62. 

asservet,  quamquam  putaveris  eum  iam  intus  Fidem  obsecra- 
visse.  At  poeta  rem  in  plateam  transfert,  ut  Strobilus  senis 
verba  audiat.  Eadem  de  causa  senex  postea  soliloquio 
narrat  se  aulam  in  luco  Silvani  obruturum  esse.  —  In  Bacchi- 
dibus  miramur,  quod  Chrysalus  in  platea  Mnesilocho  litteras 
dictat  (v.  730  sqq.),  quae  ad  senem  mittantur.  Quaerimus 
autem,  cur  ea  epistula  non  domi  meretricum  scribatur.  Sed 
poeta  rem  ita  instituit,  ut  spectatores  actioni  interessent. 
Neque  alia  de  causa  paulo  post  Nicobulus  in  platea  servos 
Chrysalum  vincire  iubet.  Idem  servus  postea  seni  alteram 
epistulam  affert,  quam  is  in  platea  magna  voce  recitat,  cum 
spectatores  de  summa  epistulae  certiores  fieri  opus  sit.  — 
Neque  vero  in  Captivis  consentaneum  est  Hegionem  domo 
egressum  lorario  imperare,  ut  duos  captivos  diligenter 
custodiat  (v.  110  sqq.).  Mirum  id  quoque  est,  quod  illi  a 
lorario  domo  educti  ante  aedes  de  sene  defraudando  collo- 
quuntur  (v.  195  sqq.),  et  quod  percontatio  eorum  per  senem 
ante  aedes  fit  (v.  251  sqq.),  quasi  intus  fieri  non  possit. 
Neque  aliter  res  se  habet,  quod  postea  (v.  533  sqq.) 
Hegio  Tyndarum  in  platea  cum  Aristophonte  a  fratre  arcessito 
componit  ibique  Tyndarus  fraude  patefacta  vincitur.  Quae 
omncs  discrepantiae  e  loci  unitate  enatae  sunt.  Eadem  de 
causa  Hegio  post  v.  953  quaestionem  in  Stalagmum  ante 
aedes  habet.  —  Similia  exempla  invenimus  in  Casina.  Qua 
in  fabula  Chalinus  et  Olympio  Cleostrata  Lysidamoque 
praesentibus  in  platea  de  Casina  sortiuntur  (v.  353  sqq.), 
ut  spectatores  actioni  intersint.  Neque  aliter  res  se  habet  in 
actu  V.  Nam  domo  Alcesimi  in  plateam  praecipitant  Olympio 
et  paulo  post  Lysidamus.  Qui  mulieribus  in  platea  stantibus 
narrant,  quomodo  cum  Chalino,  quem  Casinam  esse  putaverint, 
nuptias  fecerint.  Chalino  ipso  domo  progresso  amatores 
illuduntur.  Denique  senex  cum  uxore  in  gratiam  redit.  Quas 
omnes  scaenas  ante  aedes  agi  quamquam  non  verisimile, 
tamen  spectatorum  causa  necesse  est.  —  Deinde  in  Cistellaria 
Selenium,  Gymnasium,  lena  in  platea  colloquuntur  prandio 
facto.  Quaerimus  autem,  cur  eae  domi  inter  prandium  de 
rebus  necessariis  locutae  non  sint.  Poetae  quidem  ea  scaena 
in  plateam  transferenda  erat,  ut  spectatores  fabulae  ex- 

positionem  comperirent l).  —  Sed  in  Curculione  poeta 
Phaedromum  et  Planesium  in  platea  spectatorum  causa  oscu- 
lantes  et  complexantes  facit  (v.  158  sqq.),  atque  eadem  de 
causa  adulescens  postea  cum  Curculione  et  Palinuro  ante 
aedes  colloquitur,  quamquam  adulescentem  parasitum,  cum 
sit  cursu  defatigatus  (v.  310  sqq.)  clomum  introducere  magis 
consentaneum  est.  Therapontigonus  autem  miles  in  platea 
Phaedromo  Planesium  sororem  despondet  ibidemque  Phae- 
dromus  iudicium  facit  de  lenone.  —  Similem  autem  scaenam 
in  Epidico  reperimus,  cuius  fabulae  in  ultima  scaena  Peri- 
phanes  in  servum,  qui  ei  fraudem  fecerit,  ante  domum  quae- 
stionem  habet.  —  Omnem  autem  veritatis  speciem  poeta 
neglegit,  cum  Mercatore  ineunte  Charinum  domo  egressum 
spectatores  de  rebus  ad  fabulam  intellegendam  necessariis 
docentem  facit.  Eadcm  ratione  Demipho  in  sc.  II,  1  in  platea 
somnium  eloquitur2).  Lysimachus  autem  paulo  post  domo 
egressus  servo  nonnullas  res  mandat,  quamquam  non  est, 
cur  non  domi  quid  fieri  vellet  dixerit.  Sed  cum  ad  fabulam 
peragendam  magni  momenti  sint  hi  vss.  (279  sqq.): 
„Uxori  facito  ut  muities  negotium 
Mihi  esse  in  urhe,  ne  me  exspcctet:  nam  mihi 
Tris  hodie  leiteis  iudicandas  deicito,u 
poeta  eam  rem  in  plateam  transtulit.  —  In  Militis  Gloriosi 
prooemio  poeta  Pyrgopolinicem  cum  parasito  in  platea 
colloquentem  facit,  ut  spectatores  militis  habitum  cognoscant. 
Unitatis  loci  causa  post  v.  6103)  Palaestrio,  Periplecomenus, 
Pleusicles  ante  aedes  de  fraude  militi  facienda  consilium 
habent,  quamquam  eis  timendum  est,  ne  ille  a  foro  rediens 
aut  servi  eius  se  deprehendant.  Idem  est  dicendum  de 
consilio  post  v.  11364),  quod  faciunt  Palaestrio,  Pleusicles, 
Acroteleutium  eiusque  ancilla.  Summatim  quidem  negandum 
est  multas  scacnas  act.  IV  et  V  idoneas  esse,  quae  in  platea 
agantur.  Velut  in  platea  Milphidippa  militem  orat,  ut 
Acroteleutium  amet  (v.  991  sqq.),  ibidemque  miles  eam 
opperitur  (v.  1200  sqq.),  illa  autem  in  plateam  venit,  ut  se 
amore  militis  ardere  simulet  (vs.  1216  sqq.),  ante  aedes 

i)  cf.  Leo,  p.212  Trautwcin,  1.  c.  p.  42.  21  cf.cap.  IllB  huius  partis. 
3)  cf.  Leo,  p.  180.    Polczyk  p.  42  sq.          4)  cf.  Polczyk,  p.  62  sq. 

Philocomasium  et  Palaestrio  discedentes  militi  valedicunt 
(v.  1311  sqq.),  ibidemque  ille  per  senem  poenam  meritam 
accipit  (v.  1394  sqq.).  —  Neque  soliloquium  Philolachis  in 
Mostellaria  (I,  2)  ad  plateam  aptum  est.  Sed  omnis 
species  veritatis  laeditur  vss.  157  sqq.  Nam  in  platea 
Philematium  se  ornat.  Vero  incredibile  est  mulierem  in 
platea  ancillae  imperare  (v.  245  sq.): 

,,Cedo  liiilii  speculum  et  cum  ornamentis  arculam 

actutum,  Scap/ia, 

Ornata    ut   sim,    quom    huc    adveniat  Philoiaches 

voluptas  mea.(< 

Quin  etiam  pigmentum  a  Scapha  postulat  (v.  258  sqq.). 
Quae  cum  ita  sint,  Bethiusl)  putavit  hanc  scaenam  ianua 
patefacta  domi  agi.  At  rationes  probabiles  huius  opinionis 
afferre  non  potest.  Nam  haec  scaena  re  vera  in  platea 
agitur,  id  quod  facile  demonstrari  potest.  Philolaches  enim 
ex  latibulo  totam  actionem  spectat,  velut  amicam  speculum 
oseulari  (v.  265)  animadvertit,  atque  colloquium  meretricis  et 
ancillae  audit.  Sed  latibulo  relicto  ad  amicam  aggressus 
Scaphae  mandat  haec  (v.  294): 

„Abi  tu  hinc  intro  atque  ornamenta  haec  aufer." 

Hanc  igitur  scaenam  in  platea  agi  apparet21.  Ancilla 
autem  intus  reversa  amantes  remanent  atque  in  platea  coram 
spectatoribus  convivium  faciunt,  cui  etiam  Callidamates  et 
Delphium  paulo  post  advenientes  intersunt.  Quod  convivium 
ante*  aedes  fieri  Doerpfeld-Reisch  et  Lundstroem  argumentis 
nihil  dubii  relinquentibus  demonstraverunt.  Hic  quidem  putat 
eas  scaenas,  quas  poeta  unius  loci  necessitate  commotus 
domi  agi  fingere  non  possit,  ante  aedes  qtiidem  agi,  sed  in 
vestibulo,  quod  vocatur.  Quae  opinio  certis  argumentis 
probari  non  potest,  quamquam  huius  comoediae  vs.  817 
Tranio  vestibuli  ante  vicini  domum  mentionem  facithis  verbis: 

,,Vidcn   vestibulum   ante  aedis  hoc  et  ambulacrum 

quoiusmodi?" 

0  p.  311.  2)  Cf.  Langen,  p.  169.  Doerpfeld-Reiscb,  p.  267  sqq.; 
Villi.  Lundstroem,  Aussen  oder  innen?  Eranos,  acta  phil.  Succana, 
vol.  I.  Upsaliae  1896,  p.  95  sqq.;  Polczyk,  p.  63;  Dietze,  de  Philemone 
comico,  p.  75. 


—  59  — 


Quo  ex  versu  concludi  non  potest  etiani  ante  aedes  senis, 
ubi  convivium  habetur,  vestibuluni  esse.  Praeterea  in  ceteris 
fabulis  Plautinis  illius  vestibuli  ne  mentio  quidem  fit,  nedum 
argumentis  probari  possit  scaenas  eiusmodi  hoc  loco 
agi.  Neque  tamen  poeta,  si  ea  ratione  usus  esset,  speciem 
veritatis  minus  neglexisset.  lam  aliarum  scaenarum,  ex  quibus 
convivia  in  plafea  fieri  apparet,  mentionem  faciam.  —  In  Persa 
quidem  Toxilus,  ut  lenoni  fraude  facta  in  platea  cum  amicis 
comissetur,  imperat  servis  haec  (v.  758  sqq.): 

„Ite  foras:  hic  volo  ante  ostium  et  ianuam 

Meos  participes  bene  accipere. 

Statuite  huc  lectulos(S  c.  q.  s. 

Quo  facto  convivium  incipit  l).  —  Neque  aliter  in  Stichi 
actu  V  Stichus  cum  Sagarino  et  amica  in  platea  potat. 
Quin  etiam  saltatur  2).  Quo  facto  domum  redeunt,  postquam 
Stichus  haec  locutus  est  (v.  774sq.):  „lntro  hinc  abeamus"  e.q.s. 
Qua  in  scaena  Plautus  speciem  rei  factae  adeo  neglegit, 
ut  servos  tibicini  vinum  bibere  dantes  faciat.  Ceterum  constat 
hunc  actum  Menandreae  AdeXycbv  non  esse.  Neque  enim 
cum  cetera  Stichi  actione  artius  cohaeret3\  —  Quibus  exemplis 
allatis  de  illa  Asinariae  scaena,  quam  antea  praeterii  hoc 
dicam:  etiam  Demaenetus,  Argyrippus,  Philaenium  in  platea 
potant.  Neque  enim  poetae  cum  scaenas  antea  enumeratas 
in  plateam  transtulerit,  est,  cur  hanc  scaenam  ianua  patefacta 
domi  agi  finxerit.  Praeterea  ex  versibus  ipsis  non  apparef 
convivium  porta  patefacta  domi  fieri.  Cui  senfentiae  argumento 
esse  puto  haec  meretricis  verba  in  vs.  940  facta:  „Sequere 
hac  me  mi  anime",  i.  e.  sequere  me  domum.  Nam  si  haec 
scaena  domi  ageretur,  verba  „sequere  me"  inutilia  essent4). 
—  Item  spectatorum  causa  in  Persa  facere  non  potuit 
poeta,  quin  Dordalum  in  platea  parasiti  filiam  emere 
fingeret,  quamquam  eam  rem  lenonis  domi  fieri  veri- 
similius  est  (v.  549  sqq.)  -  In  Poenulo  quidem 
miramur,  quod  Agorastocles  et  Milphio  cum  testibus 
et    Collabisco    de    lenone   defraudando   in   platea  collo- 

0  cf.  Lam*en  P-  180.  Docrpf.-Reisch,  p.  268. 

2)  cf.  Langen  p.  218.  Polczyk  p.  63.         3)  cf.  Leo,  p.  168. 

4)  cf.  Doerpf.-Reisch,  p.  269. 

quuntur.  Nonne  eis  timendum  est,  ne  leno  domo  procedat 
atque  colloquium  illud  audiat?  Sed  poeta  rem  aliter  insti- 
tuere  potuisset,  nisi  spectatores  de  rebus  necessariis  docendi 
essent.  Species  veritatis  in  hac  scaena  plane  neglegitur,  cum 
unus  ex  testibus  Agorastocli  dicit  haec  (v.  549  sqq.): 

„Omnia  istaec  scimus  iam  nos,  si  hi  spectatores  sciant. 
Horunc  hic  nunc  causa  haec  agitur  spectatorum  fabula: 
Hos  te  satius  est  docere  et  quando  agas,  quid  agas 

sciant.u 

Haud  alia  de  causa  in  act.  V  in  platea  Agorastocles 
Hannonem  patruum  recognoscit  ethicfiliasibidemque  Adelpha- 
sium  adulescenti  despondetur.  —  Etiam  in  Pseudolo  poeta 
eadem  ratione  utitur.  Qua  fabula  ineunte  domo  procedunt 
Calidorus  et  Pseudolus  servus.  Adulescens  autem  in  platea 
servo  amicae  epistulam  legendam  dat,  ut  spectatores  de 
rebus  ad  fabulam  intellegendam  necessariis  certiores  fiant  l). 
Sed  maxime  mirum  est,  quod  Ballio  leno  v.  133  cum  servis 
meretricibusque  domo  procedit,  ut  iis  in  platea  longo  sermone, 
quid  fieri  velit,  dicat2).  Consentaneum  quidem  esse  puta- 
veris  euni  intus  mandata  dare,  sed  poeta  hanc  scaenam  in 
plateam  transtulit,  ut  spectatores,  quanta  esset  leno  impro- 
bitate,  doceret.  Eo  quoque  offendimur,  quod  Pseudolus  cum 
Calidoro  eiusque  amico  in  via  ante  aedes  Ballionis  com- 
municat,  quomodo  ei  Phoenicium  erepturus  sit  (v.  702  sqq.). 
—  Stichi  autem  initio  Panegyris  et  Pamphila  sorores  ante 
aedes  sedentes  de  viris  absentibus  colloquuntur.  Cui  collo- 
quio  a  v.  90  Antipho  pater  interest.  Hanc  quoque  scaenam 
post  portam  patefactam  agi  Bethius  opinatur3).  Sed  id 
colloquium  re  vera  in  platea  fit.  Neque  enim  poetae,  cum 
etiam  convivia  ante  aedes  fieri  fingat,  erat,  quod  illud  collo- 
quium  in  plateam  transferre  dubitaret.  Neque  enim  si  domi 
essent,  Panegyris  in  v.  147  dicere  posset  haec: 

„Nunc,  soror,  abeamus  intro."4) 

—  Etiam  colloquium,  quod  in  Trinummo  Callicles 
et  Megaronides   ante   aedes  habent,  minime  idoneum  est, 


1)  cf.  Polczyk,  p.  24  et  51.    Langen  p.  198. 

2)  cf.  Polczyk,  p.  72.    Langen  p.  199. 

3)  p.  311.         4)  Doerpf.-Reisch,  p.  268.    Polczyk,  p.  23. 


—   61  — 


quod  in  platea  fiat.  Nam  res  secretae  aguntur.  Qua  re 
Callicles  amicum  monet  (v.  146  sq.): 

„Circumspicedum  te,  nequis  adsit  arbitcr 
Nobis,  et  c/uaeso  identidem  circumspicc," 
et  in  vs.  151  iterum  dicit  illud:  »circumspicc".  Verisimilius 
quidem  est  eos  domi  colloqui,  sed  iterum  poeta  necessitate 
eiusdem  loci  servandi  coactus  speciem  veritatis  neglexitl). 
Idem  est  dicendum  de  soliloquio  Lysitelis  (v.  223  sqq.)2), 
qui  ante  aedes  secum  reputat,  utrum  amori  se  dedat  necne. 
In  sc.  II,  4  Lesbonicus  et  Stasimus  domo  egressi  rationem 
subducunt  XL  minarum,  quas  adulescens  a  Callicle  pro  ae- 
dibus  accepit;  quo  facto  Philo  senex  sororem  adulescentis 
filio  uxorem  poscit.  Quae  scaenae  in  platea  aguntur,  ne 
scaena  mutetur.  Neque  alia  de  causa  post  v.  729  senes  in 
platea  de  dote  danda  agunt3).  —  Phronesium  autem  in 
Truculento  Diniarchum  certiorem  facit  de  simulata  parti- 
tudine  (v.  386  sqq.)  atque  etiam  ancillas  se,  quasi  puerpera 
sit,  ante  aedes  in  cubili  collocare  iubet  (v.  472),  ut  militi 
fraudem  faciat.  Quod  cum  vix  credi  possit,  Bethius  4)  etiam 
hanc  scaenam  porta  patefacta  domi  agi  existimat.  Sed  inde, 
quod  Phronesium  dicit  in  v.  480:  „fer  huc  verbenam  intus 
et  bellaria"  et  in  v.  583:  „iube  auferri  intro"  et  in  v.  631: 
„me  intro  actutum  ducite"  haud  dubie  intellegitur  meretricem 
re  vera  ante  aedes  esse5).  Quod,  quamquam  nobis  maxime 
mirum  esse  videtur,  tamen  poeta  unius  loci  causa  aliter 
instituere  non  potuit.  Idem  autem  dicendum  est  de  quaestione, 
quam  Callicles  in  meretricis  ancillam  et  tonstricem  in  platea 
habet  (v.  775  sqq.).6)  —  

Cap.  VIII. 

In   scaena   eae  res  aguntur,  quas  iam  alio 

loco  actas  esse  putaveris.7) 

Ea  quoque  ratione  poeta  unius  loci  causa  utitur  neque 

raro  fit,  ut  spectatores  per  actorem  certiores  faciat  se  scaenam 

iam  alio  loco  actam  eis  in  corispectum  dare. 

!)  cf.  Langen  p.  219  sq.  2)  cf.  Langen  p.  220.  Dietze  p.  75, 
Polczyk  p.  51  sq.  3)  cf.  Polczyk  p.  52/  ^ci.  p.  31 1.  5)  Doerpf.-Reisch, 
p.  268.  6)  cf.  Langen  p.  232.  i)  Eadem  ratione  etiam  his  temporibus 
poetae  scaenici  utuntur,  cum,  quamquam  loci  unitatem  non  servant, 
tamen  scaena  nimis  saepe  mutare  non  possint. 

Cuius  rei  exenipla  afferam  haec.  Amphitruonis 
quidem  initio  scaenam  adit  Sosia,  ut  Alcumenae  nuntium 
mariti  reditus  afferat.  Miramur  autem,  quod  servus  ante 
eri  aedes  demum,  quomodo  mandata  eri  exsequatur, 
per  multos  versus  meditatur.  Neque  enim  servo  a 
portu  Thebas  se  conferenti  occasio  deliberandi  defuit. 
Sed  apparet,  cur  poeta  eum  in  scaena  ipsa  medi- 
tantem  fecerit.  Nam  servi  narratione  spectatores  de  rebus 
ad  fabulam  intellegendam  necessariis  certiores  fiunt.  Idem 
est  dicendum  de  sc.  II,  1.  Sosia  enim  erum  a  portu  adducit. 
Amphitruo  autem  servum  coram  spectatoribus  increpat,  quod 
erum  ficta  narrans  ludificetur,  atque  loquitur,  quasi  paulo 
ante  demum  servum  convenerit.  Consentaneum  esse  putaveris 
eum  iam  in  portu  vel  in  via  servum  increpuisse,  postquam 
is  eum  de  rebus  mirificis  docuit.  Sed  poeta  unius  loci 
servandi  causa  rei  factae  specieni  neglexit.  —  Similiter  res 
in  Asinaria  se  habet.  Diabolus  enim,  cum  Philaeniuin 
meretricem  in  annum  mercede  conducere  in  animo  habeat, 
parasito  imperavit,  ut  pactum  conscriberet.  Quo  facto 
putaveris  parasitum  adulescentem  domi  de  scripto  docuisse, 
priusquam  ad  lenam  se  conferunt.  Sed  poeta  Diabolum 
veritatis  specie  plane  neglecta,  postquam  cum  parasito  ad 
aedes  lenonias  pervenit,  dicentem  facit  haec  (v.  746  sqq.)  1): 
nAgedum  istum  ostende  quem  conscripsti  syngraphum 
Inter  me  et  amicam  et  lenam.  Leges  pellege: 
Nam  tu  poetas  prosus  ad  eam  rem  unicus." 
Et  parasitus  syngraphum  in  platea  recitat.  Quod  non 
nisi  spectatorum  causa  fieri  satis  constat.  —  Eadem  de  causa 
Strobilus  in  Aulularia  coquis  non  prius,  quam  cum  iis 
scaenam  adiit,  quid  faciant  dicit  (v.  280  sqq.),  quamquam 
id  iam  dttm  conducerentur  in  foro  aut  in  via  factum  esse 
censeas.  Magis  autem  miramur  hanc  scaenam.  Euclio  enim, 
cum  ei  aula  in  luco  Silvani  obruta  sit  surrepta,  accurrit  haec 
clamans  (v.  713  sqq.)2): 

„Perii,  interii,  occidi.  quo  curram?  quo  non  curram? 
tene,  tene.    quem?    quis?"    e.  q.  s. 

i)  cf.  PolczyV,  p.  65.    2)  cf.  Polczyk,  p  66.    Langen,  p.  109  sq. 

Senex  igitur  in  scaena  verba  facit,  quasi  a  luco  ei 
usque  ad  domuni  iter  longuni  facienduni  non  fuerit.  Qui 
lucus  cum  ante  urbem  situs  sit,  consentaneum  non  est  eum 
nunc  demum  hoc  modo  lamentari.  Sed  poeta  coram  spec- 
tatoribus  lamentationem  fieri  voluit.  —  Etiam  in  Bacchidibus 
exemplum  huius  rei  invenimus.  Lydus  enim,  cum  flagitia 
Pistocleri  domi  Bacchidum  viderit,  ira  inflammatus  patrem 
eius  arcessit,  quocum  v.  405  1)  in  scaenam  venit.  Putamus 
autem  Philoxenum  iam  de  filii  facinoribus  certiorem  factum 
esse.  Itaque  nobis  mirum  esse  videtur,  quod  senex  in 
v.  406  servum  interrogat:  „Quo  sequar?  Quo  ducis  nunc 
me?u  Unde  apparet  Lydum  senem  nondum  docuisse.  Nunc 
demum  Philoxeno  dicit,  cur  eum  arcessiverit.  Sed  iterum 
poeta  unius  loci  servandi  causa  rem  ita  instituere  debuit.  — 
Neque  alia  ratione  in  Captivis  Philocrates  et  Tyndarus 
lorarium  orant,  ut  sibi  sine  arbitris  colloqui  liceat.  Ille  autem, 
quamquam  antea  dixit  haec  (v.  207): 

„At  fngam  fingitis:  sentio  quam  rem  agitis", 
tamen  eis  permittit,  ut  a  ceteris  servis  colloquendi  causa 
abscedant.   Quo  facto  de  consiliis  iam  antea  factis  deliberant, 
ut  demonstratur  his  Philocratis  verbis  (v.  224  sqq.)-): 

„Nani  si  crus  tu  mihVs  atquc  cgo  mc  tuom  csse  scr- 
vom  assimulo, 

Tamen  viso  opust,  cautost  opus,  ut  hoc  sobrie  sineque 
arbitris 

Accurate  agatur,  docte  et  diligcntcr. 

Tanta  incepta  res  est:  haud  somniculose  hoc 

Agendumst." 

Poeta  igitur  eos  denuo  de  consiliis  suis  colloquentes 
facit,  ut  spectatores  quid  rei  sit,  comperiant.  —  Sed  initio 
Cistellariae  mirum  est,  quod  Selenium,  lena,  Gymnasium 
prandio  confecto  domo  egrediuntur,  ut  colloquantur.  Qua 
in  re  eo  magis  offendimus,  quod  Selenium  tum  demum  lenam 
orat  (v.  104  sqq.),  ut  Gymnasium  per  tres  dies  domum 
suam  servare  sinat,  cum  mulieres  iam  valedicturae  sunt. 
Huc  accedit,  quod  eas  hoc  ipso  consilio  invitavit  (cf.  v.  82). 

n  cf.  Polczyk,  p.  66.    Langen,  p.  113  sq. 
2)  Langen,  p.  116  sq.    Polczyk,  p.  72. 

Poeta  igitur  actionem,  quam  domi  iam  factam  esse  con- 
sentaneum  est,  in  plateam  iranstulit,  ut  spectatores  de  rebus 
ad  fabulam  intellegendam  necessariis  doceret  1).  —  Neque 
magis  verisimile  est  initium  Curculionis.  Phaedromus 
enim  facem  manu  tenens  cum  Palinuro  servo  domo  egreditur, 
ut  Planesium  amicam,  quae  domi  lenonis  habitat,  visat 
Servus  autem,  cum  nesciat,  cur  erus  exierit,  haec  facit  verba 
(v.  1  sqq.): 

„Quo  ted  hoc  noctis,  dicatn  proficisci  foras 
Cum  istoc  ornatn  cumque  hac  pompa,  Phacdrome?" 
Quo  fit,  ut  erus  servum  de  causa  exeundi  doceat.  Certe 
quidem  servum  iaindudum  quid  rei  sit  scire  necesse  est2). 
Nam  in  v.  233  de  lenone  haec  dicit:  Jamiam  novi:  lenost 
Cappadox"  atque  ille  servum  novit  (v.  230).  Praeterea  autem 
consentaneum  esse  putaveris  Palinurum  iam  intus  ex  ero 
quaesivisse,  quo  iturus  esset.  Sed  cum  in  platea  demum 
Phaedromum  rogat,  poeta  efficit,  ut  spectatores  colloquio 
eri  et  servi  res  necessarias  cognoscant3).  —  In  Menaechmis 
mirum  est,  quod  Messenio  Menaechmum  II  hoc  interrogat 
(v.  230): 

„Sed  quaeso,  quamobrem  nunc  Epidamnum  venimus? 

An  quasi  mare  omneis  circumimus  insulas?" 
ad  quae  erus  respondet  haec: 

„Fratrem  quaesitum  geminum  germanum  meum." 

Nam  servus  iam  dudum  scit,  cur  erus  maria  et  terras 
circumeat.    Quod  demonstratur  his  eius  verbis: 

„Nam  quid  modi  futurumst  illum  quaerere? 

Hic  annus  sextust,  postquam  ei  rci  operam  damus" 
e.  q.  s. 

Qua  re  consentaneum  non  est  eum  non  prius,  quam 
Epidamnum  venerunt,  erum  itineris  causam  interrogare.  Sed 
ea  quaestio  quamquam  plane  est  supervacanea,  tamen  ad 
fabulam  intellegendam  necessaria  est4).  —  Similiter  in 
Mercatore  Pasicompsa  ex  Lysimacho  in  scaena  demtim 
quaerit,  cur  senex  se  emerit,  et  ille  a  meretrice,  quod  nomen 
ei  sit,  quasi  eis  iter  a  portu  usque  ad  senis  aedes  facien- 

1)  cf.  Lco,  p.  212;  Langen  p.  129;  Polczyk,  p.  26  sq. 

2)  Cf.  Lco,  p.  196.   3)  Cf.  Polczyk  p.  22.   4)  cf.  Langen,  p.  149. 

tibus  interrogandi  occasio  non  fueritO.  —  Neque  aliter  in 
Milite  Glorioso  consilium  propter  loci  unitatem  in  platea 
fit,  quamquam  intus  iam  consiliuin  habitum  est  (cf.  v.  594  sqq., 
612  sq.)2*.  Quam  discrepantiam  ex  contaminatione  ortam 
esse  antea  demonstravi  •'»).  Postea  autem  Palaestrio  cum 
Acroteleutio  et  Milphidippa  de  dolo,  quem  iam  noverunt 
(cf.  v.  874  sqq.),  spectatorum  causa  iterum  in  scaena  collo- 
quitur4\  Id  quoque  offendimus,  quod  Palaestrio,  qui  v.  936 
in  forum  abiit,  ut  militi  Acroteleutium,  senis  uxorem  simu- 
latam,  amore  eius  exarsisse  nuntiaret,  cum  eo  in  scaenam 
reversus  (v.  947)  ne  unum  quidem  verbum  de  ea  re  fecit. 
Nam  vss.  950  sqq.  demum  militem  de  amore  Acroteleutii 
certiorem  facit.  Quam  rem  poeta  necessitate  unius  loci 
retinendi  coactus  ita  instituit,  quamquam  consentaneum  est 
servum  iam,  dum  cum  milite  a  foro  redit,  propositum  ex- 
sequi5).  —  In  Mostellaria  miramur,  quod  Theopropides 
Neptuno  non  prius,  quam  ad  domum  suam  pervenit  (v.  431 
sqq.),  gratias  pro  reditu  agit.  —  Neque  in  Persa  verisimile 
est  filiam  parasiti  iam  in  scaenam  adductam  patrem  orat 
(v.  329  sqq.),  ne  famam  bonam  eo,  quod  se  specie  lenoni 
vendat,  deleat.  Sed  cum  virgo,  postquam  domi  se  ornavit, 
patrem  iam  ad  Toxili  aedes  secuta  sit,  haesitatio  eius  vix 
credibilis  est.  —  In  Poenulo  quidem  Plautus  Agorastoclem 
et  Milphionem  cum  testibus  et  Collabisco  de  fraude  lenoni 
facienda,  de  qua  iam  certiores  facti  sunt,  colloquentes  facit 
(v.  550  sqq.),  ut  spectatores  doceat.  —  Pseudoli  autem 
initio  servus  ex  ero  quaerit,  cur  iam  multos  dies  tanto 
maerore  affectus  sit.  Sed  vix  credibile  est  servum  ab  ero 
de  luctus  causa  celatum  esse,  cum  Calidorus  eo  familiariter 
uti  consueverit,  qiiod  his  servi  verbis  demonstratur  (v.  15  sq.): 
„Licct  mc  id  scirc  quid  sit?  Nam  tn  mc  antidhac 
Supremum  habuisti  comitem  consiliis  tnis" 
At  poeta  ne  minimam  quidem  causam  affert,  cur  adulescens 
cum  servo  nondum  de  maerore  suo  locutus  sit.  Praeterea 
autem  in  eo  offendimus,  quod  servus  nescit  erum  amicam  a 


i)  cf.  Polczyk,  p.  66.  2)  cf.  C.  E.  Geppert,  Plautin.  Stud.  I, 

Berol  1870,  p.  7fj  sq.  3)  cf.  cap.  I.  4)  cf.  Polczyk,  p.  72. 

Geppert,  p.  73.         5)  cf.  Polczyk,  p.  66  sq. 

lenone  redimere  in  animo  habere,  cum  postea  adtilescentis 
pater  de  filio  haec  faciat  verba  (v.  418  sqq.): 

„Ita  nunc  per  urbem  solus  sermoni  omnibust, 
Euni  velte  amicam  liberare  et  quaerere 
Argentum  ad  eam  rem:  hoc  alii  mihi  renuntiant 
Atc/ue  id  iam  pridem  sensi  et  subolebat  mihi, 
Sed  dissimulabam." 

At  cum  poeta  servum  earum  rerum  ignarum  esse  fingat, 
nobis  saltem  quaerendum  est,  cur  Pseudolus  non  iam  domi 
ex  ero  maeroris  causam  quaesiverit.  Quod  facile  intellegitur 
inde,  quod  scaenam  mutare  poeta  non  potesti).  —  Neque 
alia  de  causa  in  Rudente  Daemones  ante  aedes  demum 
Trachalioni  ea,  quae  ero  renuntiet,  mandat,  quamquam  non 
est,  cur  non  iam  intus  id  fecerit  (v.  1211  sq.).  Deinde  servus 
discedit,  ut  crum  adducat,  quocum  v.  1265  in  scaenam  redit. 
Quamquam  Trachalio  cum  eo  iam  in  via  communicavit 
senem  se  Palaestrae  patrem  esse  cognovisse,  tamen  adulescens 
servo  imperat,  ut  narrata  repetat  (v.  1265).  Et  servus  ei 
obsequitur.  Quae  res  hoc  temporis  momento,  cum  adules- 
cens  iam  ad  aedes  Daemonis  pervenit,  speciei  rei  factae 
plane  repugnat.  Sed  poetae  spectatorum  causa  haec  scaena 
componenda  erat2\  —  Stasimus  autem  in  Trinummo  domi 
Lesbonici  sororem  certiorem  fecit  Philtonem  eam  filio 
uxorem  poposcisse.  Quod  Callicles  intus  audivit.  Sed, 
postquam  cum  servo  domum  reliquit,  ex  eo  quaerit,  quomodo 
res  se  habeat.  Nonne  autem  verisimile  est  eum  iam  intus 
cum  Stasimo  de  ea  re  locutum  esse?  Quod  in  platea 
demum  fieri  vix  credibile  est.  Huc  autem  accedit,  quod 
senex  non  habet,  cur  scaenam  adeat.  Certe  igitur  poeta 
unius  loci  causa  rem  ita  instituit 3).  Idem  est  dicendum  de 
ea  scaena,  in  qua  Megaronides  et  Callicles  de  dote  danda 
coIloquuntur3)  (v.  792  sqq.).  Vss.  autem  820  sqq.  Charmides 
Neptuno  gratias  agit,  quod  se  salvum  in  patriam  redire 
siverit4).  Quod  ante  domum  demum  fieri  consentaneum  non 
est.  —  Porro  in  Truculento  Diniarchus  Phronesio  dona 
mittit,  quae  ea  libenter  accipit  cum  magno  gaudio  adules- 


i)  cf.  Polczyk,  p.  24  et  51.  Langen,  p.  198.  2)  cf.  Polczyk,  p.  73. 
3)  cf.  Polczyk,  p.  52.         4)  cf.  Most.  vss.  431  sqq. 

centis.  Quod  ante  amicae  domum  subsistens  soliloquio 
narrat  (v.  698) l\  Sed  mirandum  est,  quod  non  prius,  quam 
ante  aedes  meretricis  versatur,  illud  gaudium  exprimit.  Quod 
iam  nuntio  huius  rei  accepto  domi  factum  esse  magis 
consentaneum  est.  Sed  poeta  spectatorum  causa  nunc 
demum  adulescentem  gaudium  exprimentem  facit.  Postea 
autem  eadem  in  fabula  Callicles  in  ancillam  et  meretricis 
tonstricem  in  platea  quaestionem  habet,  quamquam  ipse 
dicit  haec  (v.  778  sq.)2): 

„Commemini:  quo  quicque  pacto  sitis  confessae  scio. 

Hic  nunc  volo  scire,  eodem  pacto  sine  malo  fateamini." 

Estne  igitur,  quod  quaestio  hoc  loco  denuo  habeatur? 
Quod  cum  negandum  sit,  concedemus  poetam  unitate  loci 
coactum  hanc  iterationem  instituisse.  Aliam  quoque  causam 
huius  rei  afferam.  Inde  enim,  quod  quaestio  in  platea  fit, 
Diniarchus,  qui  in  scaena  est,  cognoscit  stuprum  Calliclis 
filiae  a  se  illatum  patefactum  esse  et  se  illud  flagitium 
fecisse  confitetur. 


Cap.  IX. 

Et  personas  in  platea  loquentes  domi  et 
personas  domi  loquentes  in  platea  audiri 

poeta  fingit. 

Hac  quoque  re  speciem  veritatis  nonnumquam  neglegi 
his  exemplis  demonstratur.  In  Aulularia  quidem  Euclio 
in  scaenam  a  luco  Silvani  reversus  lamentatur,  quod 
sibi  aurum  surreptum  sit.  Quem  querentem  Lyconides  domi 
audivit,  qua  de  causa  exit  haec  faciens  verba  (v.  727  sq.)3): 

„Quinam  homo  hic  ante  aedis  nostras  eiulans  conqueritur 

maerens? 

Atque  hicquidem  Eucliost,  ut  opinor." 

Sed  vix  credibile  est  quemquam  in  platea  tanta  voce 
aurum  amissum  queri,  ut  domi  audiatur.  Quam  rem  poeta 
unius  loci  causa  ita  instituit.  Nam  ad  fabulam  peragendam 
necesse  est  adulescentem  in  plateam  exire.    Praeterea  autem 

i)  cf.  Polczyk,  p.  67.  2)  cf.  Polczyk,  p.  52  et  73.  Langen,  p.  232. 
3)  cf.  Polczyk,  p,  75  sq. 

quaerimus,  cur  vicini  senem  clamantem  non  audiant.  Quod 
poeta  non  fecit,  cum  Lyconide  solo  ei  opus  sit.  — 
Sed  magis  hanc  Cistellariae  scaenam  miramur.  Lampadio 
enim,  postquam  in  scaenam  venit,  soliloquio  id,  quod  fecit, 
narrat  (v.  536  sqq.).  Cuius  verbis  intus  auditis  Phanostrata 
domo  procedit  1).  Ea  res  veritatis  speciei  repugnat.  Neque 
enim  est,  cur  hoc  soliloquium  maiore  voce  habeatur  quam 
cetera  soliloquia  Plautina,  quae  in  interiore  domo  non 
audiuntur.  —  Simile  exemplum  in  Trinummo  invenimus. 
Communicavit  enim  Stasimus  cum  ero  Lesbonicum  a  Callicle 
domo  privatum  esse.  Quod  senex  nonnullis  versibus  queritur. 
Mihi  autem  incredibile  esse  videtur  Charmidem  tantum 
clamorem  tollere,  ut  Callicles  domo  exeat  haec  verba  faciens 
(v.  1093): 

„Quid  hoc  hic  clamoris  audio  ante  aedis  meas?" 

Sed  Callicles,  cum  in  scaena  necessarius  sit,  poetae 
aliquo  modo  in  scaenam  producendus  est.  Itaque  poeta 
eum  specie  veritatis  neglecta  Charmidis  verba  audientem 
facit.  —  Non  magis  consentaneum  est  Euclionem  in  Aulu- 
laria  haec  verba  Congrionis  coqui,  quae  domi  facit,  in 
platea  audire  (v.  390  sq.): 

„Aulam  maiorem  si  potes  vicinia 

Pete:  haec  parvast,  capere  non  quit." 

Nam  quamquam  ianua  aperta  strepitum  intus  factum 
ante  aedes  audiri  negandum  non  est,  tamen  cogitari  non 
potest  in  platea  singula  verba  intus  facta  accipi,  nisi  prope 
portam  apertam  fiunt.  Neque  vero  coquus  habet,  quod  eo 
se  conferat,  ut  quid  fieri  velit  imperet.  Cuius  verba  quam- 
quam  in  culina  dici  consentaneum  est,  tamen  poeta  in  platea 
exaudiri  fingit  spectatorum  causa,  qui  senis  angore  delectentur. 
Id  quoque  miramur,  quod  in  platea  Euclionis  filiam  parturi- 
entem  haec  audis  clamantem  (v.  691  sq.)2): 

„Perii,  mea  nutrix:  obsecro  te,  uterum  dolet. 

Iuno  Lucina,  tuam  fidem." 

Quod  poeta  veritatis  specie  neglecta  ita  instituit,  ut 
Lyconides  et  mater  eius  de  partu  certiores  fiant. 

')    f.  Polczyk,  p.  76.  2)  Eadem  ratione  ceteri  quoque 

p  etao  scacmVi  Romanorutn  utuntur;  cf.  Tcr.  Audr.  473. 

Cap.  X. 

Saepius  autem  accidit,  ut  personae,  quae 
inscaenaadsunt,alias  personas,quae  ibidem 
magna  voce  loquuntur,  neque  audiant  neque 

videant !). 

Ea  quoque  res  ex  loci  unitate  enascitur.  Afferam  haec 
exempla.  Amphitruonis  quidem  act.  II  initio  in  scaena 
colloquuntur  Amphitruo  et  Sosia.  Ille  autem  servo  imperat 
haec  (v.  628): 

„Sequere  hac  igitur  me:  nam  mihi  istuc  primum 
exquisitost  opus." 

Exspectamus  igitur  eos  statim  domum  intraturos  esse, 
sed  in  platea  remanent.  Domo  enim  procedit  Alcumena, 
quae  ante  aedes  soliloquio  quod  maritus  iam  ad  portum 
redierit  questa  gaudium  Amphitruonis  victoriae  verbis  prodit. 
Vix  autem  credibile  est  erum  servumque  eam  neque  loquentem 
audire  neque  conspicere.  Nam  a  v.  653  denuo  colloquuntur 
et  in  v.  667  sqq.  demum  servus  eram  videt.  Sed  quaerimus 
cur  Amphitruo  et  Sosia  v.  629  non  intraverint.  Poetae 
quidem,  cum  scaenam  mutare  non  possit,  prohibendum  est, 
ne  Alcumenam  intus  conveniant.  Qua  re  eam  exire  fingit. 
Quo  facto  quamquam  consentaneum  esse  putaveris  maritum 
statim  uxorem  videre,  tamen  poeta  rem  aliter  instituit,  ut 
Alcumena  secum  loqui  posset.  Itaque  necesse  est  neque 
servum  neque  erum  eam  loquentem  audire.  Species  veritatis 
igitur  hac  scaena  plane  neglegitur.  Antea  iam  dixi  2)  Amphi- 
truonem  in  exemplo  Graeco  A  post  uxoris  soliloquium  in 
scaenam  venisse.  Quae  cum  ita  sint,  hanc  discrepantiam 
Plautus  ipse  admisit,  cum  hanc  comoediam  contaminaret.  — 
Iam  disputemus  de  exemplo  in  Bacchidibus  invento.  Qua 
in  fabula  Nicobulus,  postquam  ad  portam  paululum  patentem 
accessit,  Mnesilochum  filium  et  Pistoclerum  cum  meretricibus 
potantes  vidit.  Sed  dum  senex  cum  Chrysalo  de  ea  re 
colloquitur,  advenit  Cleomachus  miles  (v.  842),  qui  minatur 

0  Huius  rei  exempla  etiam  in  tragoediis  Graecis  inveniuntur, 
cf.  G.  F.  Karl  Listmann,  die  Technik  des  Dreigesprachs  in  der  grie- 

chischcn  Tragodic,  Darmstadt  1910.         2)  cf.  cap  [, 

se  Mnesilochum  et  Bacchidem  secum  Samo  Athenas  ductam, 
quam  ille  per  vim  retineat,  ulturum  esse,  nisi  ducenti  Philippi 
sibi  redderentur.  Cuius  verbis  auditis  servus  senem  timore 
perculsum  mendaciis  fallit  dicens  filium  amare  militis  uxorem. 
Qua  re  eum  commovet,  ut  militi  ducentos  Philippos  dare 
constituat.  Quibus  de  rebus  milite  ante  aedes  meretricum 
stante  colloquuntur.  Sed  ille  eos  neque  videt  neque  verba 
eorum  audit.  Haec  quoque  scaena  verisimilitudini  repugnat. 
Sed  poeta  rem  ita  instituere  debuit,  ut  et  militem  et 
senem  servumque  spectatorum  causa,  quid  facturi  essent, 
narrantes  faceret.  Eadem  de  causa  Philoxenum,  qui 
Mnesilochi  conveniendi  causa  domum  Nicobuli  intraturus  est, 
amicum  in  v.  1087  domo  egressum  neque  videre  neque 
verba  eius  audire  fingit.  Nam  priusquam  duo  senes  collo- 
quuntur,  spectatores  certiores  fiant  necesse  est  Nicobulo  a 
filio  Chrysaloque  fraudem  factam  esse.  —  Simili  modo  in 
Menaechmis  Messenio  in  scaena  secum  loquens  (v.  966  sqq.) 
a  Menaechmo  I  neque  auribus  neque  oculis  percipitur.  — 
Neque  alia  ratione  poeta  in  Mercatore  utitur.  Charinus 
enim  domo  progressus,  cum  amica  ei  erepta  sit,  parentum 
penatibus  valedicit.  Interea  Eutychus  domo  sua  procurrit, 
ut  Charino  nuntium  afferat  se  amicam  eius  intus  vidisse, 
et  gaudium  laetis  verbis  exprimit.  Vix  autem  consentaneum 
esse  censemus  Charinum  secum  locutum  non  statim  de 
scaena  decedere  -  nam  a  v.  851  secum  loqui  pergit  -  sed 
magis  mirandum  est,  quod  amicum  loquentem  non  audit. 
Quem  quamquam  putamus  his  verbis  usum  (v.  850): 

„Date,  di,  guaeso,  conveniundi  mi  eius  celerem  copiam" 
actutum  decessurum  esse,  ut  amicum  quam  celerrime  conve- 
niat,  tamen  in  scaena  remanet.  Sed  amicum  neque  videt 
neque  loquentem  audit.    Quod  demonstratur  hoc  vs.  (857): 

„Cogito,  quonam  ego  illum  curram  quaeritatum" 

His  quoque  non  auditis  Charinus  secum  loqui  pergit. 
In  v.  864  demum  Eutychus  dicit  haec: 

;,Ncscioquoia  vox  ad  auris  mihi  advolavit," 
atque  in  v.  866  etiam  conspicit  Charinum.    Neque  nos  fugit 
poetam  ea  re  veritatis  speciem  omnino  neglexisse,  ut  unum 
locum  servaret.    Nam  spectatores  et  Charinum  valedicentem 

et  Eutychum  amicam  eius  domi  suae  inventam  esse  nar- 
rantem  audire  voluit.  Facile  autem  poeta  speciem  veritatis 
servare  potuisset,  si  Eutychum  soliloquio  Charini  finito 
demum  in  scaenam  induxisset  atque  amicum  statim  conspi- 
cientem  et  alloquentem  fecisset.  Qua  re  fieri  potuisse  constat, 
ut  spectatores  res  necessarias  amicorum  colloquio  cognos- 
cerent.  At  concedendum  est  scaenam  effectu  ridiculo  non 
carere  eo,  quod  Eutychus  amicum  quam  celerrime  con- 
veniendum,  quamquam  iuxta  eum  est,  statim  non  conspicit. 
Quae  res  poetae  magis  curae  erat  quam  species  verilatisl). 
—  Similem  scaenam  in  Mostellaria  invenimus.  Tranio  enim 
a  portu  rediens  soliloquio  (v.  347  sqq.)  narrat  se  ibi  patrem 
Philolachis  reversum  vidisse.  Ille  autem  adulescens  cum 
amicis  in  scaena  potat.  Itaque  putaveris  Philolachem  verba 
eius  exaudire.    Sed  poeta  eum  haec  loquentem  facit  (v.  362): 

„Adest  opsonium:  eccum  Tranlo  a  portu  redit." 

Servus  autem  in  vss.  363  sqq.  potantibus  senis  reditum 
nuntiat.  Apparet  igitur  illud  soliloquium  a  servo  tantum 
spectatorum  causa  haberi.  Quam  ob  rem  poeta  potantes  id 
audire  non  vult.  Advenit  autem  v.  532  danista,  ut  usu- 
ram  praestandam  a  Philolache  exigat.  Cui  Tranio  iam  obviam 
iturus  est,  cum  senex,  qui  paulo  ante  scaenam  reliquit,  in 
scaenam  revertitur  et  cum  servo  colloquitur.  Mirum  autem 
est  danistam  servum  non  statim  conspicere,  sed  in  v.  560  sq. 
eum  videre..  Quo  facto  servus  ad  feneratorem  accedit.  Ero 
autem  interroganti,  quo  se  conferat,  respondet  his  verbis 
inanibus:  „Nequoquam  abeo."  Sed  omni  veritatis  specie 
neglecta  seni  responsum  probabile  esse  videtur.  Tum  servus 
cum  danista  rixatur  (v.  562  sqq.).  Quae  cum  ita  sint,  num 
credibile  est  erum  danistam  neque  conspicere  neque  alter- 
cationem  audire?  Neque  tamen  hic  summissa  voce  loquitur. 
Servus  enim  eum  admonet,  ne  clamitet  nimis  (cf.  v.  576  sqq.). 
At  senex  inter  vss.  562 — 610  actionis  partem  non  capit, 
quasi  in  scaena  non  adsit.  Videmtis  igitur  poetam  veritatis 
speciem  plane  neglexisse.  Quam  rem  si  explanare  studeas, 
dicendum  erit,  poetam  ridendi  causa  scaenam  ita  instituisse. 


')  cf.  Langen,  p.  164. 

Neque  negari  potest  servum  anxie  timentem,  ne  senex  rem 
compcriat,  risum  spectatorum  movere.  Qua  in  re  poetae 
nihil  refcrt  senem,  qui  in  scaena  adest,  res  ibidem  actas 
neque  auribus  neque  oculis  percipere  l).  Post  danistae 
discessum  servus  apud  senem  mentitur  hoc  (v.  669  sq.): 

„De  vicino  hoc  proxumo 

Tuos  emit  aedis  filius.u 

Quas  cum  videre  cupiat  senex,  Tranio  ad  vicinum  mittitur, 
postquain  erus  ei  mandavit  haec  (v.  682  sq.): 

„/,  percontare  et  roga: 

Ego  hic  tantispcr,  dum  exis,  te  oppcriar  foris." 

Servus  quidem  Simoncm  vicinum  hoc  temporis  momento 
domo  sua  egredientem  alloquitur  (v.  717).  Deinde  sermonem 
incipiunt,  in  quo  Trrnio  seni  narrat  ernm  „gynaeceum 
aedificare''  in  animo  habere  „et  balineas  ct  ambulacrum  et 
porticum"  in  aedibus  suis,  qua  de  causa  vicinus  permittat,  ut 
domum  suam  inspiciat  Theopropides.  Hic  servo,  cum  diutius 
absit,  imperat  haec  (v.  141): 

„Heia,  mastigia,  ad  me  redi" 
ad  quae  respondet  ille:  ,,/am  isti  crou.  Miramur  autem,  quod 
Simo  neque  senis  neque  servi  verba  audit.  Magis  autem 
verbis  Theopropidis  offendimur.  Qui  v.  683  servo  mandavit, 
ut  domum  vicini  intraret,  atque  servum  tandem  reversum 
interrogat  haec  (v.  787): 

„Quid  illic,  opsecro,  tam  diu  destitisti?u 
ad  quae  servus  vs.  788  respondet: 

„Seni  non  erat  otium:  id  sum  opperitus.u 

Demonstratur  igitur  et  eri  et  servi  verbis  Theopropidem 
servum  cum  Simone  vicino  colloquentem  non  vidisse,  quam- 
quam  ante  aedes  sunt.  Cui  rei  repugnant  illa  senis  verba 
v.  741.  Equidem  puto  Plautum  senem  ea  loquentem  fecisse, 
ne  per  totum  servi  et  vicini  colloquium  omnino  reses  esset. 
Praeterea  vix  credibile  est  Theopropidem  illum  sermonem 
non  audire.  At  poeta,  quod  ei  actio,  ne  scaena  mutetur,  in 
plateam  transferenda  est,  rem  ita  instituere  debuit2).  Deinde 
erus  servusque  domum  vicini  inspiciunt.  Interea  Phaniscus 
et  Pinacium  adveniunt,  ut  Callidamatem  erum  domum  deducant. 

0  cf.  Langen,  p.  171  sq.         2)  cf.  Langen,  p.  173. 

Qui  dum  fores  pulsant,  ex  aedibus  Simonis  servus  et  erus 
redeunt  in  seaenam  (v.  904),  ubi  subsistentes  eolloquuntur. 
Neque  tamen  servos  ante  ianuam  stantes  eonspieiunt.  Magis 
autem  mirandum  est,  quod  illi  erum  servumque  colloquentes 
neque  audiunt  neque  vident.  Tandem  ThcopropidesTranionead 
filium  misso  servos  conspicit  et  alloquitur  (v.  935  sqq.). 
Eodem  igitur  modo  poeta  rei  factae  speciem  neglegit  quo 
antea.  Illo  quidem  colloquio  spectatores  certiores  fiunt 
Tranionem  fraudem  ero  paene  fecisse.  Itaque  poetae  impe- 
diendum  est,  ne  senex  a  servis  aut  hi  ab  illo  conspiciantur. 
Lorenzius  quidem  putavit  servos  inter  senis  et  Tranionis 
sermoneni  in  angiporto  stare,  sed  ea  opinio  mihi  parum 
probabilis  est.  Curnam  servi  ab  ostio  in  angiportum  dece- 
dant?  Neque  Lundstroemii  1)  sententiam  sequar,  qui  opinatur 
servos  in  vestibulo,  quod  vocatur2),  esse.  Quae  res  si  ita 
se  haberet,  quamquam  senem  eos  statim  videre  non  potuisse 
concedo,  tamen  mihi  credibile  non  est  servos  colloquentes 
neque  audire  neque  oculis  percipere.  —  Simile  exemplum 
in  Persa  invenimus.  Sophoclidisca  enim  v.  183  ad  Toxilum 
itura,  ut  mandata  erae  exsequatur,  iam  ante  ianuam  versatur, 
cum  Toxilus  domo  procedit  cum  puero,  quem  ad  amicam 
mittat.  Itaque  exspectaveris  ancillam  Toxilum  statim  allocutu- 
ram  esse.  At  illa  neque  eum  procedentem  vidit  neque  ver- 
ba  eius  audit.  Miramur  id  quoque,  quod  non  statim  mandata 
erae  exsequitiir.  Tandem  colloquio  Toxili  et  pueri  finito 
dicit  haec  (v.  197): 

„Ccsso  irc  cgc  quo  missa  sum?" 

Equidem  puto  rem  hoc  modo  se  habere.  Voluit  poeta 
spectatores  Toxilum  puero,  quid  fieri  vellet,  dicentem  audire. 
Quod  unius  loci  servandi  causa  ante  aedes  fit.  Sed  ancillam 
iam  v.  167  domo  egressam,  cum  non  haberet,  quod  intus 
rediret,  retinuit.  Finxit  autem  eam  colloquium  Toxili  et 
Pacgnii  non  audire  hac  de  causa.  Toxilo  enim  domum 
reverso  ancilla  puerum  convenit,  quocum  ridiculum  sermonem 
habet,  quo  spectatores  gaudio  afficiantur.  Itaque  poeta 
Sophoclidiscam  neque  audientem  neque  videntem  facit,  dum 
puer  solus  ante  aedes  sit.  —  Neque  magis  verisimile  est  in 

i)  cf.  1.  c.  p.  99.         2)  Cf.  p.  58  Sq. 

Poenulo  sorores  in  sc.  I,  2  Agorastoclem  servumque 
eius  atque  in  sc.  V,  4  Hannonem  et  Agorastoclem  neque 
conspicere  neque  colloquentes  audire.  Idem  est  dicendum 
de  vss.  709  sqq.,  in  quibus  leno,  qui  argentum  a  Collabisco 
accipit,  non  animadvertat  advocatos  Agorastoclem  evocare 
et  alloqui.  —  Eodem  modo  in  Pseudolo  Ballio  leno 
Pseudoli  verba  non  audit  (vss.  194  sqq.  200  sqq.),  quamquam 
servus  magna  voce  loquitur.  Erus  enim  eum  saepius 
cohortatur,  ut  vocem  attenuet  (cf.  vss.  195.  208.  210.).  — 
Eo  quoque  offendimur,  quod  in  Sticho  sorores  ante  aedes 
sedentes  verba  patris,  qui  iam  a  v.  58  in  scaena  loquitur, 
non  prius  quam  in  vs.  88  audiunt  neque  pater  colloquium 
filiarum  auribus  percipit  aut  eas  videt.  Quae  res  facile 
explanari  potest.  Soliloquium  enim  Antiphonis  quamquam 
aptum  non  est,  quod  in  platea  habeatur,  tamen  eo  transferri 
debet,  ut  a  spectatoribus  audiatur.  Seci  cum  senex  poetae 
in  eandem  scaenam  producendus  sit,  in  quo  filiae  versantur, 
fingit  eas  patrem  non  prius  quam  soliloquium  finivit  (v.  87), 
conspicere.   Item  Antipho  earum  sermonem  audire  non  debet. 


Cap.  XI. 

Fingit  poeta  inclamationcs  non   audiri  nisi 
ab  cis  personis,  ad  quas  pertineirt,  quam- 
quam  fieri  non  potest,  quin  aliae  quoque 
personae  eas  auribus  percipiant. 

Cuius  rei  grave  exemplum  in  Milite  Glorioso  in- 
venimus.  Nam  in  v.  522  Sceledrus  servus  domum  Peripleco- 
meni  intrat,  ut  Philocomasii  sororem  geminam  simulatam 
intus  conspiciat.  Post  eius  discessum  senex  statim  mulierem, 
quae  domi  rnilitis  versatur,  ex  platea,  ut  quam  celerrime  per 
parietem  perfossam  domum  suam  transeat,  inclamat  his 
verbis  (v.  522  sqq.): 

„Heus  Philocomasium,  cito 
Transcarre  curriculo  ad  nos,  ita  negotiumst. 
Post,  quando  exierit  Sceledrus  a  nobis,  cito 
Transcnrrito  ad  vos  cursum  curriculo  domum.u 

Qua  re  poeta  veritatis  speciem  plane  neglegit.  Nani 
vix  fieri  potest,  ut  meretrix,  quae  in  interiore  parte  domus 
versetur,  senis  verba  exaudiat.  Quodsi  poeta  eum  tanta 
voce  clamare  fingit,  ut  Philocomasium  verba  eius  auribus 
percipiat,  servi  militis  usum  aurium  amisisse  videntur,  cum 
ea  non  audianti).  Perspicuum  quidem  est  poetam  rem  ita 
instituisse,  ne  fraus  Sceledro  facienda  detegeretur,  sed  in  hac 
scaena  parum  veritatem  respexit.  Equidem  in  exemplo 
Graeco  rem  aliter  fuisse  puto.  Mihi  enim  verisimile  esse 
videtur  senem  non  ex  platea  mulierem  inclamavisse,  sed 
Palaestrionem,  quem  in  exemplo  Graeco  in  hac  scaena 
adfuisse  credo,  Sceledro  domum  ingresso  intromisisse,  ut 
quam  celerrime  Philocomasio,  quid  faceret,  nuntiaret.  Constat 
enim  Plautum  actum  II,  cuius  haec  scaena  extrema  est,  non 
ex  exemplo  Graeco,  cui  nomen  'AAagcbv  erat,  sumpsisse,  sed 
ex  altera  comoedia,  in  quam  paries  perfossa  magni  momenti 
erat2\  Puto  autem  me  demonstrare  posse  in  exemplo 
Graeco  Palaestrionem  etiam  in  sc.  II,  6  adfuisse.  Neque 
enim  credibile  est  eum  coram  Sceledro  domum  senis  introire 
(v.  480).  Nam  si  id  faceret,  certe  conservo  in  suspicionem 
veniret.  Palaestrio  quidem  vss.  478  sqq.  ne  minimam  affert 
causam,  cur  ad  vicinum  se  conferat.  Neque  Sceledrus  post 
conservi  discessum  remanendi  vss.  481  sqq.  affert  causam 
probabi'lem.Immoputovss.478 — 85Plautumipsumcomposuisse, 
cum  exemplum  Graecum  contaminationis  causa  contraheret. 
Sed  poetam  Graecum  rem  hoc  modo  instituisse  puto: 
Sceledrus  enim,  postquam  meretricem  domi  militis  in  lecto 
cubantem  vidit  (v.  470  sq.),  Palaestrionis  verbis  sibi  persuadet, 
se  antea  mulieris  geminam  sororem  osculantem  conspexisse. 
Quo  facto  domo  sua  exit  Periplecomenus  haec  faciens  verba 
(v.  486  sqq.): 

„Non  hercle  hisce  homines  me  marem  sed  feminam 
Vicini  rentur  esse  servi  militis 
lta  me  ludificant.    Meamne  hic  in  via  hospitam 
Quae  heri  huc  Athenis  cum  hospite  advenit  meo 
Tractatam  et  ludificatam,  ingenuam  et  liberam  ?'k 


0  cf.  Langen,  p.  167  sq.         2)  cf.  Leo,  p.  178  sqq. 

Deinde  senex  servos  increpuisse  videtur.  Ea  quoque 
senis  verba  argumento  sunt  in  exemplo  Graeco  Palaestrionem 
in  scaena  adfuisse.  Nam  si  in  v.  481  ad  Periplecomenum  se 
contulisset,  ille  in  vss.  486  sqq.  plurali  numero  non  uteretur, 
cum  paulo  post  dicat  haec: 

„Accedam  ad  hominem." 

Apparet  igitur  Plautum  vss.  486 — 90  ex  Graeca  comoe- 
dia  sumptos  scaenae  a  se  mutatae  accommodare  oblitum 
esse.  Deinde  senex  Sceledrum  domum  suam  intromittit,  ut 
illam  germanam  sororem  intus  conspiciat,  atque  Palaestrionem 
paulo  post  ad  Philocomasium.  Palaestrio  statim  in  scaenam 
redit,  paulo  post  Sceledrus  quoque  senis  domum  relinquit. 
Quo  facto  et  senem  et  conservum  eum  tanto  metu  affecisse 
credo,  ut  veritus,  ne  ab  ero  puniretur,  aliquo  aufugeret. 
Tum  Periplecomenus  et  Palaestrio  cum  Pleusicle  domo 
evocato  Philocomasii  statim  abducendae  consilium  cepisse 
videntur.  Auctor  Graecus  nescio  an  illius  fabulae,  ex  qua 
Plautus  actum  II  sumpsit,  finem  fecerit  hunc.  Iam  Pleusicles 
et  Palaestrio  cum  muliere  profecturae  sunt,  cum  miles  a  foro 
redit.  Sed  simili  modo  ei  fraude  facta  atque  Sceledro 
imprudens  ipse  amantibus  et  servo  fugiendi  potestatem 
facit.  —  At  iam  ad  Poenulum  accedamus.  Nam  in  hac 
comoedia  poeta  eodem  modo  veritatis  speciem  neglegit 
atque  in  Milite  Glorioso.  Lycus  enim  leno  cum  argentum 
a  Collabisco,  Agorastoclis  vilico,  accepturus  sit,  advocati 
adulescentem  domo  evocant  his  verbis  (v.  709  sq.): 

„Heus  tu,  qui  furem  captas,  cgredere  ocius, 

Ut  tute  inspectes  aurum  lenoni  dare<(. 

Iterum  poeta  neminem  nisi  Agorastoclem  ipsum  illa 
verba  audientem  facit  quamquam  consentaneum  esse 
putamus  lenonem  quoque  ea  auribus  percipere.  At  Lycum 
inclamationem  audientem  non  facit,  ne  ille  sibi  insidias  parari 
sentiat.  Praeterea'  autem  adulescentem  evocari  opus  non 
est,  cum  testes  ipsi  ad  lenonem  captandum  conducti  sint. 
Praeterea  adulescens  postea  cum  Lyco  colloquens  (III,  5) 
ne  uno  quidem  verbo  commemorat  se  ipsum  servum  auro 
dato  domum  lenoniam  intrantem  vidisse.  Itaque  dubito  an 
in  exemplo  Graeco  a  Plauto  cum  KaQxqdoviqi  coniuncto 

res  aliter  se  habuerit.  Sane  quidem  credibile  est  hanc  diffi- 
cultateni  ex  huitis  comoediae  contaminatione  ortam  esse. 
At  hanc  opinionem  certis  argumentis  probare  frustra  sttidui. 

Cap.  XII. 

Poeta  personas  domo  abituras  ante  aedes 
secum  aut  cum  aliis  personis  colloquentcs 

facit,  priusquam  scaenam  relinquunt. 

Apparet  autem  poetam  unitatis  loci  causa  rem  ita 
instituisse.  Ut  exemplum  afferam  in  Aulularia  Euclio, 
pritisquam  abit,  compluribus  vss.  (105  sqq.)  spectatores 
docet,  cur  sibi  abeundum  sit.  Putaveris  autem  Congrionem 
quoque  coquum  a  sene  domo  exturbatum  ilico  lutnc  locum 
relicturum  esse,  cf.  haec  eius  verba  (v.  467): 

„Dateviam  quafiigereliceatJacitetotaeplateaepateant.u 

Sed  ille  in  plateam  progressus  ridiculum  soliloquium 
habet,  dum  senex  domo  procedit.  Qui  cum  coquo  in  platea 
altercatur.  Videmus  igitur  poetam  coquum  discedentem  non 
fecisse,  ut  spectatores  verbis  ridiculis  delectarenttir.  Neque 
niintis  Euclionem  miramur,  qui  v.  449 1)  domo  procedit, 
ut  aulam  in  Fidei  fano  abscondat.  Nam  exspectamus  eum, 
cum  semper  metuat,  ne  qtiis,  quantum  thesaurum  possideat, 
comperiat,  quam  celerrime  eo  se  collaturtim  esse.  Nihi- 
lominus  denuo  coquum,  qtii  iam  in  scaena  est,  increpat. 
Saltem  post  eius  discessum  poeta  eum  abeuntem  facturum 
esse  exspectaveris.  At  remanens  solus  secum  loquittir, 
dtim  Megadortim  advenientem  conspicit.  Sed  quamquam 
patilo  ante  (v.  462  sqq.)  Megadorum  coquos  misisse,  ut 
aulam  surriperent,  suspicatus  est,  nunc  facit  haec  verba 
(v.  474): 

Jam  lumc  non  ausim  praeterire  c/uin  consistam  et 
conloquar" 

Nonne  Euclio  timere  debet,  ne  Megadortis  ex  se 
quaerat,  quidnam  sub  pallio  abditum  sit?  Sane  igitur  mirum 


i)  cf.  Polczyk,  p.  55. 

est,  qnod  eum  exspectat.  Qui  scaenam  ingressus  multos 
vss.  (475—536)  loquitur,  priusquam  Euclionem  conspicit  et 
alloquitur.  Verisimilius  quidem  est  eum,  ne  Megadorus 
se  conspiciat,  quam  celerrime  domum  redire  aut  ei  obviam 
ire  et  paucis  verbis  factis  valedicere.  At  Euclio  in  scaena 
subsistens  non  solum  Megadori  verba  auscultat,  sed  etiam 
v.  523  sq.  dicit: 

„Compellarem  ego  illum  ni  metuam  ne  ciesinat 

Memorare  mores  muiierumu 
atque  a  v.  537  cum  eo  colloquitur.  Tum  demum  in  Fidei 
fanum  se  confert  (v.  586).  Certe  quidem  omnes  eae  scaenae 
compositae  sunt,  ut  spectatorum  risum  moverent.  —  ln 
Bacchidibus  quidem  exspectamus  Lydum,  postquam  domo 
meretricum  se  praecipitavit,  statim  ad  Philoxenum  iturum 
esse,  ut  ei  flagitia  filii  nuntiare  possit.  Sed  antea  spectatores 
de  rebus  necessariis  docet  (v.  368  sqq.).  —  Similiter  res  in 
Casina  se  habet.  Lysidamus  enim  senex  et  Olympio  Chalinum 
servum  Casinae  veste  indutum  domum  vicini  introduxerunt. 
Unde  brevi  tempore  Olympio  in  plateam  confugit  dicens 
(v.  875  sq.); 

„Neque  quo  fugiam,  neque  ubi  lateam,  neque  hoc 

dedecus  quomodo  celem 
Scio" :  e.  q.  s. 

Putamus  igitur  eum  quam  celerrime  aliquo  se  collaturum 
esse.  Sed  ante  aedes  subsistens  spectatoribus  enarrati), 
quomodo  nuptias  fecerit  cum  Casina  subditiva.  Neque  aliter 
se  gerit  senex  post  v.  936  domo  egressus.  —  Item  lena  in 
Cistellaria,  quam  post  v.  119  de  scaena  decessuram  esse 
exspectamus,  soliloquium  habet  nulla  alia  de  causa,  nisi  ut 
spectatores  doceat.  —  In  Curculione  quidem  parasitus 
domo  se  praecipitat,  cum  Planesium  ei  anulum  militi  surrep- 
tum  eripere  velit.  Itaque  ei  statim  effugiendum  esse  censeas, 
sed  spectatores,  quid  intus  factum  sit,  certiores  facit2).  Tum 
Phaedromus  eiusque  amica  parasitum  in  plateam  sequuntur. 
Apparet  autem,  cur  poeta  rem  ita  instituerit.  Nam  cum  eas 
personas  in  scaena  adesse  opus  sit,  poetae  utcunque  pro- 


l)  cf.  Polczyk,  p.  7/.         2)  Cf.  Polczyk,  p.  76. 

ducendae  sunt.  Itaque  Curculionem  domo  se  praecipitantem 
facit,  ut  etiam  erus  et  Planesinm  exeant.  -  Neque  Eutychus 
in  Mercatore  donio  progressus,  ut  Charino  quam  celerrime 
nuntiet  eius  amicum  domi  suae  versari,  ilico  abire  parat1). 
Antea  enim  spectatores  de  illa  re  certiores  facit.  —  In 
Mostellaria  Simo  ad  forum  r.biturus  est  (v.  707),  ut  uxoris 
desiderium  effugiat.  Qui  quoniam  clam  ex  aedibus  egressus 
est,  statim  eum  abscedere  consentaneum  est.  At  ille  ante 
aedes  subsistens  solus  secum,  deinde  cum  Tranione  eiusque 
ero  diutius  colloquitur,  priusquani  ad  forum  se  confert 
(v.  853).  —  InPoenulo  quidem  v.  210  domo  lenonis  procedunt 
Adelphasium  et  Anterastylis  meretrices,  ut  in  Veneris  templum 
se  conferant,  ubi  Aphrodisia  celebrantur.  Sed  quamquam 
sorores  progressae  ilico  eo  abire  consentaneum  est,  poeta 
huius  rei  rationem  non  habet.  Nam  id  spectat,  ut  spectatores 
de  moribus  sororum  certiores  faciat.  Itaque  eae  per  multos 
vss.  colloquuntur  et  in  vs.  329  demum  abiturae  sunt.  Sed 
eo  ex  colloquio  et  ex  sermone  paulo  post  cum  Agorastocle 
et  Milphione  habito  facile  intellegitnr  sororum  condicionem  et 
mores,  quibus  in  hac  scaena  utuntur,  repugnare  eis,  quae 
quintum  actum  legentes  cognoscimus.  Nam  in  hoc  actu 
mulieres  ingenuas  Carthaginienses  esse  fingit  poeta,  quae 
hoc  ipso  Aphrodisiorum  die  meretrices  futurae  sint,  cum  in  illa 
scaena  sorores  ne  unum  quidem  verbum  faciant  se  ingenuas 
esse  et  quaestus  meretricii  sane  peritae  sint^).  Haec  igitur 
scaena  Kagxrjdoviqt  repugnat.  Immo  ad  id  exemplum  Graecum 
spectat,  quodPlautusinPoenulo  contaminandacum/wio///f)o/vVo 
in  unam  comoediam  confudit.  In  hac  fabula  virgines  eodem 
die,  quo  quaestum  meretricium  ingressurae  sunt,  a  lenone 
liberantur  eo,  quod  pater  filias  olim  surreptas  reperit,  sed 
in  altera  fabula  Graeca  duae  meretrices  ab  alterius  amatore 
lenoni  per  dolum  eripiuntur.  —  In  Sticho  senex  domo 
procedit,  ut  filiam  maiorem  invisat  (v.  75).  Neque  tamen 
propositum  statim  exsequitur,  sed  omni  veritatis  specie 
neglecta  ante  domum  servis,  quid  faciant,  imperat,  deinde 
autem  spectatores  certiorem  facit,  cur  ad  filiam  ire  in  animo 

r)  cf.  Langen,  p.  164. 

2)  Accuratius  dc  ca  rc  disputavit  Langcnus,  p.  182  sqq. 

habeat.  —  Sed  in  Truculento  Astaphium  meretricis  ancillani 
miramur,  quae  ab  era  ad  Strabacem  missa  v.  75  domo  exit. 
Neque  vero  ea  statim  Phronesii  mandata  exsequitur.  Nam 
in  scaena  convenit  Diniarchum,  quocum  a  v.  115  usque  ad 
vs.  209  colloquitur.  Poeta  autem,  ut  spectatorum  risum 
moveret,  illum  sermonem  longius  extendit.  Sed  saltem  adules- 
cente  intromisso  eam,  quo  missa  est,  abituram  esse  exspcc- 
tamus.  Sed  etiam  tum  subsistit  atque  multis  vss.  spectatores 
de  rebus  ad  fabulam  intellegendam  necessariis  docet.  Tum 
demum  Strabacis  aedes  petit. 


Cap.  XIII. 

Dc  nonnullis  rcbus  singularibus. 

In  A  s  i  n  a  r  i  a  quidem  has  difficultates  reperimus. 
Argyrippus  enim  adulescens  a  Cleaereta  lena  amicum  visere 
vetitus  ad  forum  se  confert,  ut  argentum  sibi  quaerat 
(v.  242  sqq.).  Cui  loco  repugnat  sc.  III,  2,  qua  ineunte 
adulescens  cum  amica  domo  lenonia  procedit,  ut  ei  vale- 
dicat.  Iam  antea  Libanus  Leonidae  in  vs.  329  dixerat:  „minor 
(sc.  erus)  hic  est  intus".  Fingit  igitur  poeta  Argyrippurn, 
quamquam  eum  ad  forum  euntem  fecit,  tamen  ih  scaena  adesse, 
ubi  necessarius  est.  Reprehendendum  autem  est,  quod  poeta  ne 
uno  quidem  verbo  spectatores  docet  Argyrippum  interea  a  foro 
redisse.Equidemputo  hancdiscrepantiamin  exemploGraeconon 
fuisse,  sed  Plautum  eam  admisisse,  cum  Asinariam  conta- 
minaret.  Quae  opinio  his  argumentis  demonstrari  potest. 
In  sc.  I,  1  Daemenetus  pater  dicit  se  filium,  cui  viginti  minis 
opus  sint  (v.  89),  adiuturum  esse,  atque  Libanum  servum 
id  argentum  fraude  uxori  facienda  comparare  iubet.  At  in 
sc.  I,  3  adulescens  a  lena  quaerit,  quid  argcnti  pro  amica 
poscat  (v.  230),  atque  hac  scaena  exeunte  in  forum  abit,  ut  XX 
minas  a  lena  postulatas  sibi  parare  studeat.  Quodsi  ^cit 
patrem  se  adiuturum  esse,  adulescentem  ipsum  XX  minas 
quaerere  necesse  non  est.  Deinde  miramur,  quod  lena  cum 
Philaenio  initio  sc.  III,  1  nulla  alia  de  causa  domo  procedit, 
nisi  ut  mulierem  increpet,  quod  Argyrippum  non  deserat. 

Deindc  duas  mulieres  intus  redire  iam  vidinius.  Quod  cum 
ita  se  habeat,  incredibilc  est  adulescentem  v.  592  domo 
Cleaeretae  exire.  Porro  initio  act.  IV  subito  Diabolus  cum 
parasito  advenit,  ut  lenae  syngraphurn  deferant,  quo Philaenium 
Diabolo  in  annum  addicatur.  Offcndimur  autem  eo,  quod 
poeta  eam  rem  in  scaenis  praeteritis  non  praeparavit.  Neque 
minus  mirum  est,  quod  Diabolus  et  parasitus  in  v.  809 
domum  ingressi  in  v.  810  iam  redeunt.  Vidcrunt  autem 
senem  intus  potantem  (v.  825  sq.),  quamquam  in  sc.  V,  1 
demum  in  platea  potationis  initium  fit.  Iam  Goetzius  et 
Loewius  i)  propter  discrepantiam  scaenarum  I,  1  et  I,  3 
scaenas  I,  2  et  3  Demophili  exemplaris  non  esse  censuerunt. 
Imnio  Plautum  illas  scaenas  ex  altera  comoedia  sumpsisse. 
Equidem  puto  difficultates  antea  enumeratas  explicari  non 
posse  nisi  ita,  ut  Plautus  Asinariam  contaminaverit,  id  est 
Demophili  'Ovaycp  (A)  partes  alterius  exernpli  Graeci  (B) 
inseruerit.  "Ovayov  actio  fuit  haec:  Pater  pollicetur  se  filio  XX 
minas,  quibus  amicam  emat,  paraturum  essc.  Itaque  fraudem 
uxori  facit  duobus  servis  adiuvantibus,  co  quod  Leonida  se 
Sauream  vilicum  matronae  esse  simulat.  Fabulae  in  fine 
pater  cum  filio  eiusque  amica  comissatur,  uxor  autem  de  re 
certior  facta  maritum  potantcm  et  amantem  improviso 
opprimit.  Verisimilc  est  in  fabula  A  Sauream  scaenam 
ingressum  esse.  Nescio  quidem,  an  in  sc.  IV,  2  uxorem 
domo  arcessivcrit,  ut  fraudcm  sibi  factam  maritum  ulcisceretur- 
Neque  in  exemplo  A  mirandum  est,  quod  v.  591  adulescens 
cum  amica  domo  lenonia  procedit.  Immo  puto  rem  ita 
explanari  posse.  Lena,  ut  aliquo  se  conferret,  cum  meretrice 
in  sc.  III,  1  domo  processit.  Philaenium  autcm  Argyrippo 
aditum  dare  vetat,  deinde  meretrice  intromissa  abit.  Hunc 
sermonem  nescio  an  ciuae  scaenae  in  exemplo  Graeco  secutae 
sint:  Argyrippus  enim  domo  progressus  soliloquio  narravisse 
videtur,  quanto  maerore  affectus  esset,  cum  cmendae  amicae 
potestatem  non  haberet.  Deinde  amicam  aliqua  ratione 
domo  progressam  cum  adulescente  collocutam  esse  puto. 
Deinde  nescio  an  adulescentem  secum  intus  duxerit,  cum 
lena  abesset.    Quo  fit,  ut  Argyrippus  v.  591  domo  Cleaeretae 

i)  praef.  XXIV. 

procedit.  Deinde  exspectamus  paulo  post  v.  745  amantes 
cum  sene  domo  processuros  esse,  ut  comissentur.  Sed  post 
v.  828  demum  exeunt.  Apparet  igitur  scaenis  inter  Diabolum 
et  parasitum  actionis  cohaerentiam  dirimi.  Equidem  puto  in 
fabula  A  comissationis  iam  a  v.  745  initium  fuisse,  Sauream 
autem  interea  de  fraude  certiorem  factum,  cum  comissantes 
ex  latibulo  vidisset,  uxori,  quid  rei  esset,  nuntiavisse.  Plautus 
igitur,  ut  duas  fabulas  artius  inter  se  coniungeret,  scaenam 
IV,  2  ipse  composuisse  vicletur.  Eadem  de  causa  nescio 
an  vs.  329  sq.: 

LE.  ,,Ubinamst  erus?" 
LI.  ,,Maior  apud  forumst,  minor  hic  est  intus", 
composuerit.  Fabulae  B  argumentum  hoc  fuisse  videtur. 
Lena  adulescenti,  cui  meretricem  in  annum  conducere  in 
animo  habeat,  non  obsequetur,  nisi  XX  minas  dederit.  Alter 
autem  amator  hodie  a  lena  exspectatur,  qui  Philaenium 
argento  dato  secum  abducat.  Adulescens  igitur  cum  lena 
collocuta  in  forum  abit,  ut  argentum  quaerat.  Verisimile  est 
eum  frustra  pecuniam  adipisci  studuisse,  sed'  servum  aliqua 
fraude  amicam  ad  erum  deduxisse.  Diabolum  autem  post 
tcmpus  advenientem  lenam  ultum  fuisse  puto,  quod  mulier 
ei  erepta  est.  At  exempli  B  actio  non  satis  perspici  potest, 
cum  Plautus  ex  ea  nihil  nisi  sc.  I,  2;  I,  3;  IV,  1  sumpsisse 
videatur. 

Iam  ad  Menaechmorum  sc.  V,  7  accedamus.  Messenio 
enim  Menaechmum  I,  quem  erum  esse  putet,  a  servis,  qui 
eum  ad  medicum  deducant,  liberatum  orat,  ut,  dum  vasa  et 
argentum  a  taberna  attulerit,  hoc  loco  maneat.  Quod  sane 
incredibile  est,  cum  idem  servus  in  sc.  II,  1  Menaechmum  II 
monuerit,  ut  E^pidamnum  quam  celerrime  relinqueret  1),  cf. 
v.  258  sqq.  Miramur  quidem,  quod  Menaechmum  non  statim 
secum  abducere  conatur.  At  poeta  impedire  voluit,  ne  servus 
iam  nunc  se  Menaechmum  I  falso  erum  putavisse  cognosceret. 
Neque  si  Menaechmus  I  se  erum  Messenionis  esse  simularet, 
poeta,  ne  scaena  mutaretur,  eum  in  platea  remanentem  facere 
non  posset.  Messenio  igitur  in  v.  1038  dixit:  „hic  mc  mane" 
ut  fratres  coram  spectatoribus  inter  se  recognoscerent. 

J)  cf.  Langcn,  p.  156. 

Denique  etiam  discrepantiae  in  Poenulo  inventae 
mentionem  faciam.  Fabula  enim  agitur  Calydone  0,  in  oppido 
Aetoliae.  Rem  ita  esse  demonstratur  prologi  vss.  72  et  94, 
v.  1181,  in  quo  Venus  Calydonia  nominatur,  v.  621,  in  quo 
advocati  Aetoli  cives  declarantur.  Sed  ab  his  versibus 
abhorret  v.  372,  cum  Milphio  Adelphasio  haec  dicat: 

„Atque  te  faciet,  ut  sis  civis  Attica"  e.  q.  s. 

At  haec  difficultas  facile  explanatur.  Nam  cum  haec 
comoedia  contaminata  sit,  quaerimus,  ad  utrum  exemplorum 
Graecorum  pertineant  versus  enumerati.  Cum  Leo  prologum 
Kagxrjdovhv  esse  argumentis  demonstraverit,  vss.  72  et  94 
olim  certe  in  argumento  eius  comoediae  Graecae  fuerunt. 
Neque  aliud  est  dicendum  de  v.  1181,  qui  scaenae  V,  4  sit. 
Calydone  igitur  exemplar  Graecum  actum  esse  constat^). 
Sed  vs.  621  quoque  fabulam  Calydone  agi  demonstratur. 
Ille  versus,  cum  sc.  III,  2  sit,  ad  alterum  exemplum  Graecum 
pertinet.  Atqui  v.  372,  quamquam  eiusdem  fabulae  est,  tamen 
a  v.  621  abhorret.  Nam  secundum  v.  372  fabula  Athenis 
agi  videtur.  Quam  discrepantiam  facile  explicabimus  si 
Langenum  3)  et  Leonem2)  sequemur,  qui  censent  alteram 
fabulam  re  vera  Athenis  actam  esse.  Sed  Plautum,  cum 
Poenulum  Kagxrjdovlov  auctorem  secutus  Calydone  agi 
voluerit,  partes  ex  altera  fabula  sumptas,  ut  unum  locum 
servaret,  ibidem  agi  fingere  debuisse.  Itaque  poetam  in 
fabula  contaminanda  loca  ad  Athenas  spectantia  Kagxrjdoviq) 
accommodavisse  praeter  unum  v.  321.  Qua  negleglentia 
nisi  usus  esset  poeta,  fabulam  B  Athenis  actam  esse  intellegi 
non  posset. 


0  cf.  Legrand,  rcvue  dcs  etudes  grccqucs  10,  1903,  p.  373. 
2)  cf.  Leo,  p.  171».         3)  p.  185. 

Pars  II. 

De    specie    veritatis    ob    temporis  unitatem 

neglecta. 

Cap.  I. 

Plautus  saepius  res   intra   brevius  tempus 
fieri  fingit,  quam  nobis  crcdibile  est1). 

Cuius  rei  gravissimum  exemplum  in  Amphitruone 
inyenimus.  Nam  in  fine  huius  fabulae  Alcumena  pueros 
geminos  parit,  quorum  alter  Amphitruonis,  alter  Iovis  est, 
quainquam  Iuppiter  proxima  nocte  Alcumenam  gravidam 
fecerat.  Plautus  igitur  veritatis  speciem  plane  neglexit,  cum 
Alcumenam  eodem  die,  quo  concepit,  parturientem  fecerit. 
Neque  poeta  Graecus  illius  discrepantiae  auctor  fuit.  Iam 
supra  vidimus  Amphilruonem  contaminatam  esse.  Coniunxit 
autem  Plautus  exemplum  Graecum,  in  quo  Alcumena  ex  viro 
iam  gravida  nocte  longiore  ex  Iove  quoque.  filium  concepit 
(A),  cum  altero,  in  quo  peperit  filios  geminos  (B).  Neque 
contigit  poetae,  ut  contaminationis  vestigra  deleret.  Ita  fit, 
ut  Iuppifer  Alcumenam  modo  proxima  nocte  gravidam  fecisse 
videtur,  modo  iam  ante  septem  menses.  Ut  prologi  vss.  1 1 1  sqq: 
„Et  mcus  pater  nunc  intus  hic  cnm  illa  cabat 
Et  haec  ob  cam  rcm  nox  est  facta  longior 
Dum  ciim  illa  quacum  volt  voluptatcm  capit"  e.  q.  s. 
usque  ad  v.  139  ad  exemplum  A  pertinere  manifestum  est. 
Neque  enim  credibile  est  Iovem  paulo  ante  partum  cum 
Alcumena  voluptatem  capere.  Iis  vss.  repugnant  v.  104 — 11, 
quibus  lovem  Alcumenam  iam  gravidam  fecisse  cognoscamus. 
Qui  vss.  ad  exemplum  B  spectant.  Plautus  autem  eos  pro- 
logo  exempli  A  inseruit,  ut  id  cum  altero  coniungeret.  Vss. 
140 — 45  et  exempli  A  et  exempli  B  fuisse  possunt.  At  vss- 
148 — 152  ad  fabulam  B  spectant,  cum  iis  sc.  I,  1  ex  fabula 
B  sumpta  praeparetur.  Plautus  igitur,  ut  mea  fert  opinio, 
prologo  ex  exemplo  A  sumpto  inseruit  nonnullos  vss.  prologi 
exempli  B.    Eadem  de  causa  Plautus  in  sc.  I,  1  ad  B  perti- 

n  In  tragocdiis  Graccis  rcs  item  sc  habct,  cuius  rei  cxcmplum 
infra  affcram. 

nente  Sosiam  et  Mercuriuni  noctis  longae  mentionem  facere 
fingit  (v.  269 — 90).  Quae  verba  facile  secerni  possunt. 
Vss.  enim  291  sqq.  optime  cohaerent  cum  v.  269.  Post 
Sosiae  discessum  Mercurius  soliloquium  habet,  quod  olim 
in  fabula  B  fuisse  negari  non  potest.  Nam  vss.  480  sqq. 
Mercurius  haec  dicit: 

„Nunc  de  Alcumena  dudum  quod  dixi  minus, 
Hodie  illa  pariet  filios  geminos  duos: 
Alter  decumo  post  mense  nascetur  puer, 
Qnam  seminatust,  altcr  mense  septumo"  c.  q.  s. 
Quibus  verbis  prologi  vs.  104 — 111  supplentur.  Unde 
intellegimus  lovem  antea  Alcumenam  iam  gravidam  fecisse. 
Repugnant  autem  v.  465: 

„Patri  ut  liceret  tuto  illam  amplexaricr" 
et  v.  472 — 78,  in  quibus  non  partus  commemoratur,  sed  Iovem 
cum  Alcumena  hac  nocte  concubare.  In  his  versibus  deus 
etiam  praenuntiat  Iovem  rixam  coniugum  suo  concubitu 
ortam  compositurum  esse.  Plautus  igitur,  cum  huic  sermoni 
fabulae  B  nunnullos  vss.  inseruerit,  quibus  ea  cum  A  coniun- 
geretur,  simili  ratione  utitur  atque  in  vss.  861 — 881.  Scaenam 
I,  3  exempli  A  esse  satis  apparet.  Nam  Iuppiter  Alcumenae 
valedicit  et  noctem  diei  cedere  iubet.  Quae  cum  ita  sint, 
apparet  Plautum  v.  499 — 501,  ex  quibus  Alcumenae  menses 
iam  actos  esse  intellegitur,  contaminationis  causa  adiecisse. 
Nam  ea  verba  rebus  hac  nocte  factis  repugnant.  Sc.  II,  1 
certe  ad  B  pertinet,  cum  scaenam  II,  2  ad  A  pertinere  iam 
antea  dixerim.  Versus  ad  Alcumenae  graviditatem  spectantes 
a  Plauto  huic  scaenae  contaminandi  causa  inserti  sunt. 
Videmus  igitur  Plautum  re  vera,  cum  Amphitruonem 
contaminaret,  facere  non  potuisse,  quin  Herculis  conceptionem 
et  Alcumenae  partum  eodem  die  fieri  fingeret.  —  Alterius 
quoque  exempli  in  hac  fabula  mentio  facienda  est.  Amphitruo 
enim  v.  861  ad  portum  abiit,  ut  Naucratem  arcesseret,  in  v. 
1009  iam  in  scaenam  redit.  Quod  veritatis  speciem  plane 
neglegit,  praesertim  cum  Amphitruo  loquatur,  proinde  ac  si 
cognatum  diu  quaesiverit  (vs.  1009 — 15)1).  —  Simili  modo 
in  Asinaria  Leonida  in  v.  380  ad  forum  profectus,  ut 

i)  Polczyk,  p.  31  sq. 

Demaenetum  de  mercatoris  adventu  certiorem  faciat,  iam 
post  v.  405  propositum  exsecutus  in  scaenam  redit 0.  Quae 
res  quamquam  veritatis  speciei  omnino  repugnat,  tamen 
poetae  ita  instituenda  est,  ut  fraus  mercatori  perfici  possit. 
Senex  enim  antea  de  ea  re  docendus  est.  —  In  Aulularia 
quidem  miramur,  quod  Euclio,  qui  v.  677  in  lucum  Silvani 
ante  oppidum  positum  se  contulit,  ubi  aurum  abstruderet, 
iam  in  v.  712  in  scaenam  redit.  Sed  incredibile  est  senem 
tantum  viae  spatium  inter  37  vss.  conficere  potuisse,  nedum 
fieri  posset,  ut  non  solum  aurum  abstruderet,  sed  etiam 
diutius  in  luco  versaretur,  cum  in  scaenam  redeat  lamentans, 
quod  sibi  aula  surrepta  sit.  Etiam  maiore  celeritate  poeta 
Strobilum  uti  fingit.  Quem,  quamquam  post  senem  demum 
de  scaena  decessit,  tamen  ex  v.  705  sq.  intellegimus  multo 
prius  eo  advenisse  quam  senem.  Servus  iam  post  v.  700  in 
scaenain  revertittir2).  Poeta  quidem  quamquam  hanc  discre- 
pantiam  minuit  eo,  quod  v.  682  actus  finem  fecit,  tamen 
non  delevit.  Nam  inter  act.  IV  et  V  actionern  tantum  breve 
temporis  spatium  est,  quod  inde  apparet,  quod  Lyconides 
in  sc.  V,  1  matrem  orat,  ut  avunculum  certiorem  faciat  de 
eis,  quae  ctun  ea  de  Euclionis  filia  communicavit.  Verisimile 
enim  est  eum  matrem  certiorem  facere  paulo  postquam 
Megaronidem  amicam  suam  uxorem  ducere  in  animo  habere 
cognovit.  Quod  iam  multo  ante  act.  V  factum  esse  manifestum 
est,  atque  etiam  quaerimus,  cur  adulescens  non  docuerit 
prius  matrem.  —  In  Bacchidibus  haec  exempla  invenimus- 
Inter  v.  100  et  108  Pistoclerus  domo  meretricurn  obsonatum 
ad  forum  se  confert  et  redit3).  Mnesilochus  autem,  qui  v. 
526  domum  intrat,  ut  patri  aurum  reddat,  iam  in  v.  530  in 
scaenam  redit  haec  faciens  verba: 

„Sed  vcniam  mihi  quam  gravate  pater  dedit  deChrysalo: 
Verum  postremo  impetravi,  ut  ne  quid  ci  susccnscat.u 
Quamquam  inter  v.  525,  quo  actus  finiatur,  et  v.  526 
spatium  est,  tamen  tempus  brevius  est,  quam  ut  verisimile 
sit  adulescentem  re  vera  interea  patrem  docuisse,  quid  rei 
esset,  et  commovisse,  ut  servo  ignosceret4).  —  Grave  exem- 

0  cf.  Polczyk,  p.  32.  Langen  p.  102.      2)  cf.  Langen,  p.  108  sq. 
3)  cf.  Polczyk,  p.  32  sq.    ^  cf.  A.  Spcngel,  die  Akteinteilg.  der 
Komod.  d.  Plaut.  Munchen  1877,  p.  36. 

plum  etiam  in  Captivis  invenimus.    Cuius  fabulae,  quae  in 

Aetolio  oppido  agitur,  post  act.  II  Philocrates  ab  Hegione 

in  Elidem  mittitur,  ut  senis  filium  redimat  et  in  patriam 

reducat,  atque  iam  actu  IV  ineunte  in  Aetoliam  rcversus  est. 

Qua  re  speciem  veritatis  plane  neglegi  manifestum  est,  cum 

nullo  modo  fieri  possit,  ut  quis  uno  die  ab  Aetolia  in  Elidem 

eat  et  redeat  1).    Hoc  igitur  exemplo  facile  perspici  potest 

poetam  temporis  unitatis  causa  res,  quae  uno  die  agi  non 

possunt,  intra  hoc  temporis  spatium  perfici  fingere.  Simili 

modo  in  Sophoclis  Trachiniis  eodcm  die  Hyllus  ex  Thes- 

salia  ad  Eubocam  it  et  rcdit,  sed  Lichas  in  v.  629  demum 

eodem  profectus  est  atque  iam  in  v.  734  Hyllus  in  scaenam 

revcrsus  narrat  Herculem,  postquam  vestimcntum  a  Deianira 

per  Licham  missum  induerit,  in  morbum  gravem  incidisse. 

Tandem  paulo  post  Hercules  in  scaenam  transportatur.  Alia 

quoque   exempla    apud  tragicos   Graecos  inventa  afferri 

possunt.  Videmus  igitur  Plautum  vel  potius  novae  comoediae 

poetas  tragicorum  exemplum  imitatos  esse2\  —  Id  quoque 

offendimus  in  Captivis,  quod  poeta  servos  v.  950  ad  Tyndarum 

adducendum  missos  iam  cum  eo  post  v.  997  redeuntes  facit  1). 

Praeterea  ex  Tyndari  verbis  (v.  998 — 1004)  intellegitur  eum 

diutius  in  lautumiis  fuisse.    Idem  est  dicendum  de  Hegionis 

et  Philocratis  verbis  (942  -46),  cum  ea  nullius  momenti  sint, 

nisi  adulescens  re  vera  in  lautumiis  opus  fecitO.    At  ii 

versus  plane  veritatis  speciei  repugnant,  quod  post  v.  750 

demum  in  lautumias  deductus  est,  praesertim  cum  antea 

faber  ei  catenas  iniecerit  (cf.  v.  733  sq.).    Praeterea  autem 

lautumiae  ante  oppidum  sitae  sunt  (v.  375).    Tyndarus  vero 

vix  in  lautumias  pervenisse  potest,  cum  Hegio  eum  arcessi 

iubet.    Tandem  inter  vss.  460  et  498  neque  ea  fieri  possunt, 

quae  Hegio  narrat  (v.  498  sqq.)  neque  inter  v.  908  et  909  ea, 

quae  puer  narrat.    Id  pueri  soliloquium  mihi  act.  IV  esse 

videtur,  cum  ad  act.  sequentem  non  pertineat  neque  Lange- 

num  sequar,  qui  ab  hac  scaena  act.  V  ordiri  fingit.  Puer 

autem  a  poeta  nulla  alia  de  causa  productus  esse  videtur, 

nisi  ut  soliloquio  spatium  ab  Hegionis  discessu  usque  ad 

i)  cf.  Polczyk,  p.  32  sq.  2)  cf.  Guil.  Felsch,  Quibus  artificiis 
adhibitis  poetae  tragici  Graeci  unitates  illas  et  temporis  et  loci 
observaverint,  Vrat.  1907. 

reditum  expleret.  —  In  Casina  quidem  miramur  Lysidamum 
v.  563  a  foro  redeuntem,  cum  ibi  cognato  in  iudicio  adfuerit, 
se  diem  contrivisse  dicere,  cum  post  v.  530  demum  eo  se 
contulerit.  Neque  vero  tam  brevi  tempore  eae  res  fieri 
possunt,  quas  senex  eloquitur  l).  —  Lyco  autem  inCurculione 
qui  cum  lenone  collocutus  de  scaena  decessit  (v.  526)  iam 
post  septem  versus  redit  cum  Therapontigono  milite  rixans. 
Sed  iam  priusquam  in  scaenam  veniunt,  altercationis  initium 
fecerunt,  ut  verbis  eorum  demonstratur.  Quae  cum  ita  sint, 
Plautus  hoc  loco  temporis  intervalla  neglexit.  At  sane 
incredibile  est  Therapontigonum  iam  hoc  die  Epidamnum 
venire.  Curculio  enim,  postquam  anulum  ei  surripuit,  statim 
oppidum  Cariam  reliquisse  manifestum  est.  Nam  ei 
quam  primum  redeundum  erat,  ut  erum  de  rebus  ad  amicam 
emendam  necessariis  certiorem  faceret.  Praeterea  periculum 
erat,  ne  miles  Curculionem  anulum  surripuisse  animadverteret. 
Sed  iure  miramur  militem  iam  hodie  Epidaurum 
venire,  praesertim  cum  in  v.  583  sq.  demum  Curculionem 
sibi  anulum  surripuisse  intellegat.  Huc  accedit,  quod  para- 
situs  ebrio  militi  dormienti  anulum  subduxit  (cf.  v.  360  sqq.). 
Neque  ipse  Planesitim  Epidauro  abducere  in  animo  habuerat 
(cf.  345  sqq.).  Quibus  de  causis  sane  incredibile  est,  Thera- 
pontigonum  iam  hodie  Epidaurum  venire  2).  Immo  putaveris 
eum  post  nonnullos  dies  demum  eo  se  collaturum  esse. 
Iterum  igitur  Plautus  rei  factae  speciem  neglexit,  ut  comoedia 
intra  unius  diei  spatium  perageretur.  —  Item  consentaneum 
non  est  Apoecidem  iam  in  v.  396  cum  fidicina  advenire, 
cuius  conducendae  causa  Epidicus  ante  XX  vss.  demum 
ad  forum  se  contulit,  et  Periphanem  iam  post  v.  720  in 
scaenam  redire,  quamquam  v.  716  demum  domum  introiit,  ut 
filiam  re  vera  inventam  esse  sibi  persuaderet.  Huc  accedit, 
quod  senex  inter  hos  quinque  versus  etiam  a  filio  aliisque 
permovetur,  ut  servo  ignoscat.  —  Neque  Menaechmi  fabula 
similibus  discrepantiis  caret.  Ut  Menaechmus  II  in  v.  441 
domum  meretricis  ingressus  iam  in  v.  463  in  plateam  procedit, 
quamquam  poetam  eum  diutius  intus  fuisse  fingit.  Dicit 
enim  in  v.  476  sq.  haec: 

'>  cf.  Polczyk,  p.  32.  Langen,  p.  125.       2)  cf  Langen,  p.  136  sq. 

,Prandi,  potavi,  scortum  accubui" 

Quae  ad  perficienda  spatium  inter  v.  441  et  463  brevius 
est.  Sed  poeta  rei  factae  speciem  plane  neglegit,  cum  patrem 
matronae,  quamquam  Decio  post  v.  737  demum  eum 
accessit,  iam  in  v.  753  in  scaenam  pervenire  fingit,  praesertim 
cum  senex  dicat  propter  senectutem  vires  se  deficere  1\ 
Neque  magis  consentaneum  est  eundem  senem,  qui  v.  876 
ad  medicum  se  contulerit,  in  v.  882  reverti  haec  verba 
facientem  (882  sq.): 

„Lumbi  sedcndo,  ocnli  spectando  dolent, 

Manendo  medicum,  dum  se  ex  opere  recipiat." 

Iterum  quidem  poeta  temporis  intervalla  plane  neglexit, 
quamquam  v.  881  actus  finem  fecit.  —  In  Mercatore 
Lysimachus  senex  nuntium  ad  uxorem  rus  mittit  (v.  282), 
qui  eam  certiorem  faciat  senem,  cum  ei  in  urbe  negotium 
sit,  eo  venire  non  posse.  Qua  re  cognita  Dorippa  cum 
Syra  v.  668  domum  redit.  Illum  quoque  reditum  poeta 
celerius  agi  fingit,  quam  consentaneum  est,  praesertim  cum 
Syra,  ut  est  octoginta  quattuor  annos  nata  (v.  673),  tardo 
pede  iter  emetiatur.  Neque  poeta  rem  ita  instituere  non 
potuit,  cum  Dorippam  in  scaena  adesse  opus  sit.  Neque 
magis  credibile  est  anum  post  v.  787  matronae  patris 
arcessendi  causa  de  scaena  profectam  iam  in  v.  803  redire  2), 
atque  Eutychuin  intra  quinque  vss.  (956 — 61)  matri  persua- 
dere  se  Lysimacho  iniuste  irasci.  —  Philocomasium  quoque 
in  Milite  Glorioso  v.  526  celerius,  quam  consentaneum 
est,  per  parietem  perfossam  domum  Periplecomeni  se  conferat 
necesse  est,  cum  Sceledrus  iam  v.  530  domo  senis  progressus 
dicat  haec: 

„Vidi  et  illam  et  hospitem 

Conplexum  atque  osculantem." 

Ac  ne  idquidem  cum  rei  factae  speciecongruit,quodsenex, 
qui  v.  805  ad  forum  se  contulit,  ut  duas  mulieres  callidas 
fraudis  militi  instituendae  causa  conduceret,  eas  iam  in 
v.  870  in  scaenam  deducit.  Quae  res  quamquam  non  a 
comoediarum  usu  abhorret,  tamen  nescio  an  Plautus  comoediae 
contaminandae  causa  actionem  inter  vs.  804  et  870  circum- 

i)  cf.  Polczyk,  p.  33.         2)  cf.  Dletze,  1.  c.  p.  74,  adn.  1. 

ciderit.  Nam  cum  Lurcio,  ut  iam  supra  diximus,  in  'AXa^ovi 
similes  partes  egisse  videatur,  atque  Sceledrus  in  altera 
fabula,  credi  potest  scaenam  inter  Palaestrionem  et  Lurcionem 
in  exemplo  Graeco  longiorem  fuisse.  —  Iam  accedamus  ad 
Mostellariam.  In  qua  fabula  Theopropides  de  scaena 
decedit,  ut  eum,  a  quo  domum  emit,  interroget,  num  re  vera 
hospes  interfectus  in  aedibus  defossus  sit.  Sed  iam  post  17  vss. 
propositum  exsecutus  in  scaenam  redit  (v.  547  sq.).  Item 
hac  re  demonstratur  poetam  temporis  intervalla  neglegere, 
quod  Callidamates,  quamquam  in  scaena  II,  1  adeo  ebrius 
est,  ut  pedibus  uti  non  possit,  sed  domum  vectetur,  tamen 
in  sc.  V,  2  crapulam  edormivit,  cum  in  scaena  necessarius 
sit.  —  Idem  est  dicendum  de  Persae  lenone,  qui  inter 
v.  448  et  470  ad  praetorem  it,  tit  Toxili  amicam  manu  emittat, 
et  propositum  exsecutus  domum  redit.  Idem  v.  731  sq. 
domi,  quam  in  v.  723  demum  ingressus  est,  haec  se  fecisse 
narrat: 

„Transcidi  loris  omnis  adveniens  domi: 
Ita  mi/ii  supcllex  sqnalct  atquc  acdes  meae.a 
Quod  intraocto  versus  fieri  non  potest  l).  —  In  Poenulo 
Agorastocles  servo  dicit  haec  (v.  415  sq.): 
„Trecentos  Philippos  Collabisco  vilico 
Dcdi  ditdam,  priusquam  me  evocavisti  foras", 
i.  e.  inter  v.  197  et  205.    Quod  spatium  brevius  est,  quam  ut 
adaurumCollabisco  dandum  satis  sit.  Cogitandumenimestadu- 
lescentem  non  solum  ei  argentum  tradere   potuisse,  scd 
etiam  eum  paucis  verbis  docere  debuisse,  quidnam  argento 
faceret.    Sed  ut  iam  supra.  vidimus,  v.  197  sqq.  a  Plauto 
ipso  contaminationis  causa  compositi  sunt.     In  exemplo 
Graeco  haec  res  alia  fuit.    Certe  enim  poeta  Graecus  fraudem 
lenoni  faciendam  accuratius  praeparandain  curavit.  Assentior 
autem  lachmanno  2)  rato  adulescentem  in  exemplo  Graeco 
argentum  vilico  tum   demum   dedisse,   cum   a  Milphione 
sycophantiis  exornatus  esset.  Sin  autem  in  Poenulo  argentum 
iam  antea  datur,  Plautus  rem  ita  instituisse  videtur,  cum 
fabulam,  in   qua  lenoni  fraus  fit,   contaminationis  causa 
circumcideret.    Voluit  enim,  ne  Poenulum  longius  extenderet, 


0  cf.  Spengcl,  1.  c.  p.  17  sq. 


2)  1.  c.  p.  257. 

paulo  post  scaenam  I,  2  fraudem  parari.  Adulescens  autem 
v.  449  ad  forum  se  confert,  ut  advocatos  arcessat,  atque 
iam  in  v.  504  cum  iis  in  scaenam  redit.  Ea  quoque  re 
veritatis  species  neglegitur,  praesertim  cum  cognoscamus 
adulescentem  eos  iam  de  omnibus  rebus  necessariis  docuisse 
(v.  547  sqq.).  —  Similiter  in  Pseudolo  veritatis  specie 
neglecta  Pseudolus  Simiam  veste  militis  indutum  et  de  dolo 
certiorem  factum  iam  v.  905  in  scaenam  deducit,  quamquam 
v.  767  demum  ad  forum  abiit,  ut  sycophantam,  quid  faceret, 
doceret.  Praeterea  cogitandum  est  Simiam,  priusquam  ad 
Pseudolum  in  forum  se  contulerit,  habitum  suum  permutavisse. 

—  Grave  quidem  est  hoc  Rudentis  exemplum  l).  Plesidippus 
enim  adulescens  v.  886  lenonem  in  urbem  trahit,  ubi  in 
iudicium  eum  vocet.  Sed  iam  in  v.  1265  in  scaenam  redit, 
quamquam  iter  a  Daemonis  villa  usque  ad  urbem  longum 
est  atque  etiam  interea  Palaestra  a  iudice  lenoni  abiudicata 
est.  Apparet  igitur  in  hac  quoque  comoedia  poetam  unius 
temporis  servandi  causa  verisimilitudinem  non  respexisse. 

—  Neque  alia  ratione  in  Trinummo  poeta  usus  est.  Nam 
v.  820  Megaronides  in  forum  se  confert,  ut  sycophantam 
conducat,  qui  Lesbonico  litteras  tradat.  Quas  de  scaena 
decedens  nondum  scripsit.  Itaque  re  vera  plane  incredibile 
est  sycophantam  iam  in  v.  843  scaenam  adire  2).  Neque 
magis  fieri  potest,  ut  Stasimus  inter  v.  728  et  1008  omnia 
ea  egerit,  quae  spectatoribus  narrat2). 


Cap.  II. 

Nonnumquam  poeta  temporis  intervallum 
longius  extendit,  quam  consentaneum  cst. 

Cuius  rei  haec  afferam  exempla.  In  Bacchidibus 
Lydus  domo  meretricum  in  plateam  se  praecipitat  (v.  367) 
summa  indignatione  inflammatus  de  eis,  quae  intus  vidit  et 

„Qnae  ut  aspexi",  inquit,  „me  continuo  contnli  proti- 
nam  in  pedes"  (v.  374). 

Quae  verba  audiens  putaveris  eum  haud  diu  in  aedibus 
Bacchidum  versatum  esse.  At  cum  ille  iam  v.  170  Pistoclerum 

i)  cf.  Polczyk,  p.  34.         2)  cf.  Polczyk,  p.  34. 

intus  secutus  sitl),  poetam  veritatis  ne  minimam  quidem 
rationem  habuisse  apparet.  Neque  tamen  causam  affert,  cur 
Lydus  per  tantum  spatium  temporis  intus  moratus  sit.  Id 
eo  magis  miramur,  quod  v.  178  Lydo  relicto  Pistoclerus 
solus  domo  procedit  et  in  platea  diutius  cum  Chrysalo  servo 
colloquitur.  Frusta  autem  quaerimus,  curnam  Lydus  intus 
remaneat.  Quamquam  facile  explanari  potest,  cur  poeta  rem 
ita  instituerit.  Nam  poetae  utcunque  efficiendum  erat,  ne 
Lydus  in  sc.  II,  2  et  II,  3  adesset.  —  Neque  magis  verisimile 
est  hoc  Menaechmorum  exemplum.  Messenio  enim  in 
v.  966  in  scaenam  redit,  ut  erum  domo  Erotii  abducat. 
Illius  quoque  ex  verbis  concludcndum  est  eum  quam  celerrime 
mandata  eri  exsecutum  esse2).  Nain  in  vss.  986  sq.  haec 
loquitur: 

„Postquam  in  tabernam  vasa  et  servos  collocavi  ut 

iusserat, 
Ita  venio  advorsum" 

Estne  autem  credibile  eum,  si  tantum  eri  mandata 
fecisset,  tam  diu  a  scaena  afuturum  fuisse?  Nam  Messenio 
iam  v.  446  ad  tabernam  se  contulit.  Eo  igitur,  quod  servum 
nihil  nisi  mandata  eri  exsequentem  facit,  poeta  veritatis 
speciem  laedit.  Neque  servum  prius  in  scaenam  redeuntem 
facere  potest,  ne  in  scaenis  III,  2 — V,  5  adsit,  quae  non  nisi 
Messenione  absente  agi  possint.  At  in  sc.  V,  6  et  7  poeta 
eum  adesse  vult,  ut  auxilio  Menaechmo  I  lato  efficiat,  ut 
Menaechmus  II  fratrem  reperiat.  —  Denique  pauca  adiciam 
de  Poenulo.  Cuius  fabulae  post  v.  822  Syncerastus  vasa 
domum  portat,  quibus  leno  in.  sacrificiis  faciendis  usus  est. 
Exspectaveris  autem  eum  paulo  post  lenonis  reditum  (v.  449) 
scaenam  ingressurum  esse.  Neque  enim  habet,  quod  diutius 
in  templo  Veneris  moretur.  Quamquam  Langeno  assentior, 
qui  in  pg.  189  dicit  haec:  „Ganz  naturgemdfi  erscheint 
Syncerastus  spater  auf  der  Biihne:  er  konnte  nicht  den 
Tempel  sofort  verlassen,  sondem  die  bcim  Opfem  gebrauchten 
Gerdtschaften  mufiten  erst  gercinigt  und  zusammengepackt 
werden",  tamen  Plautus  hanc  rem  longius  extendit.  Certe 
quidem  Plautus  ipse,  cum  comoediam  contaminaverit,  huius 
discrepantiae  auctor  est. 

U  cl.  Langcn  p.  113.  Polczyk  p.39?q.  2)  cf.  Langen  p.  155.  Po1czyk,p.33sq. 

Cap.  III. 

Poeta,  ne  actio  unius  diei  spatium  excederet, 
nonnumquam  res,  quas  ante  initium  fabulae 
actas  esse  consentaneum  est,  in  comoedia 
ipsa  agi  finxit. 

Curculione  ineuntc  ciomo  procedunt  Phaedromus 
adulescens  et  Palinurus  servus.  In  platea  erus  servum 
certiorem  facit  se  Planesii  meretricis  amore  inflammatum  esse, 
quae  Cappadoci  lenoni  serviat.  Quam  cum  emere  in  animo 
habeat,  se  Curculionem  parasitum  Cariam  in  oppidum  misisse, 
ut  argentum  peteret,  quod  lenoni  daret.  Quaerimus  autem, 
num  credibile  sit  servum  eas  res  nondum  scire.  Immo  servum 
iam  multo  prius  haec  cognovisse  oportet  1).  Et  servus  Cappa- 
docem  lenonem  novit,  ut  sc.  II,  2  demonstratur.  Neque 
servum  de  iis  rebus  prius  quam  fabula  ineunte  certiorem 
fieri  vult,  ut  spectatores  quoque  de  rebus  necessariis  doceat.  — 
Neque  alia  de  causa  Messenio  in  Menaechmis  erum  in 
scaena  demum,  cur  Epidamnum  se  contulerit,  rogat,  quam- 
quam  id  iam  in  navi  factum  esse  oportet.  —  In  Poenulo 
quidem  poeta  tantum  spectatorum  causa  Agorastoclem  hodie 
demum  a  servo  petentem  facit,  ut  in  malo  lenoni  dando 
sibi  adsit.  —  In  Pseudolo  poeta  Calidorum  servumque 
eius  in  plateam  producit,  ubi  Pseudolus  haec  ero  dicit 
(v.  9  sqq.):  „Responde  mihi 

Quid  esty  quod  tu  exanimatus  iam  /ws  multos  ciies 

Gestas  tabellas  tecum"  e.  q.  s. 

Quae  res  cum  ita  sit,  mirum  est,  quod  servus  erum  non 
iam  nonnullis  diebus  ante  interrogavit.  Immo  ero  quam 
primum  a  servo  petendum  esse  censemus,  ut  se  in  amica 
liberanda  adiuvet.  At  facile  perspicitur  poetam  propter 
unius  temporis  retinendi  necessitatem  hodie  demum  erum  et 
servum,  quomodo  Phoenicium  lenoni  eripi  possit,  deliberantes 
facere. 


')  cf.  Leo  p.  196.   Eadcm  rationc  poctac  scaenici  Graeci  utuntur 
velut  Soph.  El.  29  sqq.  et  Aristoph.  Plut.  23  sqq. 

Finis. 

Iam  ad  finem  huius  libelli  pervenimus.  Vidimus  igitur 
in  Plauti  coinoediis  permultas  esse  discrepantias  arte  drama- 
tica  nondum  perfecta  enatas  D.  Neque  poeta  eas  non  solum 
delere  studuit,  sed  etiam  saepius  discrepantias  exemplorum 
Graecorum  auxit  et  eo,  quod  spectatorum  risum  movere  in 
animo  habuit,  et  eo,  quod  comoedias  contaminavit.  Con- 
taminationis  quidem  vestigia  facile  ostendi  possunt,  etiamsi 
per  poetam  ipsum  de  ea  re  certiores  non  fiamus.  Neque 
enim  Plauto  contigit,  ut  ea  deleret.  At  Terentius  contaminandi 
artem  adeo  excoluit,  ut  in  fabulis  eius  contaminandi  vestigia 
vix  inveniri  possint.  Sed  comoediae  Plautinae,  quamvis  dis- 
crepantiis  non  carerent,  tamen  spectatoribus  Romanis  placue- 
runt.  Nam  iterum  ac  saepius  actae  sunt.  Rem  ita  se  habere 
retractationibus  demonstratur.  Sed  quod  ad  veritatis  speciem 
attinet,  his  quoque  temporibus  fabulae  exstant,  quae  eam 
non  diligenter  observant. 


i)  Nempe  omnibus  temporibtis  fabulae  discrepantiis  non  carent; 
cf.  O.  Ludwig,  Shakespeare  -  Studien,  pg.  81  sq.,  Sauppe,  Wande- 
rungen  auf  d.  Gebiete  d.  Litt.  pg.  222. 


—  95  — 


Conspectus  argumenti. 


Praefatio   1 

Pars  I:     De  specie  veritatis  ob  loci  unitatem 
neglecta: 

Cap.  I:     Persaepe  fit,  ut  personae  causani  non  afferen- 

tes  domo  in  plateam  procedant  2 

Cap.  II:  Non  solum  domo,  sed  etiam  ex  aliis  locis 
personae  in  scaenam  nulla  necessitate  ur- 
gente  procedunt  16 


Cap.  III:    Sed  etiam  fit,  ut  pcrsonae  in  scaena  restent, 
quas  restare  consentaneum  non  sit: 

A:  Saepissime  personae,  quae  partes  stias  iani 

egerunt,  causa  non  allata  in  scaena  remanent.  21 
.   B:  Haud  raro  pcrsonae  alicundc  advcnicntcs,  quas 
statiin  intraturas  cssc  putavcris,  antc  acdes 
aut  solae  secum  aut  cum  aliis  colloquuntur, 


priusquam  introcunt  33 

Cap.  IV:  Nonnumquam  una  ex  personis  in  platea  collo- 
quentibus  domum  intrat,  ut  aliquid  ibi  curet, 
quamquam  verisimilius  est  etiam  personas  in 

platea  remanentes  domum  intrare  47 

Cap.  V:  Similiter  saepius  personae  domo  evocantur, 
quamquam  commodius  est  evocantcs  ipsos 

introire     .    .    .    .    ,  49 

Cap.  VI:  Non  minus  poeta  speciem  veritatis  neglegit, 
cum  personas,  quae  de  scaena  removeantur 
necesse  est,  decedentes  facit  nulla  vel  inani 

causa  allata  51 

Cap.  VII:  Poeta  ne  scaena  mutetur,  multas  res  ante 
aedes  agi  facit,  quas  domi  fieri  magis  con- 
sentaneum  est  54 

Cap.  VIII:  In  scaena  eae  res  aguntur,  quas  iam  alio 

loco  actas  esse  putaveris  61 

Cap.  IX.  Et  personas  in  platea  loquentes  domi  et  per- 
sonas  domi  loquentes  in  platea  audiri  poeta 
fingit  67 

Cap.  X:  Saepius  autem  accidit,  ut  personae,  quae  in 
scaena  adsunt,  alias  personas,  qtiae  ibidem 
magna  voce  loquuntur,  neque  audiant  neque 
videant  69 

Cap.  XI:  Fingit  poeta  inclamationes  non  audiri  nisi 
ab  eis  personis,  ad  quas  pertinent,  quam- 
quam  fieri  non  potest,  quin  aliae  quoque 
personae  eas  auribus  percipiant  74 

Cap.  XII:  Poeta  personas  domo  abituras  ante  aedes 
secum  aut  cum  aliis  personis  coUoquentes 
facit,  priusquam  scaenam  relinquunt.  ...  77 

Cap.  XIII:  De  nonnullis  rebus  singularibus.    ....  80 
Pars  II:    De  specie  veritatis  ob  temporis  uni- 
tatem  neglecta: 

Cap.  I:     Plautus  saepius  res  intra  brevius  tempus 


fieri  fingit,  quam  nobis  credibile  est.  ...  84 

Cap.  II:    Nonnumquam  poetatemporis  intervallum  lon- 

gius  extendit,  quam  consentaneum  est.    .    .  91 
Cap.  III:    Poeta,  ne  actio  unius  diei  spatium  excederet, 
nonnumquam  res,  quas  ante  initium  fabulae 
actas  esse  consentaneum  est,  in  comoedia 
ipsa  agi  finxit.  ...........  93 

Finis  94 


Vita. 


Natus  sum  Maximilianus  Brasse  Suidnicii,  in  oppido 
Silesiae,  die  XXVIII  mensis  Aprilis  anni  1890  patre  Alberto, 
matre  Margareta.  Fidem  confiteor  catholicam.  Vere  anni 
1909  in  gymnasio  Suidniciensi  testimonium  maturitatis 
adeptus  Vratislaviae  in  universitate  Friderica  Guilelma 
Silesiaca  audivi  docentes  hos  viros  doctissimos:  Baumgartner, 
Cichorius,  Foerster,  Gercke,  Katnpers,  Kaufmann,  Kroll, 
Preuss,  Scheer,  Skutsch  f,  de  Wenckstern,  Ziegler. 

Foerstero  moderante  exercitationibus  proseminarii  ar- 
chaeologici  intereram.  Praeterea  ut  seminarii  philologici 
sodalis  essem,  concesserunt  mihi  Foerster,  Gercke,  Skutsch  f, 
historici  Cichorius,  Kaufmann,  Preuss,  philosophici  Baum- 
gartner. 

Quibus  omnibus  gratias  ago  debitas  semperque  habebo, 
imprimis  Franscisco  Skutsch,  quem  defunctum  maereo,  quod 
me  impulit,  ut  hunc  Iibellum  componerem,  neque  mihi  et 
consilio  et  opera  defuit.  Etiam  Guilelmo  Kroll  magnam 

